[ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] [ TSZ: 1. Ijtimoiy-madaniy masalalar / Ijtimoiy sugʻurta, ijtimoiy taʼminot va ijtimoiy himoya] Oʻzbekiston Respublikasi Vazirlar Mahkamasining qarori Yetim bolalar va ota-ona qaramogʻidan mahrum boʻlgan bolalarni joylashtirish shakllari boʻyicha ayrim normativ-huquqiy hujjatlarni tasdiqlash toʻgʻrisida Oʻzbekiston Respublikasi Prezidentining “Bolalarni ijtimoiy himoya qilish tizimini yanada takomillashtirish chora-tadbirlari toʻgʻrisida” 2024-yil 14-noyabrdagi PF-185-son Farmoni ijrosini taʼminlash, shuningdek, yetim bolalar va ota-ona qaramogʻidan mahrum boʻlgan bolalarni joylashtirishning huquqiy asoslarini takomillashtirish, ularga ijtimoiy xizmatlar va yordamlar koʻrsatilishini taʼminlash choralarini kuchaytirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasida voyaga yetmagan shaxslarga nisbatan vasiylik va homiylik organi toʻgʻrisidagi nizom 1-ilovaga muvofiq; Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish tartibi toʻgʻrisidagi nizom 2-ilovaga muvofiq; Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizom 3-ilovaga muvofiq; Voyaga yetmagan shaxslarga nisbatan vasiylik va homiylik belgilash tartibi toʻgʻrisidagi nizom 4-ilovaga muvofiq; Yetim bolalar va ota-ona qaramogʻidan mahrum boʻlgan bolalarni farzandlikka olish tartibi toʻgʻrisidagi nizom 5-ilovaga muvofiq; Yetim bolalar va ota-ona qaramogʻidan mahrum boʻlgan bolalarni tutingan (foster) oila gʻamxoʻrligiga berish tartibi toʻgʻrisidagi nizom 6-ilovaga muvofiq; Farzandlikka oluvchilar va tutingan ota-onalarni tayyorlash kursini tashkil etish tartibi toʻgʻrisidagi nizom 7-ilovaga muvofiq; Bolalar uylari toʻgʻrisidagi nizom 8-ilovaga muvofiq; Mehribonlik uylari toʻgʻrisidagi nizom 9-ilovaga muvofiq; Kichik hajmli bolalar uylari toʻgʻrisidagi nizom 10-ilovaga muvofiq; “Yoshlarga hamrohlik” dasturini amalga oshirish tartibi toʻgʻrisidagi nizom 11-ilovaga muvofiq tasdiqlansin. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.03.00 Qoʻmitalar; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.02.00 Oʻgʻil qilib olish (qiz qilib olish); 3. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.03.00.00 Ijtimoiy taʼminot va ijtimoiy sugʻurtani moliyalashtirish / 06.03.04.00 Budjetdan moliyalashtirish; 4. 07.00.00.00 Moliya va kredit toʻgʻrisidagi qonunchilik. Bank faoliyati / 07.05.00.00 Respublika budjeti / 07.05.01.00 Umumiy qoidalar] 2. Belgilansinki, yetim bolalar va ota-ona qaramogʻidan mahrum boʻlgan bolalarni oilaga tarbiyaga (patronat) olgan tutingan ota-onalarga har oylik toʻlovlar toʻlash hamda bolalarni kiyim-bosh va poyabzal bilan taʼminlash xarajatlari: 2024-yilda Qoraqalpogʻiston Respublikasi respublika budjetining, viloyatlar viloyat budjetlarining va Toshkent shahri shahar budjetining zaxira jamgʻarmalari hisobidan; 2025-yildan boshlab Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ga respublika budjetidan ajratilgan mablagʻlar hisobidan amalga oshiriladi. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.01.00 Ota-onalar qarovisiz qolgan bolalarni aniqlash va joylashtirish] 3. Shunday tartib oʻrnatilsinki, unga muvofiq 2025-yil 1-fevraldan boshlab: a) ichki ishlar organlari, sogʻliqni saqlash organlari, notariuslar, sud organlari, fuqarolik holati dalolatnomalarini yozish organlari hamda taʼlim muassasalari yetim bolalar va ota-ona qaramogʻidan mahrum boʻlgan bolalar haqidagi maʼlumotlarni Agentlikka taqdim etadi; b) bolalarni muqobil joylashtirish shakllariga olishni xohlovchi shaxslar “Inson” ijtimoiy xizmatlar markazlari (keyingi oʻrinlarda — “Inson” markazlari)ga bevosita kelgan holda yoki ijtimoiy xodim yoxud Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali quyidagi hujjatlarni taqdim etadi: ariza (ariza er-xotindan biri tomonidan berilsa, ikkinchisining roziligi arizaga ilova qilinadi, YIDXP orqali murojaat qilingan taqdirda, tegishli rozilik uni berayotgan shaxs tomonidan masofadan turib biometrik identifikatsiyalash (elektron raqamli imzo, Mobile-ID, Face-ID yoki boshqa) texnologiyalari orqali tasdiqlanadi); Oldingi tahrirga qarang. sogʻligʻi toʻgʻrisida davlat muassasasi (vrachlik-maslahat komissiyasi)ning xulosasi, sil kasalligiga qarshi kurashish (Oʻzbekiston Respublikasi fuqarolari bundan mustasno) va teri-tanosil dispanseridan olingan maʼlumotnomalar; (1-band Oʻzbekiston Respublikasi Vazirlar Mahkamasining 2025-yil 30-dekabrdagi 840-son qarori tahririda — Qonunchilik maʼlumotlari milliy bazasi, 06.01.2026-y., 09/26/840/0012-son) farzandlikka olish yoki tutingan ota-ona boʻlish istagidagi shaxslar farzandlikka oluvchilar va tutingan ota-onalarni tayyorlash kursidan oʻtganligi toʻgʻrisidagi sertifikat nusxasi (bundan nomzod (lar)ning Agentlik huzuridagi Ijtimoiy himoya tizimi xodimlarining malakasini oshirish markazida farzandlikka oluvchilar va tutingan ota-onalarni tayyorlash kurslaridan oʻtganligi mustasno); v) quyidagi hujjatlar va maʼlumotlar “Inson” markazlari tomonidan mustaqil ravishda “Elektron hukumat” tizimining idoralararo integratsiyalashuv platformasi orqali olinadi: shaxsni tasdiqlovchi hujjat haqidagi maʼlumotlar; nikoh toʻgʻrisidagi maʼlumotnoma (agar nikohda boʻlsa); sudlanganlik (sudlanmaganlik) holati haqida maʼlumotnoma; turar joyga boʻlgan mulk huquqini yoki turar joydan foydalanish huquqini tasdiqlovchi hujjat toʻgʻrisidagi maʼlumotlar; Oldingi tahrirga qarang. sil kasalligi boʻyicha hisobda turish yoki turmasligi boʻyicha maʼlumotnoma; (3-bandning “v” kichik bandi Oʻzbekiston Respublikasi Vazirlar Mahkamasining 2025-yil 30-dekabrdagi 840-son qaroriga asosan oltinchi xatboshi bilan toʻldirilgan — Qonunchilik maʼlumotlari milliy bazasi, 06.01.2026-y., 09/26/840/0012-son) tarbiyaga olishni xohlovchi shaxs (oila)ning toʻlov qobiliyatini baholash natijalari boʻyicha maʼlumot. Shaxs (oila)ning toʻlov qobiliyati toʻgʻrisidagi maʼlumot maxsus tizim orqali belgilangan mezonlar asosidagi skoring baholash natijalariga koʻra avtomatlashtirilgan holda shakllantiriladi. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik; 2. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 4. Oʻzbekiston Respublikasi Prezidentining “Bolalarni ijtimoiy himoya qilish tizimini yanada takomillashtirish chora-tadbirlari toʻgʻrisida” 2024-yil 14-noyabrdagi PF-185-son Farmoniga muvofiq 2025-yil 1-fevraldan boshlab: bolalarni muqobil joylashtirish shakllari boʻyicha joylashtirish (bundan farzandlikka va tutingan (foster) oilaga olish mustasno) “Inson” markazlarining, oilaviy bolalar uyini tashkil etish va tugatish esa Agentlik hududiy boshqarmasining qarori asosida amalga oshirilishi; yetim bolalar va ota-ona qaramogʻidan mahrum boʻlgan bolalar tutingan (foster) oilaga “Inson” markazlari va bolani tarbiyaga olgan shaxslar oʻrtasida tuziladigan shartnoma asosida joylashtirilishi belgilanganligi maʼlumot uchun qabul qilinsin. Belgilab qoʻyilsinki, 2025-yil 1-fevraldan boshlab tuman (shahar) hokimliklari huzuridagi yetim bolalar va ota-ona qaramogʻidan mahrum boʻlgan bolalar masalalari boʻyicha vasiylik va homiylik boʻyicha komissiyalar faoliyati tugatiladi. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.02.00 Vazirliklar; 2. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.03.00 Qoʻmitalar; 3. 12.00.00.00 Axborot va axborotlashtirish / 12.04.00.00 Axborotlashtirish. Axborot tizimlari, texnologiyalari va ularni taʼminlash vositalari / 12.04.02.00 Axborot tizimlari, texnologiyalari va ularni taʼminlash vositalari] 5. Oʻzbekiston Respublikasi Raqamli texnologiyalar vazirligi, Agentlik, Adliya vazirligi ikki oy muddatda: Ichki ishlar vazirligi, Maktabgacha va maktab taʼlimi vazirligi, Sogʻliqni saqlash vazirligi hamda Oliy sud bilan birgalikda oʻzlarining axborot tizimlari orqali yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritishda talab qilinadigan maʼlumotlarni “Yagona milliy ijtimoiy himoya” axborot tizimiga taqdim etish imkoniyatini yaratsin; bolalarni muqobil joylashtirish shakllariga olishni xohlovchi shaxslardan YIDXP orqali arizalar qabul qilish hamda xizmatlarni koʻrsatishning har bir bosqichida arizalar koʻrib chiqilishini kuzatib borish tartibini joriy etsin. 6. Oʻzbekiston Respublikasi Sogʻliqni saqlash vazirligi ikki oy muddatda sud tomonidan muomalaga layoqatsiz yoki muomala layoqati cheklangan deb eʼtirof etilgan fuqarolarga nisbatan, shuningdek, sogʻligʻining holatiga koʻra homiy tayinlashga muhtoj boʻlgan voyaga yetgan muomalaga layoqatli fuqarolarga vasiylik va homiylikni belgilash (tayinlash) tartibini ishlab chiqib, Vazirlar Mahkamasiga kiritsin. [ OKOZ: 1. 21.00.00.00 Oʻzgartirish va qoʻshimchalar kiritish boʻyicha kompleks tusdagi hujjatlar / 21.03.00.00 Oʻzbekiston Respublikasi Vazirlar Mahkamasining qarorlari] 7. Oʻzbekiston Respublikasi Hukumatining ayrim qarorlariga 12-ilovaga muvofiq oʻzgartirish va qoʻshimchalar kiritilsin. 8. Oʻzbekiston Respublikasi Hukumatining 13-ilovaga muvofiq baʼzi qarorlari oʻz kuchini yoʻqotgan deb hisoblansin. [ OKOZ: 1. 01.00.00.00 Konstitutsiyaviy tuzum / 01.14.00.00 Davlat organlarining huquq ijodkorligi faoliyati / 01.14.05.00 Normativ-huquqiy hujjatlarni eʼlon qilish va kuchga i] 9. Belgilansinki: mazkur qarorga 5 , 7 , 10 va 11-ilovalar 2025-yil 1-yanvardan boshlab kuchga kiradi; mazkur qarorga 2 , 3 , 4 , 6 , 8 va 9-ilovalar 2025-yil 1-fevraldan boshlab kuchga kiradi. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. Oʻzbekiston Respublikasining Bosh vaziri A. ARIPOV Toshkent sh., 2024-yil 27-dekabr, 893-son Vazirlar Mahkamasining 2024-yil 27-dekabrdagi 893-son qaroriga 1-ILOVA Oʻzbekiston Respublikasida voyaga yetmagan shaxslarga nisbatan vasiylik va homiylik organi toʻgʻrisida NIZOM 1-bob. Umumiy qoidalar 1. Mazkur Nizom Oʻzbekiston Respublikasining Oila kodeksiga , “Vasiylik va homiylik toʻgʻrisida”gi Oʻzbekiston Respublikasi Qonuniga muvofiq voyaga yetmagan shaxslarga nisbatan vasiylik va homiylik organining vakolatlari va funksiyalarini belgilaydi. 2. Ushbu Nizomda quyidagi asosiy tushunchalardan foydalaniladi: voyaga yetmagan shaxslarga nisbatan vasiylik va homiylik organi (keyingi oʻrinlarda — vasiylik va homiylik organi) — Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazi; muqobil joylashtirish shakllari — vasiylik va homiylikni belgilash, bolani farzandlikka olish, tutingan (foster) oila (oilaga tarbiyaga (patronat) berish va oilaviy bolalar uyi (qisqa muddatli, uzoq muddatli yoki ixtisoslashtirilgan joylashtirish xizmati), ixtisoslashtirilgan tarbiya muassasalari hamda qonunchilik hujjatlarida nazarda tutilgan boshqa shakllar; tutingan ota-onalar — yetim bolalar va ota-ona qaramogʻidan mahrum boʻlgan bolalarni tutingan (foster) oilaga olgan fuqarolar. 3. Vasiylik va homiylik organidan tashqari boshqa organlar, jismoniy va yuridik shaxslarning muqobil joylashtirishga muhtoj boʻlgan bolalarni joylashtirish boʻyicha faoliyat yuritishiga yoʻl qoʻyilmaydi. 2-bob. Vasiylik va homiylik organining vakolatlari va funksiyalari 4. Bolaning doimiy yashash yoki vaqtincha turgan joyi boʻyicha roʻyxatdan oʻtgan joyidagi yoxud bola haqiqatda yashayotgan joydagi vasiylik va homiylik organi muqobil joylashtirish shakllariga (bundan bolalarni vasiylikka, homiylikka va farzandlikka berish mustasno) berilgan yetim bolalar va ota-ona qaramogʻidan mahrum boʻlgan bolalarning qonuniy vakili hisoblanadi. [ OKOZ: 1. 03.00.00.00 Fuqarolik qonunchiligi / 03.06.00.00 Vakillik. Ishonchnoma; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.01.00 Ota-onalar qarovisiz qolgan bolalarni aniqlash va joylashtirish; 3. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik; 4. 12.00.00.00 Axborot va axborotlashtirish / 12.04.00.00 Axborotlashtirish. Axborot tizimlari, texnologiyalari va ularni taʼminlash vositalari / 12.04.02.00 Axborot tizimlari, texnologiyalari va ularni taʼminlash vositalari] 5. Vasiylik va homiylik organi oʻz vakolatlari doirasida: Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish tartibi toʻgʻrisidagi nizomga muvofiq bolalarning hisobini yuritadi, ularning joylashtirilganligi hamda davlat roʻyxatidan oʻtkaziladigan koʻchar va koʻchmas mol-mulki haqidagi maʼlumotlarning elektron shaklini “Yagona milliy ijtimoiy himoya” axborot tizimi orqali yuritadi; qonunchilik hujjatlariga muvofiq aniqlangan bolalarning turmush va yashash sharoitlarini baholaydi hamda ularning ijtimoiy maqomini belgilaydi; yetim bolalar va ota-ona qaramogʻidan mahrum boʻlgan bolalarning huquqlari, erkinliklari va qonuniy manfaatlari himoya qilinishini taʼminlaydi; vasiy va homiy boʻlish, bolani farzandlikka, oilaga tarbiyaga (patronat) olish yoki oilaviy bolalar uyini tashkil etish istagini bildirgan hamda nomzodlarga qoʻyiladigan talablarga mos boʻlgan shaxslarni tanlashni, shuningdek, hisobga olishni amalga oshiradi; yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga berish hamda ularning davlat roʻyxatidan oʻtkaziladigan koʻchar va koʻchmas mol-mulkini but saqlash boʻyicha choralar koʻradi; bolaning individual rivojlanish va integratsiya rejalarini tuzadi hamda oʻrnatilgan tartibda ushbu rejalarning ijrosi yuzasidan monitoringni amalga oshiradi; tutingan (foster) oilada, ixtisoslashtirilgan tarbiya muassasalari va tashkilotlarida tarbiyalanayotgan yetim bolalar va ota-ona qaramogʻidan mahrum boʻlgan bolalarning qonuniy vakili sifatida ularning huquq va qonuniy manfaatlarini himoya qiladi; yetim bolalar va ota-ona qaramogʻidan mahrum boʻlgan bolalarning moddiy taʼminot olish huquqlarini taʼminlashda aliment toʻlovlari, bolaning sogʻligʻini tiklash va reabilitatsiyasi uchun qoʻshimcha xarajatlarni ota-ona yoki ota-onalik huquqidan mahrum qilingan shaxslardan bola foydasiga undirish boʻyicha sudga ariza (daʼvo arizasi) kiritadi; ixtisoslashtirilgan tarbiya muassasalari va tashkilotlaridagi yetim bolalar va ota-ona qaramogʻidan mahrum boʻlgan bolalarni oilasiga qaytarish, muqobil joylashtirish choralarini koʻradi va bu jarayonni muvofiqlashtiradi; yetim bolalar va ota-ona qaramogʻidan mahrum boʻlgan bolalar uchun qonunchilik hujjatlarida belgilangan imtiyozlardan foydalanishini taʼminlash boʻyicha choralar koʻradi; vasiylar va homiylar hamda tutingan ota-onalarning oʻz zimmasiga yuklangan majburiyatlarni bajarishi ustidan nazoratni amalga oshiradi, ularga vasiylikdagi va homiylikdagi yoki tarbiyaga olingan bolalarni tarbiyalashda, tibbiy kuzatuvini tashkil etishda yordam koʻrsatadi; vasiylikni va homiylikni belgilash, tugatish, bolalarni tutingan ota-onalarga tarbiyaga berish, ular bilan tuzilgan shartnomalarni bekor qilish, vasiylarni va homiylar yoki tutingan ota-onalarni oʻz majburiyatlarini bajarishdan ozod etish yoxud chetlashtirish boʻyicha choralar koʻradi; bolaning tarbiyasi, hayoti va sogʻligʻiga bevosita tahdid paydo boʻlgan hollarda, ota-onalar yoki ularning oʻrnini bosuvchi shaxslar tomonidan bolaga nisbatan gʻamxoʻrlik koʻrsatmaslik harakatlarining mavjudligi, bolaning zoʻravonlikdan jabrlanganligi aniqlangan hollarda, uni ota-onasidan yoxud ota-onasining oʻrnini bosuvchi shaxslardan olib qoʻyish choralarini koʻradi; bolaning oiladan ajratilishini oldini olish, yetim bolalar va ota-ona qaramogʻidan mahrum boʻlgan bolalarni oilaga yaqin muhitda tarbiyalanishini taʼminlash maqsadida oilani mustahkamlash va qoʻllab-quvvatlash boʻyicha kompleks xizmatlarni tashkil etish choralarini koʻradi; ota-onalar va bolalar oʻrtasida kelishmovchiliklar paydo boʻlgan hollarda, bolalarning huquqlari va qonuniy manfaatlarini himoya qilish uchun sudda bolalarning manfaatlarini ifoda etadi; belgilangan tartibda ota-onalarni ota-onalik huquqidan mahrum qilish toʻgʻrisida daʼvo taqdim etadi, sudlarda ota-onalik huquqidan mahrum qilish yoki ularning huquqini cheklash toʻgʻrisida, shuningdek, ota-onalik huquqlarini tiklash toʻgʻrisidagi ishlar koʻrib chiqilayotganda ishtirok etadi; vasiylikdagi yoki homiylikdagi yoxud tutingan ota-onalar tarbiyasidagi bolalarga maslahat yordami, huquqiy, ijtimoiy, psixologik-pedagogik va tibbiy yordam koʻrsatish borasida huquqni muhofaza qiluvchi organlar, taʼlim muassasalari, sogʻliqni saqlash muassasalari, bandlikka koʻmaklashish boʻlimlari, fuqarolarning oʻzini oʻzi boshqarish organlari, fuqarolik jamiyati institutlari hamda nodavlat notijorat tashkilotlari bilan hamkorlik qiladi. Vasiylik va homiylik organi qonunchilik hujjatlariga muvofiq boshqa vakolatlarni ham amalga oshirishi mumkin. 6. Vasiylik va homiylik organining bolalar huquqlari va qonuniy manfaatlarini taʼminlashdagi alohida funksiyalari quyidagilardan iborat: a) sudlar tomonidan bolalar tarbiyasi toʻgʻrisidagi nizolarni koʻrib chiqish yoʻnalishida: sud tomonidan bolalar tarbiyasi toʻgʻrisidagi nizolar koʻrib chiqilayotganda ishtirok etish; bolani oʻz tarbiyasiga berishni talab qilayotgan shaxsning (shaxslarning) turmush sharoitlarini oʻrganib dalolatnoma tuzish hamda sudda asoslangan fikr bildirish; bolaning hayotiga yoki uning sogʻligʻiga bevosita xavf tugʻilganda, bolani ota-onadan (ularning biridan) yoki bolani oʻz qaramogʻiga olgan boshqa shaxslardan zudlik bilan fuqarolarni oʻzini oʻzi boshqarish organi va ichki ishlar organi ishtirokida dalolatnoma asosida olib qoʻyish; bola olib qoʻyilganligi haqida prokurorni xabardor qilish; bolani olish va uni boshqa shaxs (shaxslar)ga berish bilan bogʻliq sudning hal qiluv qarorlarini majburiy tartibda ijro etishda ishtirok etish; voyaga yetmagan shaxslarning manfaatlarini koʻzlab ularning ota-onalarini bedarak yoʻqolgan deb topish yoki vafot etgan deb eʼlon qilish boʻyicha sudga ariza (daʼvo arizasi) kiritish; sud tomonidan boladan alohida yashaydigan ota-onalarning ota-onalik huquqlarini amalga oshirish tartibini belgilashda ishtirok etish; b) oilalarni mustahkamlash va qoʻllab-quvvatlash boʻyicha choralarni koʻrish yoʻnalishida: ota-onalar tomonidan bolalarning manfaatlariga zid xatti-harakatlar (harakatsizlik) sodir etilgani maʼlum qilinganida, oiladagi vaziyatni kompleks baholab, xatar omillarini aniqlash; bolaning oilada hayoti, sogʻligʻi va tarbiyasi xavfsizligini taʼminlash maqsadida masʼul davlat organlarini jalb qilib, bolaning individual himoya rejasini tuzish va oiladagi bola xavfsizligiga tahdid soluvchi omillarni bartaraf etish boʻyicha tegishli choralarni belgilash; bolaning xavfsizligiga tahdid soluvchi yoki ota-onaning oʻz majburiyatlarini bajarishiga toʻsqinlik qiluvchi xatar omillarini bartaraf etish uchun psixologik, tibbiy, taʼlim, huquqiy, ijtimoiy xizmatlar, iqtisodiy barqarorligini taʼminlash boʻyicha koʻmak koʻrsatilishini tashkil etish hamda oilada xavf bartaraf etilganligini monitoring qilish; oʻz majburiyatlarini bajarmayotgan ota-onalarni masʼul davlat organlari bilan birga qonunchilik hujjatlarida belgilangan tartibda farzandi oldidagi majburiyatlarini bajarishga jalb etish; ota-onalarning xulq-atvorida ijobiy oʻzgarishlar yuz berganida, ularning ota-onalik huquqini tiklash boʻyicha choralar koʻrilishi yuzasidan sudga asoslantirilgan xulosa va tavsiyalar berish; yetim bolalar va ota-ona qaramogʻidan mahrum boʻlgan bolalar uchun muqobil joylashtirish shakllarini tanlash jarayonida ularni qarindoshlarining oilasi davrasida saqlab qolinishi ustuvorligini taʼminlash boʻyicha choralar koʻrish; [ OKOZ: 1. 04.00.00.00 Oila qonunchiligi / 04.06.00.00 Fuqarolik holati dalolatnomalarini qayd qilish (shuningdek, 03.02.08.00ga qarang)] v) tugʻilishni qayd etish yoʻnalishida: qonunchilik hujjatlariga muvofiq bola tugʻilganligi haqidagi, shuningdek, oʻn olti yoshgacha boʻlgan bolaning tugʻilishini qayd etish uchun fuqarolik holati dalolatnomalarini yozish organiga tugʻilishni qayd etish muddatini oʻtkazib yuborganlik sabablari koʻrsatilgan ariza berish; tugʻilishni qayd etishda bolaning otasi va onasi haqidagi maʼlumotlar boʻlmagan hollarda, ota va ona haqidagi yozuvlarni belgilash boʻyicha koʻrsatma berish; ota-ona oʻrtasida bolaning ismi va (yoki) familiyasi boʻyicha kelishuv boʻlmaganda, kelib chiqqan nizoni sud tartibida koʻrib chiqishda ishtirok etish; agar er-xotin ajralganidan, nikoh haqiqiy emas deb topilganidan keyin yoki ota-onadan biri otalik yoxud onalik huquqidan mahrum etilganidan soʻng, bolani oʻz tarbiyasiga olgan ota yoki ona unga oʻz familiyasini berishni xohlasa, bolaning manfaatlarini hisobga olingan holda hal etish; g) bolalar tarbiyasi va ular bilan koʻrishib turish yoʻnalishida: ota-ona oʻrtasidagi bolaning tarbiyasi va taʼlimiga doir kelishmovchiliklarni qonunchilik hujjatlariga muvofiq hal etish; ota-onalar (ulardan biri) bolaning yaqin qarindoshlariga u bilan koʻrishib turishni rad etgan hollarda, agar yaqin qarindoshlari bilan koʻrishish bolaning manfaatlariga zid boʻlmasa, ota-onani (ulardan birini) bunday koʻrishib turishlarga toʻsqinlik qilmaslik majburiyatini yuklash; [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.01.00 Ota-onalar qarovisiz qolgan bolalarni aniqlash va joylashtirish] d) bolalarni muqobil joylashtirish shakllariga berish yoʻnalishida: bolani vasiylikka, homiylikka, farzandlikka, oilaga tarbiyaga (patronat) hamda oilaviy bolalar uyiga olish istagini bildirgan shaxslarni har tomonlama oʻrganish va oʻrganish natijasida ushbu shaxslarni nomzod sifatida roʻyxatga olish, ularning hisobini yuritish; sudlarga voyaga yetmagan shaxslarni farzandlikka olish asosli ekanligi va farzandlikka olinayotgan bolaning manfaatlariga muvofiqligi toʻgʻrisida xulosa taqdim etish va sud jarayonida ishtirok etish; farzandlikka olish sirining saqlanishini taʼminlash; farzandlikka olishni bekor qilish uchun sudga belgilangan tartibda hujjatlar tayyorlash; bolalarni tutingan (foster) oilaga berish boʻyicha tutingan ota-onalar bilan shartnomalar tuzish; bolalarni oilaga joylashtirish imkoniyati boʻlmaganida, yakuniy chora sifatida yetim bolalar va ota-ona qaramogʻidan mahrum boʻlgan bolalar uchun moʻljallangan ixtisoslashtirilgan tarbiya muassasalari va tashkilotlariga joylashtirish choralarini koʻrish; tutingan (foster) oila hamda yetim bolalar va ota-ona qaramogʻidan mahrum boʻlgan bolalar uchun moʻljallangan ixtisoslashtirilgan tarbiya muassasalari va tashkilotlariga joylashtirilgan bolalarni qonunchilik hujjatlariga muvofiq doimiy yoki vaqtincha roʻyxatga qoʻyish choralarini koʻrish; tutingan ota-onalar oʻz majburiyatlarini bajarmagan, tarbiyasidagi bolaga gʻamxoʻrlik koʻrsatmagan taqdirda, ular bilan tuzilgan shartnomani bekor qilish; vasiylikka, homiylikka berilgan yoki muqobil joylashtirishning boshqa shakllarida tarbiyalanayotgan bolani farzandlikka olish uchun ota-ona roziligi talab qilinmaydigan holatlarda rozilik berish; bolani farzandlikka, tutingan (foster) oilaga olish istagini bildirgan nomzodlarni qonunchilik hujjatlariga muvofiq tayyorlov kurslarida tahsil olishi uchun yoʻllash; tutingan ota-onalar uchun qonunchilik hujjatlarida belgilangan miqdorda va tartibda toʻlovlarning oʻz vaqtida yetkazilishini taʼminlash; muqobil joylashtirish shakllariga berilgan bolalarning turmush sharoitlarini va ularning tarbiyalanishini, vasiylar va homiylar, farzandlikka olganlar, tutingan ota-onalar, ixtisoslashtirilgan tarbiya muassasalari va tashkilotlari xodimlari tomonidan oʻz majburiyatlarini bajarishi yuzasidan oʻrnatilgan tartibda nazorat va monitoringni amalga oshirish; e) voyaga yetmagan shaxslarni toʻla muomalaga layoqatli deb eʼlon qilish (emansipatsiya) yoʻnalishida — voyaga yetmagan, oʻn olti yoshga toʻlgan shaxs, agar u mehnat shartnomasi boʻyicha ishlab turgan yoki ota-onasi, farzandlikka olganlar yoxud homiyning roziligi bilan tadbirkorlik faoliyati bilan shugʻullanayotgan boʻlsa toʻla muomalaga layoqatli deb eʼlon qilish boʻyicha qaror qabul qilish; [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.03.00 Bolalarning mulkiy huquq va majburiyatlari; 2. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] j) bolaning mulkiy huquqlarini taʼminlash yoʻnalishida: bolaning yetim qolishi yoki ota-ona qaramogʻidan mahrum boʻlganligi sababli notarial idoralarda uning mulkiy manfaatlarini qonunchilik hujjatlarida belgilangan tartibda muhofaza qilishda ishtirok etish; yetim bola va ota-ona qaramogʻidan mahrum boʻlgan bolaga qonunchilik hujjatlarida nazarda tutilgan pensiya va alimentlar belgilanishi yuzasidan vakolatli davlat organlariga murojaatlar qilish hamda ularga nafaqa tayinlash choralarini koʻrish; yetim bola va ota-ona qaramogʻidan mahrum boʻlgan bola toʻliq davlat taʼminotidagi muassasada yoki boshqa tashkilotlarda, shuningdek, tutingan (foster) oilada tarbiyalanayotgan davrida pensiya, alimentlar, shuningdek, bola uchun belgilangan boshqa mablagʻlarning bankda bolaning nomiga ochilgan shaxsiy hisob varagʻida saqlash choralarini koʻrish; muqobil joylashtirish shakllari (bundan farzandlikka olish mustasno)ga berilgan yetim bola va ota-ona qaramogʻidan mahrum boʻlgan bolaning davlat roʻyxatidan oʻtkaziladigan koʻchar va koʻchmas mol-mulkining but saqlanilishini taʼminlash hamda yashab turgan uy-joyini saqlab qolish boʻyicha choralarni koʻrish; qonunchilik hujjatlarida belgilangan tartibda turar-joyga ega boʻlmagan yetim bolalar va ota-ona qaramogʻidan mahrum boʻlgan bolalarning uy-joyga muhtoj sifatida navbatga qoʻyilishini taʼminlash; yetim bolalar va ota-ona qaramogʻidan mahrum boʻlgan bolalarga uy-joyning qonunchilik hujjatlarida belgilangan tartibda berilishini, turar-joyning saqlanilishi hamda qonunchilik hujjatlariga zid ravishda begonalashtirilmasligini nazorat qilish; [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.02.00 Voyaga etmagan bolalarning shaxsiy nomulkiy huquq va majburiyatlari; 2. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] z) yetim bolalar va ota-ona qaramogʻidan mahrum boʻlgan bolalarga (yoshlarga) hamrohlik dasturlari amalga oshirilishini taʼminlash sohasida: yetim bolalar va ota-ona qaramogʻidan mahrum boʻlgan bolalarni mustaqil hayot koʻnikmalariga, jumladan maishiy-xoʻjalik va iqtisodiy koʻnikmalarga oʻrgatish, oilaviy hayotga tayyorlash, yurish-turish qoidalari va muomala madaniyatini shakllantirish; yetim bolalar va ota-ona qaramogʻidan mahrum boʻlgan bolalarning istaklarini oʻrgangan holda ularni umumiy oʻrta, oʻrta maxsus, kasbiy hamda oliy taʼlimga yoʻnaltirish; yetim bolalar va ota-ona qaramogʻidan mahrum boʻlgan bolalarning qoʻshimcha taʼlim olishlari, kasb-hunar oʻrganishlari, tadbirkorlik va mehnat faoliyati bilan shugʻullanishlari uchun shart-sharoitlar yaratish; yetim bolalar va ota-ona qaramogʻidan mahrum boʻlgan bolalarning qiziqish va qobiliyatlaridan kelib chiqib ularni turli sport mashgʻulotlari va sanʼat turlari boʻyicha toʻgaraklarga jalb qilish; oʻrta maxsus, kasbiy hamda oliy taʼlimni tamomlagan yetim bolalar va ota-ona qaramogʻidan mahrum boʻlgan bolalar (yoshlar)ning bandligiga koʻmaklashish; uy-joyga muhtoj yetim bolalar va ota-ona qaramogʻidan mahrum boʻlgan bolalarni turar joy bilan taʼminlanishiga koʻmaklashish; psixologik va ayrim turdagi huquqiy xizmatlarni koʻrsatish. 3-bob. Vasiylik va homiylik organining qarori yuzasidan shikoyat qilish [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.07.00 Fuqarolarning sud, boshqa davlat organlari va oʻzga tashkilotlarga murojaat qilishi; 2. 03.00.00.00 Fuqarolik qonunchiligi / 03.10.00.00 Majburiyat huquqi / 03.10.05.00 Shartnoma. Shartnomalarni tuzish, oʻzgartirish va bekor qilish] 7. Vasiylik va homiylik organining vasiylikni yoki homiylikni belgilash, tugatish, vasiylarni yoki homiylarni oʻz majburiyatlarini bajarishdan ozod etish yoxud chetlashtirish toʻgʻrisidagi, dastlabki tarzda vasiy yoki homiy tayinlash haqidagi qarorlari, shuningdek, tutingan ota-onalar bilan bolani tarbiyaga berish boʻyicha shartnoma tuzish, bekor qilish boʻyicha xatti-harakatlar yuzasidan manfaatdor shaxslar tomonidan sudga shikoyat qilinishi mumkin. 8. Vasiylik va homiylik organining qarori yuzasidan qilingan shikoyatlar qonunchilik hujjatlarida belgilangan tartibda koʻrib chiqiladi. LexUZ sharhi Qarang: Oʻzbekiston Respublikasining “ Jismoniy va yuridik shaxslarning murojaatlari toʻgʻrisida ”gi va “ Sudlar toʻgʻrisida ”gi qonunlari. 4-bob. Yakunlovchi qoidalar 9. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 10. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 47 2 -moddaci . Vazirlar Mahkamasining 2024-yil 27-dekabrdagi 893-son qaroriga 2-ILOVA Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish tartibi toʻgʻrisida NIZOM 1-bob. Umumiy qoidalar 1. Mazkur Nizom yetim bolalar va ota-ona qaramogʻidan mahrum boʻlgan bolalarni aniqlash, ularni muqobil joylashtirish shakllariga yoʻnaltirish va hisobini yuritish tartibini belgilaydi. 2. Ushbu Nizomda quyidagi asosiy tushunchalardan foydalaniladi: bolaning ijtimoiy maqomi — qonunchilik hujjatlarida belgilangan tartibda sogʻliqni saqlash, ichki ishlar, sud va fuqarolik holati dalolatnomalarini yozish organlari, notarial idoralarning hujjatlari hamda ularga tenglashtirilgan hujjatlar asosida bolaning yetim yoki ota-ona qaramogʻidan mahrum boʻlganligi faktini tasdiqlash orqali aniqlanadigan bolaning ijtimoiy va huquqiy holati; vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazi; individual rivojlanish rejasi — 14 yoshgacha boʻlgan yetim bolalar yoki ota-ona qaramogʻidan mahrum boʻlgan bolalarning qiziqishlari, ehtiyojlari va yashash sharoitlarini kompleks baholash orqali ularga koʻrsatilishi talab etiladigan ijtimoiy xizmat va yordamlar belgilanadigan reja; individual integratsiya rejasi — 14 yoshdan 23 yoshgacha boʻlgan yetim yoki ota-ona qaramogʻidan mahrum boʻlgan yoshlarning jamiyatga ijtimoiylashuvi hamda integratsiyasini taʼminlash, ularning erkin kasb tanlashlari uchun shart-sharoitlar yaratish, ularning tashabbuslarini qoʻllab-quvvatlashga qaratilgan ijtimoiy xizmat va yordamlar belgilanadigan reja; maʼlumot taqdim etuvchi shaxslar va tashkilotlar — yetim bolalar va ota-ona qaramogʻidan mahrum boʻlgan bolalar toʻgʻrisida maʼlumot taqdim etuvchi sogʻliqni saqlash, ichki ishlar, sud va fuqarolik holati dalolatnomalarini yozish organlari, notariuslar, taʼlim muassasalari, ijtimoiy xodimlar, mahalla raislari hamda xabardor boʻlgan har qanday shaxs, shu jumladan ushbu toifadagi bolalarning qarindoshlari; muqobil joylashtirish shakllari — vasiylik va homiylikni belgilash, bolani farzandlikka olish, tutingan (foster) oila, oilaga tarbiyaga (patronat) berish hamda oilaviy bolalar uyi (qisqa muddatli, uzoq muddatli yoki ixtisoslashtirilgan joylashtirish xizmati), ixtisoslashtirilgan tarbiya muassasalari hamda qonunchilik hujjatlarida nazarda tutilgan boshqa shakllar. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.01.00 Ota-onalar qarovisiz qolgan bolalarni aniqlash va joylashtirish] 3. Yetim bolalar va ota-ona qaramogʻidan mahrum boʻlgan bolalar toʻgʻrisidagi maʼlumotlar taqdim etuvchi shaxslar va tashkilotlar tomonidan shakllantiriladi hamda oʻsha hududdagi vakolatli organga taqdim etiladi. Vakolatli organ tegishli davlat organlari va tashkilotlarining hududiy boʻlinmalari bilan birgalikda yetim bolalar va ota-ona qaramogʻidan mahrum boʻlgan bolalarning ijtimoiy ahvoli va oiladagi sharoitini baholaydi hamda bolalar manfaatlariga maqbul keladigan joylashtirish shaklini belgilaydi. 4. Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirishning shakllariga yoʻnaltirish, shuningdek, ularni hisobga olish ushbu Nizomga 1-ilovaga muvofiq sxema boʻyicha amalga oshiriladi. 2-bob. Yetim bolalar va ota-ona qaramogʻidan mahrum boʻlgan bolalarni aniqlash tartibi 5. Yetim bolalar va ota-ona qaramogʻidan mahrum boʻlgan bolalar toʻgʻrisidagi maʼlumotlar quyidagi shaxslar va tashkilotlar tomonidan 24 soat ichida asoslantiruvchi hujjatlar bilan birga (shu jumladan, elektron shaklda) bola aniqlangan hududdagi vakolatli organga yoʻnaltiriladi: ijtimoiy xodim, hokim yordamchisi, xotin-qizlar faoli, yoshlar yetakchisi — oilalarda oʻrganish (kuzatish) va profilaktika tadbirlarini amalga oshirish jarayonida yetim va ota-ona qaramogʻidan mahrum boʻlgan, sogʻligʻi va hayoti xavf ostida boʻlgan, shu jumladan, ota-onasi uch oydan ortiq muddatga chet elga ketgan hamda ularning tarbiyasi va taʼminotida qatnashmayotgan, ota-onaning eʼtibori va gʻamxoʻrligi namoyon boʻlmayotgan, ijtimoiy jihatdan xavfli ahvoldagi oilalarda yashayotgan bolalar toʻgʻrisidagi; [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.05.00 Ichki ishlar organlari] ichki ishlar organlari — profilaktika inspektori nazoratida boʻlgan, tashlab ketilgan (topib olingan), tazyiq va zoʻravonlikdan jabrlangan, odam savdosi qurboni boʻlgan hamda xorijda ota-onasi qaramogʻidan mahrum boʻlgan, shuningdek, ijtimoiy jihatdan xavfli ahvolda boʻlgan oilalardagi bolalar toʻgʻrisidagi; notariuslar — bolani farzandlikka berish (olish), bolani vasiylikka yoki homiylikka berish haqida arizadagi imzoning haqiqiyligini shahodatlash boʻyicha murojaat qilganligi toʻgʻrisidagi; sogʻliqni saqlash organlari — qoldirib ketilgan (tugʻruq muassasasidagi yoki statsionardagi hamda tekshirish va davolashning toʻliq kursidan oʻtgan, biroq uzrli sabablarsiz uch kun muddatda ota-onalar yoki ularning oʻrnini bosuvchi shaxslar tomonidan olib ketilmagan), ota-onalari tibbiyot muassasalaridan olishni rad etgan bolalar, shuningdek, voyaga yetmagan shaxslar orasida homiladorlik va tugʻruq toʻgʻrisidagi; sudlar — shaxslarning ota-onalik huquqidan mahrum qilingani, ota-onalik huquqi cheklangani, muomalaga layoqatsiz yoki muomala layoqati cheklangan yoxud bedarak yoʻqolgan deb topilgan yoki vafot etgan deb eʼlon qilingani, shuningdek, qamoqqa olish tarzidagi ehtiyot chorasini qoʻllash, ozodlikdan mahrum etish toʻgʻrisida hukm va qarorlar qabul qilinganda hamda koʻrib chiqiladigan boshqa holatlarda ota-onasining qaramogʻidan mahrum boʻlgan bolalar toʻgʻrisidagi; taʼlim muassasalari — taʼlim muassasasi psixologi, maʼnaviy-maʼrifiy ishlar boʻyicha direktor oʻrinbosari nazoratidagi ijtimoiy jihatdan xavfli ahvolda boʻlgan, zoʻravonlikdan jabrlanganlar, yetim va ota-ona qaramogʻidan mahrum boʻlgan voyaga yetmagan shaxslar toʻgʻrisidagi; fuqarolik holati dalolatnomalarini yozish organlari — oʻlimni roʻyxatdan oʻtkazishda yoki vafot etgan deb eʼlon qilishda ota-onasining (shu jumladan boshqa qonuniy vakili) qaramogʻidan mahrum boʻlgan bolalar, shuningdek, otalik (onalik) belgilanganligi toʻgʻrisidagi (bolaning tugʻilganlik haqidagi dalolatnoma yozuvidan koʻchirma bilan birga) maʼlumotlar. Vakolatli organga taqdim etiladigan maʼlumotlarning asoslanganligi, ishonchliligi va belgilangan muddatda taqdim etilishi uchun maʼlumotni kiritayotgan idoralarning rahbarlariga shaxsiy javobgarlik yuklanadi. Yetim bolalar va ota-ona qaramogʻidan mahrum boʻlgan bolalar haqidagi maʼlumotlar boshqa tashkilotlar va muassasalarga, shuningdek, fuqarolarga qonunchilik hujjatlarida belgilangan hollardan tashqari berilishiga yoʻl qoʻyilmaydi. 6. Yetim bolalar va ota-ona qaramogʻidan mahrum boʻlgan bolalar toʻgʻrisida ularning qarindoshlari yoki boshqa shaxslar yashash joyidagi vakolatli organga xabar qilishlari mumkin. 3-bob. Yetim bolalar va ota-ona qaramogʻidan mahrum boʻlgan bolalarga ijtimoiy yordam va xizmatlarni koʻrsatish tartibi [ OKOZ: 1. 12.00.00.00 Axborot va axborotlashtirish / 12.04.00.00 Axborotlashtirish. Axborot tizimlari, texnologiyalari va ularni taʼminlash vositalari / 12.04.02.00 Axborot tizimlari, texnologiyalari va ularni taʼminlash vositalari] 7. Vakolatli organ mazkur Nizomning 5-bandida keltirilgan maʼlumot taqdim etuvchi shaxslar va tashkilotlar tomonidan yuborilgan maʼlumotlar asosida “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) orqali har bir holat boʻyicha ijtimoiy ish shakllantiradi. 8. Vakolatli organ ijtimoiy ish boʻyicha uch ish kuni ichida quyidagilarni amalga oshiradi: [ OKOZ: 1. 01.00.00.00 Konstitutsiyaviy tuzum / 01.17.00.00 Nodavlat notijorat tashkilotlari (shuningdek, 03.03.10.03ga qarang) / 01.17.10.00 Ijtimoiy jamgʻarmalar] a) bolaning holatini birlamchi baholab, uning asosiy ehtiyojlarini qondirish choralarini koʻradi. Bunda bolaning asosiy ehtiyojlarini qondirish bilan bogʻliq xarajatlar Oʻzbekiston Respublikasi Prezidenti huzuridagi Ijtimoiy himoya milliy agentligining Ijtimoiy himoya davlat jamgʻarmasi, “Saxovat va koʻmak” jamgʻarmasi mablagʻlari va qonunchilik hujjatlarida taqiqlanmagan boshqa mablagʻlar hisobidan qoplanadi; [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.02.00 Oʻgʻil qilib olish (qiz qilib olish); 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik] b) muqobil joylashtirilishiga muhtoj yetim bolalar va ota-ona qaramogʻidan mahrum boʻlgan bolalar boʻyicha: bolaning qarindoshlari (bobo, buvi, aka-uka, opa-singil va boshqa qarindoshlar) va u yashayotgan oila aʼzolari yoki qoʻshnilar orasidan bolani vasiylikka yoki homiylikka olishni istagan shaxslarni aniqlaydi; talabgorlar mavjud boʻlmaganda, bola (bolalar)ning manfaati uchun mos keladigan joylashtirish shakli belgilangunga qadar vaqtincha uning qarindoshlari yoki qoʻshnilariga, ulardan tilxat olgan holda yoxud joylashtirishning muqobil shakliga berish choralarini koʻradi; v) ogʻir hayotiy vaziyatda boʻlgan, jumladan zoʻravonlikdan jabrlangan voyaga yetmagan shaxslar boʻyicha: bola tahsil olayotgan taʼlim muassasasi psixologi va inspektor-psixologlar bilan birgalikda uning ijtimoiy holatini va ehtiyojlarini oʻrganadi; bolaning ota-onasi bilan suhbat oʻtkazadi hamda oilaning ehtiyojlarini oʻrganadi. Bunda zarur hollarda mahalla raisi, profilaktika inspektori, xotin-qizlar faoli va hokim yordamchisi jalb etiladi; bolaning tarbiyasi, rivojlanishi, hayoti va sogʻligʻi uchun mavjud boʻlgan xavf omillarini tahlil qiladi hamda bolani oiladan ajratilishini oldini olish maqsadida bolaga va ota-onaga ijtimoiy, psixologik, huquqiy hamda zarur hollarda tibbiy va iqtisodiy holatini yaxshilash boʻyicha xizmatlar koʻrsatilishini tashkillashtiradi; bolani oilada qoldirish uning manfaatiga zid keladigan hollarda, bolani vaqtincha joylashtirishning muqobil shakliga berish choralarini koʻradi; g) tashlab ketilgan (topib olingan), ota-onalari tibbiyot muassasalaridan olishni rad etgan bolalar boʻyicha: bolalarni vaqtincha joylashtirishning muqobil shakliga berish choralarini koʻradi; bolada davolanish zaruriyati aniqlangan hollarda, uni davolash uchun tegishli sogʻliqni saqlash muassasasiga joylashtiradi. 9. Vakolatli organ mazkur Nizomning 8-bandida nazarda tutilgan tadbirlarni amalga oshirganidan soʻng har bir holat boʻyicha dalolatnoma tuzadi va tegishliligi boʻyicha ochilgan ijtimoiy ishga biriktiradi. 10. Bolalarni vaqtincha joylashtirishning muqobil shakliga berish qonunchilik hujjatlariga muvofiq amalga oshiriladi. 11. Vakolatli organ xorijda ota-onasi qaramogʻidan mahrum boʻlgan bolalar tegishli tartibda Oʻzbekiston Respublikasiga keltirilganidan soʻng, shu kunning oʻzida ichki ishlar organlari bilan birgalikda ularni maqbul keladigan joylashtirish shakliga yoʻnaltirish choralarini koʻradi. 12. Vakolatli organ tomonidan yetim bolalar va ota-ona qaramogʻidan mahrum boʻlgan bolalar aniqlangandan soʻng, bir oy ichida har bir holat kompleks tarzda baholashdan oʻtkaziladi. Vakolatli organ kompleks tarzda baholashdan oʻtkazish jarayoniga tegishli davlat organlari va tashkilotlarining hududiy boʻlinmalarini jalb etishi mumkin. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.01.00 Ota-onalar qarovisiz qolgan bolalarni aniqlash va joylashtirish] 13. Kompleks tarzda baholashdan oʻtkazishda: bola toʻgʻrisida shakllantirilgan maʼlumotlar asosida uning ijtimoiy maqomini belgilash bilan bogʻliq choralar koʻriladi; yetim bolalar va ota-ona qaramogʻidan mahrum boʻlgan bolalar “Ijtimoiy himoya” ATda roʻyxatga kiritiladi; bolaning yoʻqotilgan shaxsini tasdiqlovchi hujjatlarini tiklash yoki mavjud boʻlmagan shaxsini tasdiqlovchi hujjatlarini dastlabki tarzda olish choralari koʻriladi; sogʻliqni saqlash organlari bilan birgalikda bola chuqurlashtirilgan tibbiy koʻrikdan oʻtkaziladi; bolaning oilaviy sharoitlari oʻrganiladi; bola va uning oilasiga ularning ehtiyojlari asosida ijtimoiy yordam va xizmatlar koʻrsatiladi; bolaning davlat roʻyxatidan oʻtkaziladigan koʻchar va koʻchmas mol-mulkini dalolatnoma asosida hisobga olish (agar mavjud boʻlsa) choralari koʻriladi; bolaning manfaatiga maqbul keladigan joylashtirish shakli tanlanadi. 14. Vakolatli organ mazkur Nizomning 5-bandida keltirilgan maʼlumot taqdim etuvchi shaxslar va tashkilotlar tomonidan yuborilgan maʼlumotlar asosida bolaning ijtimoiy maqomini belgilash choralarini koʻradi. Bolaning ijtimoiy maqomining belgilanishi unga muqobil joylashtirish shaklini tanlash, ijtimoiy xizmat va yordamlarning koʻrsatilishi uchun asos hisoblanadi. 15. Agar yetim bola va ota-ona qaramogʻidan mahrum boʻlgan bolaning tugʻilganlik haqidagi guvohnomasi (identifikatsiyalovchi ID-karta) mavjud boʻlmasa (yoʻqotilgan yoki olinmagan), vakolatli organ ushbu hujjatlarni taqdim etuvchi davlat organlaridan dastlabki tarzda yoki qayta olish choralarini koʻradi. Yetim bolalar va ota-ona qaramogʻidan mahrum boʻlgan bolalarning shaxsga doir maʼlumotlar yoki hujjatlar ularni taqdim etuvchi davlat organlari tomonidan taqdim etiladi. [ OKOZ: 1. 14.00.00.00 Sogʻliqni saqlash. Jismoniy tarbiya. Sport. Turizm / 14.01.00.00 Sogʻliqni saqlash / 14.01.03.00 Aholiga davolash-profilaktika yordami koʻrsatish / 14.01.03.06 Ona va bola salomatligini muhofaza qilish; 2. 14.00.00.00 Sogʻliqni saqlash. Jismoniy tarbiya. Sport. Turizm / 14.01.00.00 Sogʻliqni saqlash / 14.01.06.00 Turli toifadagi fuqarolarga tibbiy yordam koʻrsatish tartibi. Bepul tibbiy yordam; 3. 14.00.00.00 Sogʻliqni saqlash. Jismoniy tarbiya. Sport. Turizm / 14.01.00.00 Sogʻliqni saqlash / 14.01.08.00 Aholining sanitariya-epidemiologik sogʻlomligi / 14.01.08.04 Tibbiy koʻrik] 16. Vakolatli organ soʻroviga asosan sogʻliqni saqlash muassasasi mutaxassislari bolani belgilangan tartibda tibbiy tekshiruvdan oʻtkazadi. Tibbiy tekshiruv xulosasiga koʻra yetim bola va ota-ona qaramogʻidan mahrum boʻlgan bolaning davolanishga muhtojligi (aqliy va ruhiy rivojlanishda yoshiga nisbatan ortda qolgan, tan jarohati, homiladorligi, narkologik va teri-tanosil va boshqa kasalliklari) aniqlangan hollarda, u davolanish uchun tegishli sogʻliqni saqlash muassasasiga joylashtiriladi. 17. Vakolatli organ tomonidan bolaning oilaviy sharoitlarini oʻrganish natijalari va ehtiyojlariga qarab kompleks yondashuv asosida professional ijtimoiy xizmat va yordamlari koʻrsatiladi. 18. Vakolatli organ yetim bola va ota-ona qaramogʻidan mahrum boʻlgan bolaning ijtimoiy va sogʻligʻi holatini baholaganidan soʻng, har bir bola uchun individual rivojlanish yoki integratsiya rejasini tuzadi hamda bolaning manfaatiga maqbul keladigan muqobil joylashtirish shakllaridan birini koʻrib chiqadi. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.03.00 Qoʻmitalar] Individual rivojlanish rejasi hamda individual integratsiya rejasining shakli Oʻzbekiston Respublikasi Prezidenti huzuridagi Ijtimoiy himoya milliy agentligi tomonidan tasdiqlanadi. 4-bob. Yetim bolalar va ota-ona qaramogʻidan mahrum boʻlgan bolalarning hisobini yuritish tartibi 19. Vakolatli organ yetim bolalar va ota-ona qaramogʻidan mahrum boʻlgan har bir bola toʻgʻrisida ushbu Nizomga 2-ilovaga muvofiq hujjatlarni elektron shaklda “Ijtimoiy himoya” ATda shakllantiradi. 20. Yetim bolalar va ota-ona qaramogʻidan mahrum boʻlgan bolalarga taalluqli boʻlgan yangi maʼlumotlar aniqlanganda, vakolatli organ ularni “Ijtimoiy himoya” ATda shakllantirilgan bolalar haqidagi maʼlumotlarga kiritadi. [ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 21. “Ijtimoiy himoya” ATda yetim bola va ota-ona qaramogʻidan mahrum boʻlgan bola toʻgʻrisidagi quyidagi maʼlumotlar vakolatli organ tomonidan kiritiladi: bolaning familiyasi, ismi, otasining ismi; tugʻilgan vaqti va joyi, fuqaroligi, millati, jinsi; shaxsiy belgilari (boʻyi, vazni, koʻzining va sochining rangi va boshqalar); salomatligi, jismoniy va aqliy rivojlanish holati; feʼl-atvori xususiyatlari ( uvchan, tortinchoq va boshqalar); yetim bola yoki ota-ona qaramogʻidan mahrum boʻlganligini tasdiqlovchi hujjatlar; ota-onasi (yolgʻiz otasi yoki onasi)ning familiyasi, ismi, otasining ismi, tugʻilgan yili, fuqaroligi, millati, sogʻligʻining holati (maʼlumotni tasdiqlovchi hujjatlar mavjud boʻlgan taqdirda), doimiy yashash va (yoki) turar joyi; voyaga yetmagan aka-uka, opa-singillarining familiyasi, ismi, otasining ismi, tugʻilgan vaqti, sogʻligʻining holati (maʼlumotni tasdiqlovchi hujjatlar mavjud boʻlgan taqdirda), turar joyi; vakolatli organga maʼlum boʻlgan voyaga yetgan qarindoshlarining familiyasi, ismi, otasining ismi, tugʻilgan yili, doimiy yashash va (yoki) turar joyi toʻgʻrisida maʼlumotlar. Bunda ushbu qarindoshlar tomonidan bolani oʻz oilasiga tarbiyaga olish rad etilgan boʻlsa, bu toʻgʻrisida maʼlumot ham kiritiladi; bola uchun maqbul boʻlgan muqobil joylashtirish shakli; yetim bola va ota-ona qaramogʻidan mahrum boʻlgan bolaning meros boʻlib oʻtadigan mol-mulki haqidagi maʼlumotlar (agar mavjud boʻlsa): ota-onasi egaligidagi yer maydoni, turar joy yoki boshqa mol-mulk (manzili, hajmi mulk yoki egalik huquqining davlat roʻyxatidan oʻtkazilganligi) haqidagi maʼlumot; bolaning fotosurati; qonunchilik hujjatlariga muvofiq boshqa maʼlumotlar. 22. “Ijtimoiy himoya” ATda yetim bolalar va ota-ona qaramogʻidan mahrum boʻlgan bolalar va ularning mol-mulkini hisobini yuritish quyidagi hollarda toʻxtatiladi: bola farzandlikka berilganida; bola ota-onasiga qaytarilganida; bola vafot etganida. [ OKOZ: 1. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.06.00 Shaxsga doir maʼlumotlar va ularning himoyasi] 23. Yetim bolalar va ota-ona qaramogʻidan mahrum boʻlgan bolalar toʻgʻrisidagi maʼlumotlar shaxsga doir maʼlumotlar hisoblanadi hamda qonunchilik hujjatlariga muvofiq himoya qilinadi. Yetim bolalar va ota-ona qaramogʻidan mahrum boʻlgan bolalar toʻgʻrisidagi shaxsga doir maʼlumotlardan qonunchilik hujjatlarida belgilangan tartibda foydalaniladi. LexUZ sharhi Qarang: Oʻzbekiston Respublikasining “Shaxsga doir maʼlumotlar toʻgʻrisida”gi Qonuni . 5-bob. Yakunlovchi qoidalar [ OKOZ: 1. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.06.00 Shaxsga doir maʼlumotlar va ularning himoyasi] 24. Vakolatli organ xodimlari ushbu Nizomda belgilangan tartib-taomillarni amalga oshirish natijasida ularga maʼlum boʻlgan yetim bolalar va ota-ona qaramogʻidan mahrum boʻlgan bolalar toʻgʻrisidagi maʼlumotlarning sir saqlanishini taʼminlaydi. 25. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 47 2 -moddaci . Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish toʻgʻrisidagi nizomga 1-ILOVA Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish SXEMASI Bosqichlar Masʼullar Tadbirlar Muddat 1-bosqich Maʼlumot taqdim etuvchi shaxslar va tashkilotlar Yetim bolalar va ota-ona qaramogʻidan mahrum boʻlgan bolalar toʻgʻrisida maʼlumotlarni shakllantiradi va ularni aniqlangan hududdagi “Inson” ijtimoiy xizmatlar markaziga taqdim etadi. Bola aniqlangandan soʻng 24 soat ichida 2-bosqich “Inson” ijtimoiy xizmatlar markazlari Maʼlumot taqdim etuvchi shaxslar va tashkilotlar tomonidan taqdim etilgan maʼlumotlar asosida har bir holat boʻyicha ijtimoiy ish ochadi. Maʼlumot taqdim etilgan kuni 3-bosqich “Inson” ijtimoiy xizmatlar markazlari Bolaning holatini birlamchi baholab, uning asosiy ehtiyojlarini qondirish hamda xavfsizligini taʼminlash choralarini koʻradi. Uch ish kuni ichida 4-bosqich “Inson” ijtimoiy xizmatlar markazlari 1. Har bir holatni kompleks tarzda baholashdan oʻtkazadi. Bunda: bola toʻgʻrisida shakllantirilgan maʼlumotlar asosida uning ijtimoiy maqomini belgilash bilan bogʻliq choralar koʻriladi; yetim bolalar va ota-ona qaramogʻidan mahrum boʻlgan bolalar “Ijtimoiy himoya” ATda roʻyxatga kiritiladi; bolaning yoʻqotilgan shaxsini tasdiqlovchi hujjatlarini tiklash yoki mavjud boʻlmagan shaxsini tasdiqlovchi hujjatlarini dastlabki tarzda olish choralari koʻriladi; sogʻliqni saqlash organlari bilan birgalikda bola chuqurlashtirilgan tibbiy koʻrikdan oʻtkaziladi; bolaning oilaviy sharoitlari oʻrganiladi; bola va uning oilasiga ularning ehtiyojlari asosida ijtimoiy yordam va xizmatlar koʻrsatiladi; bolaning davlat roʻyxatidan oʻtkazilgan koʻchar va koʻchmas mol-mulkini dalolatnoma asosida hisobga olish (agar mavjud boʻlsa) choralari koʻriladi; bolaning manfaatiga maqbul keladigan joylashtirish shakli tanlanadi. 2. “Yagona milliy ijtimoiy himoya” axborot tizimiga bolalar toʻgʻrisidagi maʼlumotlarni kiritadi. 3. Yetim bola va ota-ona qaramogʻidan mahrum boʻlgan bolaning ijtimoiy va sogʻligʻi holatini baholagandan soʻng, har bir bola uchun individual rivojlanish yoki integratsiya rejasini tuzadi. 4. Yetim bola va ota-ona qaramogʻidan mahrum boʻlgan bolani muqobil joylashtirish shakliga berish choralarini koʻradi. Bir oy ichida Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish toʻgʻrisidagi nizomga 2-ILOVA Yetim bolalar va ota-ona qaramogʻidan mahrum boʻlgan har bir bola toʻgʻrisida shakllantiriladigan hujjatlar ROʻYXATI 1. Yetim bolalar va ota-ona qaramogʻidan mahrum boʻlgan har bir bola toʻgʻrisida shakllantiriladigan hujjatlar roʻyxati: a) tugʻilganlik haqida guvohnoma (identifikatsiyalovchi ID-karta) toʻgʻrisidagi maʼlumotlar (shu jumladan, tugʻilganlik haqida dalolatnoma yozuvlaridan koʻchirma); b) ota-ona (ota yoki ona)ning biometrik pasportlari (identifikatsiyalovchi ID-kartalari) maʼlumotlari (agar ota-ona toʻgʻrisida maʼlumotlar boʻlsa); v) bolaning ota-ona qaramogʻidan mahrum boʻlib qolganligini yoki ota-onaning bola tarbiyasida ishtirok etish imkoni yoʻqligini tasdiqlovchi quyidagi hujjatlarning biri: ota-onani ota-onalik huquqidan mahrum qilish yoki ota-onalik huquqini cheklash, muomalaga layoqatsiz yoki muomala layoqati cheklangan deb topish, bedarak yoʻqolgan yoki vafot etgan deb eʼlon qilish toʻgʻrisidagi sud qaroridan nusxa * ; ota-onaning, yolgʻiz ota yoki onaning oʻlimi haqidagi guvohnoma maʼlumotlari; ota-onaning (yolgʻiz ota yoki onaning) bolaning farzandlikka olinishiga roziligi toʻgʻrisida belgilangan tartibda rasmiylashtirilgan arizasi * ; ota-onaning (yolgʻiz ota yoki onaning) bolani vasiylikka, homiylikka berishga roziligi toʻgʻrisidagi arizasi * ; ota-onaning jinoyat sodir etilganligi boʻyicha gumon qilinuvchi yoki ayblanuvchi shaxs sifatida tergov hibsxonasida yoxud ozodlikdan mahrum etish shaklidagi jazoni ijro etish muassasalarida ekanligi haqidagi sud qaroridan nusxa * ; Oldingi tahrirga qarang. g) tibbiy koʻrikdan oʻtganligi haqidagi hujjatlar (vrachlik-maslahat komissiyasi, ruhiy-asab, sil kasalligiga qarshi kurash va narkologiya muassasalari, teri-tanosil kasalliklari maʼlumotnomalari) * ; (1-bandning “g” kichik bandi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) d) tashlab ketilgan (topib olingan) va qoldirib ketilgan bolalar boʻyicha ichki ishlar organlari tomonidan tuzilgan dalolatnoma hamda tegishli hududiy davolash-profilaktika muassasalarida qoldirib ketilgan bolaning sogʻligʻi holati toʻgʻrisida tibbiy dalolatnoma * ; e) bolaning yashash joyi boʻyicha vakolatli organ, profilaktika inspektori va mahalla raisi tomonidan imzolanadigan va bolaning oiladan olish sababi va asoslari, turmush va taʼminot sharoitlari koʻrsatilgan dalolatnoma * ; j) vakolatli organning bolaga vasiylik yoki homiylik belgilanganligi, uning Bolalar uyiga, Mehribonlik uyiga va boshqa muqobil joylashtirish shakllariga joylashtirilganligi haqidagi qarori, oilaga tarbiyaga (patronat) va oilaviy bolalar uyiga berish boʻyicha shartnoma, ularni farzandlikka olish asosli ekanligi va farzandlikka olinayotgan bolaning manfaatlariga hamda tutingan ota-onalarga berish maqsadga muvofiqligi haqidagi xulosasi * ; z) oʻn yoshga toʻlgan bolaning uni muqobil joylashtirishning shakllariga berishga roziligi (arizasi) * ; i) bolani avvalgi muqobil joylashtirish shakllariga berilganligi toʻgʻrisidagi hujjat (agar bola avval muqobil joylashtirish shakllariga berilgan boʻlsa) * . Oldingi tahrirga qarang. Izoh: *mazkur hujjatlar tegishli organlardan va fuqarolardan qabul qilib olingach, “Inson” ijtimoiy xizmatlar markazlari hujjatlarning skaner qilingan “ ” shaklidagi nusxalarini “Yagona milliy ijtimoiy himoya” axborot tizimiga kiritadi. mazkur bandning “g” kichik bandidagi hujjatlar bola vasiylik yoki homiylikka olinayotganda talab etilmaydi, oilaga tarbiya (patronat)ga olinayotganda faqat vrachlik-maslahat komissiyasi xulosasi talab etiladi (izoh Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) 2. “Yagona milliy ijtimoiy himoya” axborot tizimiga yetim bolalar va ota-ona qaramogʻidan mahrum boʻlgan bolalar toʻgʻrisida qoʻshimcha ravishda kiritiladigan maʼlumotlar roʻyxati (agar mavjud boʻlsa) * : a) turar joy va boshqa koʻchmas mulkka egalik huquqini tasdiqlovchi hujjatlar (egalik huquqi davlat roʻyxatidan oʻtkazilganligi haqida guvohnoma, turar joyni ijaraga berish shartnomasi, orderi); b) bolaning nomiga bankda hisob raqamini ochish toʻgʻrisidagi shartnoma; v) aka-uka, opa-singil va boshqa yaqin qarindoshlari va ularning yashash (turar) joylari haqidagi maʼlumotlar; g) sudning alimentlar undirish toʻgʻrisidagi qarori, nafaqa oluvchi ijtimoiy himoyaga muhtoj bolaning pensiya guvohnomasi; d) tibbiy-ijtimoiy ekspert komissiyasining nogironlikni belgilash toʻgʻrisidagi qarori, nogironligi boʻlgan bolaning reabilitatsiya dasturi; e) muqobil joylashtirishning shakllariga berilgan (farzandlikka olish bundan mustasno) bolaning mol-mulkini boshqarish haqidagi tegishli “Inson” ijtimoiy xizmatlar markazining ruxsatnomasi; j) muqobil joylashtirishning shakllariga berilgan (farzandlikka olish bundan mustasno) bolaning manfaati uchun tuzilgan shartnomalar; z) merosga ega boʻlish huquqini tasdiqlovchi hujjat; i) ish (oʻqish) joyidan maʼlumotnoma; Oldingi tahrirga qarang. k) bolani farzandlikka yoki oilaviy bolalar uyiga olish istagini bildirgan shaxslarning oilaga olinayotgan bolaning tibbiy tashxisidan xabardorligi toʻgʻrisida maʼlumotlar. (2-bandning “k” kichik bandi Oʻzbekiston Respublikasi Vazirlar Mahkamasining 2025-yil 16-sentabrdagi 587-sonli qarori tahririda — Qonunchilik maʼlumotlari milliy bazasi, 17.09.2025-y., 09/25/587/0836-son) *Izoh. Mazkur hujjatlar tegishli organlardan va fuqarolardan qabul qilib olingach, “Inson” ijtimoiy xizmatlar markazlari hujjatlarning skaner qilingan “ ” shaklidagi nusxalarini “Yagona milliy ijtimoiy himoya” axborot tizimiga kiritadi. Vazirlar Mahkamasining 2024-yil 27-dekabrdagi 893-son qaroriga 3-ILOVA Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisida NIZOM 1-bob. Umumiy qoidalar 1. Mazkur Nizom yetim bolalar va ota-ona qaramogʻidan mahrum boʻlgan bolalar (keyingi oʻrinlarda — bolalar)ni muqobil joylashtirish shakllariga (vasiylikka, homiylikka, farzandlikka, tutingan (foster) oilaga (oilaga tarbiyaga (patronat) va oilaviy bolalar uyi) olish istagini bildirgan fuqarolarni hisobga olish, muqobil joylashtirish shakllariga berilgan bolalarni kuzatish va monitoring qilish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazi; muqobil joylashtirish shakllari — vasiylik va homiylikni belgilash, bolani farzandlikka olish, tutingan (foster) oila (oilaga tarbiyaga (patronat) va oilaviy bolalar uyi (qisqa muddatli, uzoq muddatli yoki ixtisoslashgan xizmat), joylashtirish xizmati), ixtisoslashtirilgan tarbiya hamda qonunchilik hujjatlarida nazarda tutilgan boshqa shakllar; nomzodlar — bolalarni muqobil joylashtirish shakllariga olish istagini bildirgan shaxslar; tutingan ota-onalar — bolalarni tutingan (foster) oila (oilaga tarbiyaga (patronat) va oilaviy bolalar uyi (qisqa muddatli, uzoq muddatli yoki ixtisoslashgan xizmat), joylashtirish xizmati)ga olgan fuqarolar. 3. Muomalaga layoqatli Oʻzbekiston Respublikasi fuqarolari, chet el fuqarolari va fuqaroligi boʻlmagan shaxslar qonunchilik hujjatlariga muvofiq yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish boʻyicha nomzod boʻlishi mumkin, mazkur Nizomning 1-ilovasidagi shaxslar bundan mustasno. 4. Nomzodlarni tanlash, kuzatib borish hamda monitoring qilish vakolatli organ tomonidan amalga oshiriladi. Vakolatli organ aholi oʻrtasida bolalarni oilaga joylashtirishning ustuvorligi, ular uchun nomzodlarni topish boʻyicha ommaviy targʻibot-tashviqot ishlarini amalga oshiradi, bolalarni oilaga olishning shakllari, tartibi haqida fuqarolarni xabardor qiladi. 5. Vakolatli organ nomzodlardan ariza qabul qilguniga qadar ularga bolani tarbiyaga olish uchun talab etiladigan hujjatlar, shuningdek, ularga muqobil joylashtirish shakllari, ularning huquq va majburiyatlari, bolaning huquqlari va qonuniy manfaatlari, bolani oilaga olishning huquqiy oqibatlari toʻgʻrisida axborot beradi. 2-bob. Nomzodlarni tanlash va xulosa tayyorlash 1-§. Nomzodlarni tanlash 6. Bolalarni muqobil joylashtirish shakllariga olish istagini bildirgan nomzodlar ushbu Nizomga 2-ilovadagi sxemaga muvofiq vakolatli organ tomonidan tanlanadi. 7. Nomzod oʻzining yashash joyi boʻyicha vakolatli organga bevosita kelgan holda yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali ariza va mazkur Nizomga 3-ilovaga muvofiq talab etiladigan hujjatlarni taqdim etadi. Arizada nomzodning familiyasi, ismi, otasining ismi, yashash joyi, oilaviy holati, agar bolalari (shu jumladan, farzandlikka olingan bolalari) mavjud boʻlgan taqdirda, ularning soni va yoshi, shuningdek, bolani tarbiyaga olish shakli koʻrsatiladi. [ OKOZ: 1. 12.00.00.00 Axborot va axborotlashtirish / 12.02.00.00 Axborot va axborotlashtirish sohasida boshqaruv. Elektron hukumat / 12.02.04.00 Boshqa masalalar; 2. 12.00.00.00 Axborot va axborotlashtirish / 12.04.00.00 Axborotlashtirish. Axborot tizimlari, texnologiyalari va ularni taʼminlash vositalari / 12.04.02.00 Axborot tizimlari, texnologiyalari va ularni taʼminlash vositalari] Zarur hujjatlar va maʼlumotlar vakolatli organ tomonidan mustaqil ravishda “Elektron hukumat” tizimining idoralararo integratsiyalashuv platformasi orqali olinadi. 8. Bolalarni oilaga tarbiyaga (patronat), farzandlikka olayotgan yoki oilaviy bolalar uylarini tashkil qilayotgan fuqarolar belgilangan hujjatlardan tashqari farzandlikka oluvchilar va tutingan ota-onalarni tayyorlash kurslarida (keyingi oʻrinlarda — tayyorlov kurslari) oʻqiganligi haqidagi sertifikatni ham taqdim etadilar. Bunda er-xotinlar oʻrtasida biri ikkinchisining oldingi turmushidagi farzandini farzandlikka olayotganida tayyorlov kurslarida oʻqishi ixtiyoriy hisoblanadi. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.03.00 Qoʻmitalar; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.04.00 Oilaga tarbiyaga berish (patronat)] 9. Oilaga tarbiya (patronat)ga olish istagini bildirgan shaxslarga bolani tayyorlov kurslari sertifikatisiz olishga ruxsat beriladi. Bunda tutingan ota yoki ona 6 oy ichida tayyorlov kurslarida oʻqib, sertifikat olishi va vakolatli organga taqdim etishi lozim. Tayyorlov kurslaridan Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) huzuridagi Ijtimoiy himoya tizimi xodimlarining malakasini oshirish markazida oʻtilgan boʻlsa sertifikat vakolatli organ tomonidan mustaqil ravishda olinadi. 10. Vakolatli organ nomzodlardan ariza hamda tegishli hujjatlarni qabul qilgan kundan boshlab 10 ish kuni ichida ularning turmush va taʼminot sharoitlarini oʻrganib chiqadi hamda bu haqida mazkur Nizomga 4-ilovada keltirilgan namunaga muvofiq dalolatnoma tuzadi. Nomzodlarning turmush va taʼminot sharoitlari oʻrganilayotganda, vakolatli organ turar joyning maishiy-xoʻjalik sharoitlarini, bola uchun yaratilgan shart-sharoitni, ariza beruvchining sogʻligʻini, shaxsiy fazilatlari va bolani oilaga olishga undagan sabablarni, ularning bolani tarbiyalash boʻyicha qobiliyatlarini, oilada yashovchilarning bolani tarbiyalash uchun oilaga qabul qilinishiga nisbatan munosabatini oʻrganadi. Nogironligi boʻlgan bolalar oilaga tarbiyalash uchun qabul qilinayotganda dalolatnomada bolaning yashashi uchun zarur shart-sharoitlar mavjudligi aks ettirilishi lozim. Oldingi tahrirga qarang. 11. Vakolatli organ tomonidan oʻrganish yakunlari boʻyicha 3 ish kuni ichida nomzodlarning nomzod boʻla olishi mumkinligi (mumkin emasligi) toʻgʻrisida Agentlik tomonidan tasdiqlangan namunadagi xulosa beriladi. (11-bandning birinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) Oldingi tahrirga qarang. Nomzodlarni nomzod boʻla olishi mumkinligi toʻgʻrisida xulosa berishga quyidagilar asos hisoblanadi: (11-bandning ikkinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) taqdim qilingan hujjatlarning qonunchilik talablariga muvofiqligi; tayyorlov kurslarida oʻqiganligini tasdiqlovchi sertifikatning mavjudligi (bolalarni oilaga tarbiyaga (patronat), farzandlikka olayotgan yoki oilaviy bolalar uylarini tashkil qilayotgan fuqarolar uchun); bolalarni tarbiyalash uchun oilaga olish istagini bildirgan nomzodlarning bolalarni tarbiyalashda qonunchilik hujjatlarida belgilangan majburiyatlarini bajara olish imkoniyatlari; nomzodlarning psixologik holati va bola tarbiyalashda yetarlicha koʻnikmalari mavjudligi; bolalarni tarbiyalash uchun oilaga olish istagini bildirgan nomzodlarning bolaga huquqiy, ijtimoiy, psixologik-pedagogik yordam koʻrsatish borasida bilim va koʻnikmaga egaligi; [ OKOZ: 1. 04.00.00.00 Oila qonunchiligi / 04.09.00.00 Chet ellik fuqarolar va fuqaroligi boʻlmagan shaxslar ishtirokidagi oilaviy munosabatlarni tartibga solish] chet el fuqarolari yoki fuqaroligi boʻlmagan shaxslar tomonidan Oʻzbekiston Respublikasi fuqarosi boʻlgan bolalarni vasiylikka, homiylikka yoki farzandlikka olinishida Xalqaro tarbiyaga berish komissiyasining xulosasi (sanasi va raqami). Oldingi tahrirga qarang. Ijobiy xulosa berilgan farzandlikka olishga nomzodlar yashash joyidagi vakolatli organning qarori bilan qaror qabul qilingan kunda nomzod sifatida hisobga (navbatga) qoʻyiladi. (11-bandning toʻqqizinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) 12. Quyidagi holatlar vakolatli organning salbiy xulosasiga asos boʻladi: turar joy sanitariya normalari, qoidalari va gigiyena normativ talablariga javob bermasligi; taqdim etilgan hujjatlarda notoʻgʻri maʼlumotlar koʻrsatilganligi yoki hujjatlar toʻliq shakllantirilmaganligi; ushbu Nizomga 1-ilovada nazarda tutilgan holatlarning mavjudligi; bolalarni tarbiyaga olishga oila aʼzolaridan birining qarshi ekanligi. 13. Vakolatli organ salbiy xulosa asosida bolani muqobil joylashtirish shakllaridan biriga olish istagini bildirgan shaxsni nomzod sifatida hisobga (navbatga) qoʻyishni rad etish toʻgʻrisida qaror qabul qiladi hamda 2 ish kuni ichida qabul qilingan qarorni unga taqdim etadi. Nomzod qarordan norozi boʻlgan taqdirda, belgilangan tartibda yoki sud tartibida shikoyat qilishi mumkin. LexUZ sharhi Qarang: Oʻzbekiston Respublikasining “ Jismoniy va yuridik shaxslarning murojaatlari toʻgʻrisida ”gi va “ Sudlar toʻgʻrisida ”gi qonunlari. 14. Vakolatli organ bolalarni tarbiyalash uchun oilaga olish istagini bildirgan nomzodlarni, farzandlikka olish holatlari bundan mustasno, tanlash jarayonida, zaruratga koʻra, quyidagi manfaatdor va ishga aloqador shaxslarni jalb etishi mumkin: mahalla raislari, profilaktika inspektorlari va xotin-qizlar faollari; bolaning qarindoshlari. 2-§. Oʻzbekiston Respublikasi fuqarolari tomonidan chet el fuqarosi boʻlgan yoki fuqaroligi boʻlmagan bolani vasiylik, homiylikka yoki farzandlikka olishning oʻziga xos xususiyatlari [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik; 2. 04.00.00.00 Oila qonunchiligi / 04.09.00.00 Chet ellik fuqarolar va fuqaroligi boʻlmagan shaxslar ishtirokidagi oilaviy munosabatlarni tartibga solish] 15. Chet el fuqarosi boʻlgan yoki fuqaroligi boʻlmagan bolani farzandlikka, vasiylikka yoki homiylikka olish istagini bildirgan shaxs oʻz turar joyidagi vakolatli organga mazkur Nizomning 3-ilovasida keltirilgan hujjatlarni ilova qilgan holda ariza bilan murojaat qilish huquqiga ega. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.02.00 Vazirliklar; 2. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.05.00 Ichki ishlar organlari; 3. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish] 16. Chet el fuqarosi boʻlgan farzandlikka, vasiylik yoki homiylikka olinayotgan bolaning Oʻzbekiston Respublikasiga i va doimiy yashashiga ruxsatnoma Oʻzbekiston Respublikasi Ichki ishlar vazirligi tomonidan beriladi. Ruxsatnomani olish uchun fuqarolar doimiy yashash joyidagi ichki ishlar organlariga tegishli shakldagi anketa-arizani toʻldirib, quyidagi hujjatlarni ilova qilgan holda murojaat qiladilar: bola bilan qarindoshligini tasdiqlovchi hujjat yoki turli sabablarga koʻra oʻz vatanida bolani olishning imkoni yoʻqligini tasdiqlovchi hujjat; bolaning ota-onasi vafot etganligi toʻgʻrisidagi guvohnoma nusxasi yoki bolaning ota-onasi bedarak yoʻqolganligi, vafot etgan deb eʼlon qilinganligi toʻgʻrisidagi sud qarori; farzandlikka olinayotgan bola ota-onasining ota-onalik huquqidan mahrum qilinganligi toʻgʻrisidagi sud qarori; vasiylikka yoki homiylikka olinayotgan bolaning ota-onasi shaxsini tasdiqlovchi hujjatlari nusxalari; bolaning tugʻilganlik haqidagi guvohnomasi. Agar ota-onasi mavjud boʻlsa ularning farzandini vasiylikka, homiylikka yoki farzandlikka berilishiga roziligi talab etiladi. Tekshiruv natijalariga koʻra ichki ishlar organlari soʻrovnoma va boshqa hujjatlarni olgan kundan boshlab 30 ish kuni ichida vasiylik, homiylik yoki farzandlikka olinayotgan bolaga Oʻzbekiston Respublikasiga iga va doimiy yashashiga ruxsat beradi yoki rad etadi. 17. Farzandlikka oluvchi, vasiy yoki homiy boʻlish imkoniyati toʻgʻrisida xulosa tayyorlash uchun vakolatli organ tegishli hujjatlarni qabul qilingan kundan boshlab 10 ish kuni ichida farzandlikka, vasiylikka yoki homiylikka olish istagini bildirgan shaxsning yashash sharoitini oʻrganib chiqadi va dalolatnoma tuzadi. Ariza va unga ilova qilingan hujjatlar, shuningdek, bolani farzandlikka, vasiylik yoki homiylikka olish istagini bildirgan shaxslarning turmush sharoitlarini oʻrganib chiqish dalolatnomasi asosida vakolatli organ ariza berilgan kundan boshlab 30 ish kuni ichida ularning farzandlikka oluvchi, vasiy yoki homiylar boʻlishi imkoniyati toʻgʻrisidagi xulosani tayyorlaydi. Farzandlikka oluvchi, vasiy yoki homiylar boʻlishi imkoniyati toʻgʻrisidagi xulosa bilan birga ariza beruvchiga u farzandlikka olishga, vasiy yoki homiy boʻlishga nomzod sifatida hisobga qoʻyilganligi haqidagi hujjat beriladi. [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.03.00 Asosiy (Konstitutsiyaviy) siyosiy huquq va erkinliklar / 01.06.03.04 Ariza, taklif va shikoyatlar bilan murojaat qilish huquqi] Vakolatli organning fuqaroni farzandlikka olishga, vasiy yoki homiy boʻlishga nomzod sifatida hisobga qoʻyishning rad etilishi haqidagi qarori 5 ish kuni ichida ariza beruvchiga yetkaziladi. Ayni bir vaqtda ariza beruvchiga qaror yuzasidan shikoyat qilish tartibi tushuntiriladi. 18. Bolani farzandlikka, vasiylikka yoki homiylikka olish uchun ruxsat olmoqchi boʻlgan chet elda doimiy yashayotgan Oʻzbekiston Respublikasi fuqarolari Oila kodeksining 161 1 -moddasida nazarda tutilgan holatlarda Oʻzbekiston Respublikasining diplomatik vakolatxonalari va konsullik muassasalariga mazkur Nizomning 3-ilovasida keltirilgan hujjatlarni ilova qilgan holda ariza bilan murojaat qilishlari mumkin. Arizada bolani vasiylikka, homiylikka yoki farzandlikka olish istagini bildirgan shaxsning familiyasi, ismi, otasining ismi, yashash joyi, nikohda qachondan beri turganligi, er-xotinning birga yoki alohida yashashi, agar farzandlari boʻlsa, ularning soni va yoshi, farzandlikka, vasiylikka yoki homiylikka olinayotgan bolaning yoshi va jinsi koʻrsatiladi. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.02.00 Vazirliklar; 2. 19.00.00.00 Xalqaro munosabatlar. Xalqaro huquq / 19.07.00.00 Diplomatik va konsullik huquqi / 19.07.06.00 Konsullik muassasalari. Konsullik okruglari] 19. Oʻzbekiston Respublikasining chet eldagi diplomatik vakolatxonalari yoki konsullik muassasalari 10 ish kuni ichida farzandlikka, vasiylikka yoki homiylikka oluvchilarning yashash sharoitlarini oʻrganib chiqib, ariza va mazkur Nizomning 3-ilovasida hujjatlarning nusxalarini keyinchalik Agentlikka taqdim etish uchun Oʻzbekiston Respublikasi Tashqi ishlar vazirligiga yuboradi. Agentlik farzandlikka, vasiylik yoki homiylikka olinayotgan bolaga Oʻzbekiston Respublikasi hududiga va doimiy yashash uchun ruxsatnoma olish uchun ariza beruvchining hujjatlari nusxalarini Ichki ishlar vazirligiga yuboradi. Chet elda doimiy yashayotgan Oʻzbekiston Respublikasi fuqarolari tomonidan farzandlikka, vasiylikka yoki homiylikka olishga tegishli qaror (ruxsat yoki rad etish toʻgʻrisida) Agentlik direktorining buyrugʻi asosida tashkil etiladigan Xalqaro tarbiyaga berish Komissiyasi tomonidan mazkur Nizomning 3-ilovasida nazarda tutilgan hujjatlar kelib tushgan kundan boshlab 10 ish kuni ichida shakllantiriladi. Fuqaro bolani farzandlikka, vasiylikka yoki homiylikka oluvchi boʻla olishi (boʻla olmasligi) haqidagi qaror 3 ish kuni ichida Oʻzbekiston Respublikasi Tashqi ishlar vazirligiga ariza beruvchiga taqdim etish uchun yuboriladi. 3-§. Chet el fuqarolari yoki fuqaroligi boʻlmagan shaxslar tomonidan Oʻzbekiston Respublikasi fuqarosi boʻlgan bolalarni vasiylikka, homiylikka yoki farzandlikka olishning oʻziga xos xususiyatlari 20. Oʻzbekiston Respublikasi hududida chet el fuqarolari va fuqaroligi boʻlmagan shaxslar tomonidan Oʻzbekiston Respublikasi fuqarosi boʻlgan bolani farzandlikka, vasiylikka yoki homiylikka olishda Oʻzbekiston Respublikasi Oila kodeksining 151 — 167 , 237-moddalari , Fuqarolik protsessual kodeksi , “Vasiylik va homiylik toʻgʻrisida”gi Oʻzbekiston Respublikasi Qonuni , ushbu Nizom, Oʻzbekiston Respublikasida voyaga yetmagan shaxslarga nisbatan vasiylik va homiylik toʻgʻrisidagi nizom hamda Bolalarni farzandlikka olish toʻgʻrisidagi nizom talablariga rioya qilinishi lozim. Bunday holatda bolaga nisbatan vasiylik yoki homiylik Xalqaro tarbiyaga berish Komissiyasining xulosasi asosida vakolatli organ qarori bilan belgilanadi. 21. Oʻzbekiston Respublikasi fuqarosi boʻlgan bolalarni farzandlikka, vasiylikka yoki homiylikka olish Oʻzbekiston Respublikasida oʻz diplomatik vakolatxonasi mavjud boʻlgan davlatlarning fuqarolari tomonidan amalga oshirilishi mumkin. [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.03.00 Qoʻmitalar; 2. 12.00.00.00 Axborot va axborotlashtirish / 12.04.00.00 Axborotlashtirish. Axborot tizimlari, texnologiyalari va ularni taʼminlash vositalari / 12.04.02.00 Axborot tizimlari, texnologiyalari va ularni taʼminlash vositalari] 22. Bolani farzandlikka, vasiylikka yoki homiylikka olish istagini bildirgan shaxslarni roʻyxatga olish “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) orqali Agentlik tomonidan amalga oshiriladi. Bunda farzandlikka, vasiylik yoki homiylikka olishning asosiy sharti vasiylik, homiylik yoki farzandlikka olish masalasini koʻrib chiqishda nomzodlarning shaxsan ishtirok etishi hamda diplomatik vakolatxonaning bola vasiylikka, homiylikka yoki farzandlikka olish istagini bildirgan fuqarolarning familiyasi, ismi, otasining ismi, tugʻilgan vaqti, turar joyi, moddiy ahvoli haqidagi maʼlumotlar, tibbiy xulosa, oilaning axloqiy-ruhiy shart-sharoiti, shuningdek, bolani vasiylikka, homiylikka yoki farzandlikka oluvchining har biriga tavsifnomalarni oʻz ichiga olgan iltimosnomasi hisoblanadi. Bolalarni farzandlikka, vasiylikka yoki homiylikka olgan chet el fuqarolari yoki fuqaroligi boʻlmagan shaxslar bolalar balogʻatga yetguniga qadar har yili xorijiy davlatlarning tegishli diplomatik vakolatxonalari orqali Agentlikka bolaning psixik va jismoniy holati, uning yashash va tarbiyalanish sharoitlari toʻgʻrisida axborot taqdim etadilar. Ushbu maʼlumotlar xorijiy davlatning maxsus vakolatli organi tomonidan tasdiqlanishi lozim. 23. Oʻzbekiston Respublikasi fuqarosi boʻlgan va Oʻzbekiston Respublikasi hududidan tashqarida yashayotgan bolani vasiylikka, homiylikka yoki farzandlikka olish nomzod qaysi davlatning fuqarosi boʻlsa, oʻsha davlatning vakolatli organi tomonidan amalga oshiriladi. Bunda bolani farzandlikka, vasiylikka yoki homiylikka olish Agentlik tomonidan ruxsat berilgan taqdirda, Oʻzbekiston Respublikasida haqiqiy deb eʼtirof etiladi. 24. Agar farzandlikka, vasiylikka yoki homiylikka olish natijasida bolaning Oʻzbekiston Respublikasi qonunchilik hujjatlari va xalqaro shartnomalar bilan belgilangan huquqlari buzilsa, bolani tarbiyaga olgan shaxs qaysi davlat fuqarosi boʻlishidan qatʼi nazar, bolani olishni amalga oshirishga yoʻl qoʻyilmaydi, agar farzandlikka, vasiylikka yoki homiylikka olingan boʻlsa, sud tartibida bekor qilinishi yoxud vakolatli organning qarori bilan tugatilishi lozim. 3-bob. Nomzodlarning hisobini yuritish tartibi 25. Bolalarni muqobil joylashtirish shakllariga olish istagini bildirgan shaxslar yuzasidan ularning nomzod boʻla olishi mumkinligi toʻgʻrisida qaror berilgan taqdirda, ularga tegishli maʼlumotlar koʻrsatilgan holda “Ijtimoiy himoya” ATga kiritiladi. 26. Nomzod haqidagi maʼlumotlar, agar uning farzandlikka oluvchi, vasiy yoki homiy yoxud tutingan ota-ona boʻlishi uchun asoslari boʻlsa, mazkur shaxsning yozma arizasiga muvofiq “Ijtimoiy himoya” ATga kiritiladi. Nomzod haqidagi maʼlumotlarni “Ijtimoiy himoya” ATga kiritishdan avval, mazkur shaxs oʻzi haqidagi maʼlumotlar roʻyxati, maʼlumotlarni rasmiylashtirish asoslari va ulardan foydalanish tartibi bilan tanishtiriladi. 27. Nomzod haqidagi maʼlumotlar quyidagilarni oʻzi ichiga oladi: familiyasi, ismi, otasining ismi, identifikatsiyalovchi ID-karta maʼlumotlari, fuqaroligi, millati, yashash yoki turar joy manzili, telefon raqami, elektron pochta manzili (mavjud boʻlgan taqdirda); shaxsning yashash joyidagi vakolatli organ tomonidan berilgan uning yashash sharoiti, farzandlikka oluvchi, vasiy (homiy) yoki tutingan ota-ona boʻlishi asosliligi toʻgʻrisidagi xulosasi (sanasi va raqami); chet el fuqarosining va chet elda yashovchi Oʻzbekiston Respublikasi fuqarosining yashash sharoiti, uning vasiy, homiy yoki farzandlikka oluvchi boʻlishi asosliligi toʻgʻrisidagi u yashaydigan davlatning qonunchilik hujjatlariga asosan berilgan xulosasi (sanasi va raqami), fuqaroligi boʻlmagan shaxslarning ular doimiy yashayotgan davlatning qonunchiligiga muvofiq berilgan xulosasi (sanasi va raqami); yetim, ota-ona qaramogʻidan mahrum boʻlgan bolani oʻz oilasiga tarbiyaga olish istagini bildirgan shaxs tomonidan tanlangan bola tarbiyalanayotgan muassasa yoki tutingan (foster) oilaga berilgan yoʻllanma (sanasi, bolaning familiyasi, ismi, otasining ismi); yetim, ota-ona qaramogʻidan mahrum boʻlgan bolani oʻz oilasiga tarbiyaga olishi; bolani oʻz oilasiga tarbiyaga olish istagini bildirgan shaxs toʻgʻrisidagi maʼlumotlarni “Ijtimoiy himoya” ATda hisobini yuritish toʻxtatilganligi toʻgʻrisidagi maʼlumot. 28. Nomzodlar haqidagi maʼlumotlardan shaxsga doir maʼlumotlar toʻgʻrisidagi qonunchilik hujjatlariga muvofiq foydalaniladi. Nomzodlar haqidagi maʼlumotlar faqat qonunchilik hujjatlariga muvofiq sud, prokuratura va tergov organlarining rasmiy soʻrovlariga asosan taqdim etilishi mumkin. 29. Nomzodlar roʻyxatga olinganidan soʻng, bir yil davomida tarbiyaga bola olmagan taqdirda, tegishli vakolatli organga navbat asosida bolani nomzodga tarbiyaga berish jarayoni boshlanishidan avval sogʻligʻi holati haqidagi tibbiy xulosani yangidan taqdim etadi. Agar nomzod yashash joyini oʻzgartirgan taqdirda, bu haqida 7 kun ichida dastlabki hisobga olgan vakolatli organni xabardor qilishi shart. 4-bob. Bolalarni muqobil joylashtirish shakllariga olish tartibi 30. Nomzodlar (bundan qisqa muddatli tutingan (foster) oilani tashkil etgan fuqarolar mustasno) muqobil joylashtirishning shakllariga berilishi mumkin boʻlgan bolalar haqidagi maʼlumotlarni olish uchun bolalar yashayotgan hududidagi vakolatli organga murojaat etadi. 31. Muqobil joylashtirish shakllariga berilishi mumkin boʻlgan bolalar haqidagi ochiq maʼlumotlar mazkur Nizomga muvofiq “Ijtimoiy himoya” ATga kiritilgan nomzodlarga vakolatli organ tomonidan ularning murojaatiga koʻra ushbu murojaat kelib tushgan kundan boshlab 1 ish kuni ichida taqdim etadi. Agar bolani bir necha shaxs oʻz oilasiga tarbiyaga olish istagini bildirsa, bola haqidagi tegishli maʼlumotni olishda ustuvorlik huquqiga bola yashab turgan mahalla, ovul, qishloq yoki shahar (shaharcha)dagi nomzod, agar nomzodlar bir hududdan boʻlsa “Ijtimoiy himoya” ATda oldinroq muddatda roʻyxatdan oʻtgan nomzod ega boʻladi. 32. Vakolatli organ nomzodning soʻroviga asosan muqobil joylashtirish shakllariga olinayotgan bola bilan koʻrishish uchun unga bolalar uchun moʻljallangan muassasalarga yoki boshqa muqobil joylashtirish shakliga (farzandlikka olingan bolalar bundan mustasno) yoʻllanma beradi, “Ijtimoiy himoya” ATda yoʻllanma berilganligi haqida tegishli maʼlumotlar qayd etadi. 33. Bolalarni muqobil joylashtirish shakllariga berish qonunchilik hujjatlariga muvofiq amalga oshiriladi. 5-bob. Muqobil joylashtirish shakllariga berilgan bolalarni kuzatib borish hamda monitoring qilish 34. Muqobil joylashtirish shakllariga tarbiyalash uchun berilgan bolaning huquqlari va qonuniy manfaatlarini himoya qilish, uning turmush sharoitlari va tarbiyalanishini, bolaning individual rivojlanish yoki integratsiya rejasining amalga oshirilishini hamda uning oilaga yoki muassasaga moslashganligini kuzatish va monitoring qilish bolaning haqiqatda yashayotgan joyidagi vakolatli organ tomonidan rejali va rejadan tashqari shaklda olib boriladi. 35. Muqobil joylashtirish shakllariga tarbiyalash uchun berilgan bolalarning turmush sharoitlari va tarbiyalanishini oʻrganish hamda monitoring qilish quyidagi tartibda amalga oshiriladi: a) farzandlikka olingan bolaning turmush sharoitlari va tarbiyalanishining monitoringi faqat vakolatli organ tomonidan, farzandlikka olish belgilangandan dastlabki 3 yil mobaynida har olti oyda kamida bir marotaba amalga oshiriladi, 3 yil oʻtgandan keyin monitoring qilish zarurligi vakolatli organ tomonidan farzandlikka oluvchi(lar) oilasida shakllanayotgan aniq vaziyatga muvofiq yakka tartibda belgilanadi. Farzandlikka olingan bolaning turmush sharoitlari va tarbiyalanishini monitoring qilish farzandlikka olish sir saqlangan holda oʻtkaziladi; b) bolani vasiylik va homiylikka olgan oilalarni kuzatish va monitoring qilish har uch oyda kamida bir marotaba joyiga chiqqan holda amalga oshiriladi; v) tutingan (foster) oilalarda tarbiyalanayotgan bolalarni kuzatish va monitoring qilish har oyda kamida bir marotaba tutingan ota-onalarning xonadoniga tashrif buyurgan holda amalga oshiriladi; [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.05.00 Mehribonlik (bolalar) uylari. Bolalar shaharchalari] g) Bolalar uylari, Mehribonlik uylari hamda yetim bolalar va ota-ona qaramogʻidan mahrum boʻlgan bolalarni tarbiyalash xizmatini koʻrsatuvchi boshqa tashkilotlarni rejali kuzatish va monitoring qilish ixtisoslashtirilgan tarbiya muassasasi (tashkiloti)ga tashrif buyurgan holda Agentlik direktori tomonidan belgilangan muddatlarda amalga oshiriladi. Bolalar uylari, Mehribonlik uylari hamda yetim bolalar va ota-ona qaramogʻidan mahrum boʻlgan bolalarni tarbiyalash xizmatini koʻrsatuvchi boshqa tashkilotlarni rejadan tashqari kuzatish va monitoring qilish vakolatli organ tomonidan, zarurat boʻlganda, istalgan vaqtda amalga oshirilishi mumkin. 36. Vakolatli organ bolani vasiylikka va homiylikka olgan oilalarni hamda tutingan (foster) oilalarni rejali va rejadan tashqari kuzatish va monitoring qilishda mahalla raislari, profilaktika inspektorlari va xotin-qizlar faollari, shuningdek, bolaning qarindoshlari va boshqalarni jalb qilishi mumkin. 37. Rejali va rejadan tashqari kuzatish va monitoring qilishda quyidagi holatlarga alohida eʼtibor qaratiladi: bolaning individual rivojlanish rejasi yoki individual integratsiya rejasining amalga oshirilishi holati; bolaning yashashi va rivojlanishi uchun sharoitlar mavjudligi; xonadonning maishiy-xoʻjalik sharoitlari; bolaning oila yoki muassasa muhitiga hamda oila aʼzolari yoki muassasa xodimlarining bola xulqi va xarakteriga moslashganligi; bolaning tarbiyasi, taʼlimi, aqliy rivojlanishi, sogʻligʻi, tashqi koʻrinishi, gigiyenaga rioya qilinishi, xulqi, emotsional hamda jismoniy rivojlanishi; bolaning alohida qiziqish va qobiliyatlarining qoʻllab-quvvatlanishi; oila aʼzolarining oʻzaro munosabatlari; bolaning har tomonlama rivojlanishini taʼminlash uchun taʼlim, sport, maishiy va sanʼat sohalariga oid qoʻshimcha mashgʻulotlarga jalb etilganligi va boshqalar. 38. Yuridik yoki jismoniy shaxslar tomonidan muqobil joylashtirish shakllariga berilgan bolani parvarishlash va tarbiyalash bilan bogʻliq majburiyatlar lozim darajada bajarmayotganligi yoxud bola huquqlari va qonuniy manfaatlarining buzilishi haqidagi murojaatlar kelib tushgan taqdirda, vakolatli organ rejadan tashqari monitoringni amalga oshiradi. 39. Kuzatish va monitoring qilish davomida bolaning tarbiyasi, rivojlanishi, huquqlari taʼminlanishi bilan bogʻliq muammo yoki kamchiliklar aniqlangan taqdirda, vakolatli organ tegishli davlat va nodavlat tashkilotlarini jalb qilgan holda, muammoni bartaraf etishga qaratilgan maslahat, psixologik-pedagogik, ijtimoiy, huquqiy, tibbiy va boshqa ijtimoiy xizmatlar tashkil etilishini taʼminlaydi. Bunda zarur hollarda, vakolatli organ tomonidan bolaning individual rivojlanish yoki integratsiya rejasiga tegishli oʻzgartirishlar kiritilishi mumkin. 40. Muqobil joylashtirish shakllariga olgan shaxslar tomonidan oʻzlariga yuklatilgan majburiyatlar bajarilmaganligi yoki bolaning huquqlari va qonuniy manfaatlari taʼminlanmaganligi bilan bogʻliq dalillar aniqlangan taqdirda, vakolatli organ oʻrganish dalolatnomasida bolaning yashashi va rivojlanishi uchun zarur boʻlgan sharoitni yaxshilash hamda majburiyatlarni bajarish yuzasidan koʻrsatma va tavsiyalarni aks ettiradi. Monitoring davomida muqobil joylashtirish shakllariga olgan shaxslarga yuklatilgan majburiyatlarni lozim darajada bajarilmaganligi yoki bajarilmaganligi aniqlanganda, ularning javobgarlik masalasini hal qilish yuzasidan tegishli davlat organlariga takliflar kiritadi. [ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 41. Muqobil joylashtirish shakllariga olgan shaxslar tomonidan harakatlar qonunchilik hujjatlarida belgilangan talablar, ular bilan tuzilgan shartnoma shartlariga zid ravishda amalga oshirilayotgan taqdirda yoxud ularning harakatlari bolaning sogʻligʻi, hayoti, jismoniy, psixologik, axloqiy rivojlanishiga jiddiy zarar yetkazayotgan boʻlsa, shuningdek, monitoring mobaynida aniqlangan kamchiliklarni bolani oiladan, shu jumladan muassasa yoki boshqa tashkilotdan ajratib olmay hal qilib boʻlmasligi maʼlum boʻlganda, vakolatli organ monitoring oʻtkazilgandan soʻng 3 kun ichida: vasiy, homiy yoki tutingan ota-onalarni belgilangan majburiyatlarini bajarishdan chetlashtirish va bolani oiladan olish haqida qaror qabul qiladi; farzandlikni bekor qilish boʻyicha asoslantiruvchi hujjatlar bilan sudga murojaat qiladi; Bolalar uylari, Mehribonlik uylari hamda yetim bolalar va ota-ona qaramogʻidan mahrum boʻlgan bolalarni tarbiyalash xizmatini koʻrsatuvchi boshqa tashkilotlar rahbari, shu jumladan bolaning huquq va manfaatlariga zid xatti-harakatni amalga oshirgan xodimni qonunchilik hujjatlariga muvofiq javobgarlik masalasini hal qilish uchun vakolatli davlat organlariga maʼlumot taqdim etadi; tutingan ota-onalar bilan tuzilgan shartnomani bekor qiladi; bolaning xavfsizligini taʼminlaydi; bolani boshqa vasiy, homiy yoki tutingan ota-onalarga berish yoxud yetim bolalar va ota-ona qaramogʻidan mahrum boʻlgan bolalarni tarbiyalash xizmatini koʻrsatuvchi boshqa muassasa va tashkilotlarga joylashtirish choralarini koʻradi. 42. Bolaning yashash manzili oʻzgarganda, yangi manzilda joylashgan hududdagi vakolatli organ bolaga tegishli shaxsiy hujjatlar yigʻmajildini qabul qilgan kunidan boshlab 10 kun ichida rejadan tashqari monitoringni amalga oshirishi shart. 43. Monitoring natijalari “Ijtimoiy himoya” ATga kiritiladi. 6-bob. Yakunlovchi qoidalar 44. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 45. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga 1-ILOVA Bolalarni vasiylikka, homiylikka, farzandlikka, oilaga tarbiyaga olish (patronat) hamda oilaviy bolalar uyini tashkil etish taqiqlangan shaxslar ROʻYXATI 1. Tarbiyaga joylashtirishning barcha shakllariga bolalarni olishi taqiqlangan shaxslarning umumiy roʻyxati: a) ota-onalik huquqidan mahrum qilingan yoki ota-onalik huquqi cheklanganlar, shuningdek, farzandini tarbiya, davolash (sogʻlomlashtirish) va aholini ijtimoiy muhofaza qilish muassasa yoxud tashkilotlardan olmasdan oʻzining ota-onalik majburiyatlarini bajarmagan ota-onalar; b) qonun bilan belgilangan tartibda muomalaga layoqatsiz yoki muomala layoqati cheklangan deb topilganlar; LexUZ sharhi Qarang: Oʻzbekiston Respublikasi Fuqarolik protsessual kodeksining 31-bobi . v) ruhiy-asab kasalliklari yoki narkologiya muassasalarida roʻyxatda turuvchilar; g) sobiq farzandlikka oluvchilar yoki oilaga joylashtirishning boshqa muqobil shakllarida bola tarbiyasi bilan shugʻullangan shaxslar, agar ular farzandlikka olish yoxud bola tarbiyalash boʻyicha zimmalariga yuklangan majburiyatlarni bajarishdan boʻyin tovlaganliklari yoki ularni lozim darajada bajarmaganliklari, ota-onalik huquqini suiisteʼmol qilganliklari, bolalarga nisbatan shafqatsizlik bilan muomalada boʻlganliklari, shuningdek, surunkali ichkilikbozlik yoki giyohvandlikka mubtalo boʻlganliklari munosabati bilan vasiylik va homiylikdan chetlashtirilgan, farzandlikka olish yoki ular bilan tuzilgan shartnoma bekor qilingan boʻlsa; d) hayotga, sogʻliqqa qarshi jinoyatlar, hayot yoki sogʻliq uchun xavfli boʻlgan jinoyatlar, jinsiy erkinlikka, oilaga, yoshlarga va axloqqa qarshi, shaxsning ozodligiga, shaʼni va qadr-qimmatiga qarshi (bundan tuhmat, haqorat qilish mustasno), fuqarolarning konstitutsiyaviy huquq va erkinliklariga qarshi (bundan jismoniy va yuridik shaxslarning murojaatlari toʻgʻrisidagi qonunchilikni buzish, mualliflik yoki ixtirochilik huquqlarini buzish mustasno), tinchlikka va insoniyatning xavfsizligiga qarshi, Oʻzbekiston Respublikasiga qarshi jinoyatlar, oʻzganing mol-mulkini talon-toroj qilish bilan bogʻliq boʻlgan jinoyatlar, jinoiy yoʻl bilan topilgan mol-mulkni olish yoki oʻtkazish, tijoratda pora evaziga ogʻdirib olish yoxud nodavlat tijorat tashkilotining yoki boshqa nodavlat tashkilotining xizmatchisini pora evaziga ogʻdirib olish, boshqaruv tartibiga, shuningdek odil sudlovga qarshi jinoyatlar, qiynoqqa solish va boshqa shafqatsiz, gʻayriinsoniy yoki qadr-qimmatni kamsituvchi muomala hamda jazo turlarini qoʻllash, jamoat xavfsizligiga qarshi jinoyatlar (bundan uchuvchisiz uchadigan apparatlarni qonunga xilof ravishda olib , oʻtkazish, olish, saqlash yoki ulardan foydalanish, karantinli va inson uchun xavfli boʻlgan boshqa yuqumli kasalliklar tarqalishi haqida haqiqatga toʻgʻri kelmaydigan maʼlumotlarni tarqatish, uchuvchisiz uchadigan apparatlarni saqlash va ulardan foydalanish tartibini buzish, tadqiqot faoliyatini amalga oshirishda xavfsizlik qoidalarini buzish, mehnatni muhofaza qilish qoidalarini buzish, sanitariyaga oid qonunchilikni yoki epidemiyalarga qarshi kurash qoidalarini buzish, togʻ-kon, qurilish yoki portlatish ishlari xavfsizligi qoidalarini buzish, yongʻin xavfsizligi qoidalarini buzish mustasno), giyohvandlik vositalarining yoki psixotrop moddalarning qonunga xilof muomalasidan iborat jinoyatlar, jamoat tartibiga qarshi jinoyatlar va harbiy mansabdorlik jinoyatlari sodir etganlik uchun ilgari hukm qilingan yoki jinoyat ishi ayblilik toʻgʻrisidagi masala hal qilinmay turib tugatilganlar; e) mazkur roʻyxatning 1-bandi “d” kichik bandida koʻrsatilgan jinoyatlar jumlasiga kirmaydigan ogʻir va oʻta ogʻir jinoyatlarni sodir etganlik uchun ilgari hukm qilingan yoki jinoyat ishi ayblilik toʻgʻrisidagi masala hal qilinmay turib tugatilganlar; j) quyidagi kasalliklardan biriga chalingan shaxslar: I, II, V guruh dispanser hisobidagi barcha joylashinuv shaklidagi sil kasalliklari (faol va surunkali); barcha joylashinuvli yomon sifatli onkologik kasalliklar; narkologik kasalliklar (alkogolizm, narkomaniya, toksikomaniya); aqli zaiflikning barcha turlari; tanosil kasalliklarining maishiy yoʻl bilan yuquvchi turlari (zaxm, soʻzak); Oldingi tahrirga qarang. organizm funksiyalari barqaror buzilishining IV darajasi. (1-band “j” kichik bandining yettinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) 2. Oilaviy bolalar uyini tashkil etishi taqiqlangan shaxslarning qoʻshimcha roʻyxati: a) oilaviy bolalar uyiga qabul qilinayotgan yetim bolalar va ota-ona qaramogʻidan mahrum boʻlgan bolalar bilan qarindoshligi (bobo, buvi, tugʻishgan yoki oʻgay aka, opa) boʻlganlar; b) “Temir daftar”, “Ayollar daftari”ga kiritilgan, “Ijtimoiy himoya yagona reyestri” axborot tizimida roʻyxatga olingan oilalarning aʼzolari. Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga 2-ILOVA Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga qabul qilayotgan nomzodlarni (fuqarolarni) tanlash SXEMASI Bosqichlar Subyektlar Tadbirlar Muddatlar 1-bosqich “Inson” ijtimoiy xizmatlar markazlari Aholi oʻrtasida bolani oilaga joylashtirishning ustuvorligi, ular uchun nomzod vasiy va homiylarni izlash boʻyicha ommaviy targʻibot-tashviqot ishlarini amalga oshiradi. Murojaat qilgan shaxslarga bolalarni oilaga qabul qilishning shakllari, tartibi haqida xabardor qiladi. Muntazam 2-bosqich Bolalarni muqobil joylashtirish shakllariga olish istagini bildirgan shaxslar Oʻzining yashash joyi boʻyicha “Inson” ijtimoiy xizmatlar markazlariga bevosita kelgan holda yoki Oʻzbekiston Respublikasi Yagona interaktiv davlat xizmatlari portali orqali bolani oilaga tarbiyaga olish uchun nomzod sifatida hisobga olish toʻgʻrisidagi ariza (unga talab etiladigan hujjatlarni ilova qilgan holda) bilan murojaat qiladi hamda talab etiladigan hujjatlarni taqdim etadi. Oʻz xohishiga koʻra 3-bosqich “Inson” ijtimoiy xizmatlar markazlari 1. Nomzodlarning murojaatlarini hamda taqdim etgan hujjatlarini oʻrganib chiqadi. 2. Zarur hujjatlarni “Elektron hukumat” tizimining idoralararo integratsiyalashuv platformasi orqali oladi. 3. Bolani tarbiyalash uchun oilasiga qabul qilish istagini bildirgan shaxslarning turmush va taʼminot sharoitlarini oʻrganib chiqadi hamda bu haqda tegishli dalolatnoma tuzadi. Ariza qabul qilingan kundan boshlab 10 ish kuni ichida 4. Oʻrganish yakunlari boʻyicha bolani tarbiyalash uchun oilasiga qabul qilish istagini bildirgan shaxsning nomzod boʻla olishi mumkinligi toʻgʻrisida qaror qabul qiladi va mazkur shaxs toʻgʻrisidagi maʼlumotlarni “Yagona milliy ijtimoiy himoya” axborot tizimiga kiritadi yoxud shaxslarni nomzod boʻla olishi mumkin emasligi toʻgʻrisida qaror qabul qiladi. 3 ish kuni ichida 5. Nomzod sifatida hisobga (navbatga) qoʻyishni rad etish toʻgʻrisida qarorni bolani muqobil joylashtirish shakllaridan biriga olish istagini bildirgan shaxsga taqdim etadi. 2 ish kuni ichida Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga 3-ILOVA Bolalarni muqobil joylashtirish shakllariga qabul qilish istagini bildirgan nomzodlarning hisobini yuritish uchun zarur boʻlgan hujjatlar ROʻYXATI 1. Nomzodlar tomonidan taqdim etiladigan hujjatlar roʻyxati: a) ariza * ; Oldingi tahrirga qarang. b) tibbiyot muassasasining vrachlik-maslahat komissiyasining nomzodlar sogʻligʻi toʻgʻrisidagi xulosasi (bolani vasiylik yoki homiylikka olishga nomzodlar uchun talab etilmaydi); (1-bandning “b” kichik bandi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) Oldingi tahrirga qarang. v) sil kasalligiga qarshi kurashish (Oʻzbekiston Respublikasi fuqarolari bundan mustasno) va teri-tanosil dispanseridan olingan maʼlumotnomalar; (1-bandning “v” kichik bandi Oʻzbekiston Respublikasi Vazirlar Mahkamasining 2025-yil 30-dekabrdagi 840-son qarori tahririda — Qonunchilik maʼlumotlari milliy bazasi, 06.01.2026-y., 09/26/840/0012-son) g) farzandlikka oluvchilar va tutingan ota-onalarni tayyorlash kursidan oʻtganligi toʻgʻrisidagi sertifikat nusxasi (tutingan ota-onalar va farzandlikka oluvchilar uchun); Oldingi tahrirga qarang. d) shaxsning ota-onalik huquqidan mahrum qilinganligi (qilinmaganligi), muomalaga layoqatsiz yoki muomala layoqati cheklangan deb topilganligi (topilmaganligi), farzandlik bekor qilinganligi (qilinmaganligi) haqidagi sud qarori (maʼlumot); (1-bandning “d” kichik bandi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) e) chet el fuqarosi boʻlgan yoki fuqaroligi boʻlmagan bolani farzandlikka yoki vasiylikka va homiylikka olishni xohlovchi shaxs quyidagi hujjatlarni qoʻshimcha ravishda taqdim etadi: farzandlikka olinayotgan bola bilan qarindoshligini tasdiqlovchi hujjat yoki turli sabablarga koʻra oʻz vatanida farzandlikka olishning imkoni yoʻqligini tasdiqlovchi hujjat; farzandlikka olinayotgan bolaning ota-onasi vafot etganligi toʻgʻrisidagi guvohnoma nusxasi yoki bolaning ota-onasi bedarak yoʻqolganligi, vafot etgan deb eʼlon qilinganligi toʻgʻrisidagi sud qarori ** ; farzandlikka olinayotgan bolaning tugʻilganlik haqidagi guvohnomasi, dalolatnoma yozuvidan koʻchirma ** ; farzandlikka olinayotgan bolaning sogʻligʻi holati, jismoniy va aqliy rivojlanishi haqidagi tibbiy xulosa ** ; ichki ishlar organining vasiylik, homiylikka yoki farzandlikka olinayotgan bolaning (boshqa mamlakatda doimo yashab kelayotgan bola uchun) Oʻzbekiston Respublikasiga i va doimiy yashashi uchun ruxsatnoma; oʻn yoshga toʻlgan vasiylik, homiylikka va farzandlikka olinuvchining oilaga olinishiga roziligi, jumladan, farzandlikka olinayotgan bolaning familiyasi, ismi, otasining ismi oʻzgarishiga va farzandlikka oluvchilarni uning ota-onasi sifatida yozilishiga roziligi, Oʻzbekiston Respublikasi Oila kodeksining 156-moddasida nazarda tutilgan hollar bundan mustasno ** ; Oʻzbekiston Respublikasi fuqarosining chet el fuqarosi boʻlgan yoki Oʻzbekiston Respublikasi hududida yashayotgan (turgan) fuqaroligi boʻlmagan bolani farzandlikka olish haqidagi arizasiga mazkur bandda koʻrsatilgan hujjatlardan tashqari bola qonuniy vakilining va bola qaysi davlat fuqarosi boʻlsa, oʻsha davlat vakolatli organining roziligi (fuqaroligi bor boʻlsa) ham ilova qilinadi ** . Izoh. *Agar ariza er-xotindan biri tomonidan berilsa, ikkinchisining roziligi arizaga ilova qilinadi, YIDXP orqali murojaat qilingan taqdirda, tegishli rozilik uni berayotgan shaxs tomonidan masofadan turib biometrik identifikatsiyalash (elektron raqamli imzo, Mobile-ID, Face-ID yoki boshqa) texnologiyalari orqali tasdiqlanadi. **Mazkur hujjatlar belgilangan tartibda legalizatsiya qilinishi yoxud ularga belgilangan tartibda apostil qoʻyilgan boʻlishi kerak. Taqdim etiladigan hujjatlar Oʻzbekiston Respublikasining davlat tiliga tarjima qilingan va notarial tasdiqlangan boʻlishi kerak. Chet el fuqarosi boʻlgan yoki fuqaroligi boʻlmagan bolani Oʻzbekiston Respublikasi fuqarolari tomonidan farzandlikka olishda nomzodlar qonunchilik hujjatlariga muvofiq boshqa hujjatlar ham taqdim etishlari mumkin. Oldingi tahrirga qarang. 2. “Raqamli hukumat” tizimining idoralararo integratsiyalashuv platformasi orqali olinadigan maʼlumotlar roʻyxati: (2-bandning birinchi xatboshisi Oʻzbekiston Respublikasi Vazirlar Mahkamasining 2025-yil 30-dekabrdagi 840-son qarori tahririda — Qonunchilik maʼlumotlari milliy bazasi, 06.01.2026-y., 09/26/840/0012-son) a) shaxsni tasdiqlovchi hujjat toʻgʻrisidagi maʼlumotlar; b) nikoh qayd etilganligi (agar nikohda boʻlsa) toʻgʻrisidagi maʼlumot; v) sudlanganlik (sudlanmaganlik) holati haqida maʼlumot; g) ish joyi, egallab turgan lavozimi va ish haqi koʻrsatilgan (agar mavjud boʻlsa) yoki boshqa daromad manbalari toʻgʻrisidagi maʼlumot * ; d) turar joyga boʻlgan mulk huquqini yoki turar joydan foydalanish huquqini tasdiqlovchi maʼlumotlar; Oldingi tahrirga qarang. e) narkologiya dispanseri hisobida turishi yoki turmasligi toʻgʻrisidagi maʼlumot; (2-bandning “e” kichik bandi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) Oldingi tahrirga qarang. j) ruhiy kasalliklar boʻyicha dispanser hisobida turishi yoki turmasligi toʻgʻrisidagi maʼlumot. (2-bandning “j” kichik bandi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) Oldingi tahrirga qarang. z) sil kasalligi boʻyicha hisobda turish yoki turmasligi boʻyicha maʼlumotnoma. (2-band Oʻzbekiston Respublikasi Vazirlar Mahkamasining 2025-yil 30-dekabrdagi 840-son qaroriga asosan “z” kichik band bilan toʻldirilgan — Qonunchilik maʼlumotlari milliy bazasi, 06.01.2026-y., 09/26/840/0012-son) Izoh. * Ushbu maʼlumot maxsus tizim orqali belgilangan mezonlar asosidagi skoring baholash natijalariga koʻra avtomatlashtirilgan holda shakllantiriladi. 3. Chet elda doimiy yashayotgan Oʻzbekiston Respublikasi fuqarolari, chet el fuqarolari va fuqaroligi boʻlmagan shaxslar tomonidan taqdim etiladigan hujjatlar roʻyxati: a) farzandlikka olishni xohlovchi shaxsning familiyasi, ismi, otasining ismi, yashash joyi, nikohda qachondan beri turganligi, er-xotinning birga yoki alohida yashashi, agar farzandlari boʻlsa, ularning soni va yoshi, farzandlikka olinayotgan bolaning yoshi va jinsi koʻrsatilgan ariza; b) shaxsni tasdiqlovchi hujjat va uning nusxasi * ; v) nikoh toʻgʻrisidagi guvohnomaning nusxasi (agar nikohda boʻlsa) yoki nikohda turmasligi haqidagi maʼlumotnoma; g) tutingan ota-onalarni tayyorlash kursidan oʻtganligi toʻgʻrisidagi sertifikat nusxasi (farzandlikka oluvchilar uchun); d) er-xotindan biri tomonidan farzandlikka olinayotgan boʻlsa, boshqasining roziligi (agar er-xotin oilaviy munosabatlarni tugatgan, bir yildan ortiq birga yashamayotgan boʻlsa va erning (xotinning) yashash (turgan) joyi nomaʼlum boʻlsa, shuningdek, bu holatlarni tasdiqlovchi hujjatlar mavjud boʻlsa, farzandlikka olishda uning roziligi talab qilinmaydi); e) vasiylik, homiylikka yoki farzandlikka olishni xohlovchi shaxslarning (shaxsning) ish joyidan egallab turgan lavozimi va ish haqi koʻrsatilgan yoki boshqa daromad manbalari toʻgʻrisidagi maʼlumotnoma; j) tibbiyot muassasasining vrachlik-maslahat komissiyasining nomzodlar sogʻligʻi toʻgʻrisidagi xulosasi; z) ruhiy-asab kasalliklari muassasasi xulosasi, teri-tanosil kasalliklari, narkologik va silga qarshi kurashish dispanserlarining maʼlumotnomalari; i) sudlanganlik (sudlanmaganlik) holati haqida maʼlumotnoma; k) shaxsning ota-onalik huquqidan mahrum qilinganligi (qilinmaganligi), muomalaga layoqatsiz yoki muomala layoqati cheklangan deb topilganligi (topilmaganligi), farzandlik bekor qilinganligi (qilinmaganligi) haqidagi sud qarori; l) turar joyga boʻlgan mulk huquqini yoki turar joydan foydalanish huquqini tasdiqlovchi hujjat; m) farzandlikka olinayotgan bola bilan qarindoshligini tasdiqlovchi hujjat yoki turli sabablarga koʻra oʻz vatanida farzandlikka olishning imkoni yoʻqligini tasdiqlovchi hujjat; n) vasiylik, homiylik yoki farzandlikka olinayotgan bolaning ota-onasi vafot etganligi toʻgʻrisidagi guvohnoma nusxasi yoki bolaning ota-onasi bedarak yoʻqolganligi, vafot etgan deb eʼlon qilinganligi toʻgʻrisidagi sud qarori; o) bolaning ota-onasi mavjud boʻlsa ularning farzandini vasiylik va homiylikka yoki farzandlikka berilishiga notarial tartibda tasdiqlangan roziligi; p) Oʻzbekiston Respublikasining vakolatli organi tomonidan farzandlikka oluvchining oilaviy sharoiti va farzandlikka oluvchi boʻlishi imkoniyati toʻgʻrisidagi xulosa; r) bolaning fuqaroligi (fuqaroligi mavjud boʻlsa) boʻlgan davlat vakolatli organining roziligi; s) olinayotgan bolaning tugʻilganlik toʻgʻrisidagi dalolatnoma yozuvidan koʻchirma; t) olinayotgan bolaning sogʻligi, ruhiy va jismoniy rivojlanishini tasdiqlovchi tibbiy xulosa; u) Oʻzbekiston Respublikasining xorijdagi diplomatik vakolatxonasi vakillariga vasiylik, homiylikka va farzandlikka olingan bola haqida axborot berish va bola bilan muloqot qilish imkoniyatini berish toʻgʻrisidagi notarial tasdiqlangan majburiyat; f) nomzodning yashash joyi boʻyicha vakolatli organning unga bolani vasiylik, homiylik yoki farzandlikka berish mumkinligi yuzasidan xulosasi * . Izoh. * Chet el fuqarolari va fuqaroligi boʻlmagan shaxslar tomonidan Oʻzbekiston Respublikasi fuqarosi boʻlgan bolani vasiylik, homiylik yoki farzandlikka olishda talab etiladi. Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga 4-ILOVA Bolalarni muqobil joylashtirishning shakllariga olishni xohlovchi fuqarolar (er-xotin, erkak yoki ayol)ning turmush va yashash sharoitlarini oʻrganish boʻyicha ____-son DALOLATNOMA 20___ yil “___” _____________________ ___________________________________ (dalolatnoma tuzilgan joy) Nomzodning F.I.O. ______________________________________________________________________ Telefon raqami: _________________________________________________________________________ Tugʻilgan sanasi (kun/oy/yil) ______________________ Maʼlumoti: _____________________________ Pasport maʼlumotlari: _________________________________________________________________ (seriyasi, raqami, kim tomonidan va qachon berilgan, tugʻilgan sanasi, roʻyxatdan oʻtgan manzil) Kasbiy faoliyat turi/ish joyi____________________________________________________________ Yashash manzili:__________________________________________________________________________ Yashash xonadoni va uning holati ___________________________________________________________ (koʻp qavatli uy, hovli, yashash xonalari soni, yer maydoni, xonadonning holati, qoʻshimcha qurilma, sharoitlar va boshqalar) ________________________________________________________________________________________ ________________________________________________________________________________________ Turar joy maqomi:_______________________________________________________________________ (miqdor, ijara va boshqalar) Uy xoʻjaligida mavjud uy hayvonlari (turi va soni):_________________________________________ Oʻrganish sababi (kerakligini belgilab tagiga chizing): bolani • vasiylik/homiylikka • farzandlikka olish • oilaga tarbiya (patronat)ga olish • oilaviy bolalar uyini tashkil etish Biz kuyida imzo chekuvchilar, _______________________________________________________________ (“Inson” ijtimoiy xizmatlar markazi xodimlari) va_____________________________________________________________________________________, (mahalla raisi * F.I.O., Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi vakili** F.I.O. lavozimi) ________________________________________________________________________________________ ________________________________________________________________________________________ Nomzod ishtirokida uning yashash xonadonida turmush va yashash sharoitlari oʻrganish vaqtidagi holat quyidagilardan iborat: 1. Fuqaroligi ___________________________________________________________________________ 2. Oilaviy ahvoli________________________________________________________________________ 3. Turmush oʻrtogʻining F.I.O. (oilali boʻlsa) _________________________________________________ 4. Qachondan buyon nikohda turadi __________________________________________________________ 5. Farzandlarining mavjudligi, soni ______________________________________________________ T/r Farzandi F.I.O. Tugʻilgan yili, oy, sanasi Yashash manzili 1. 2. ... 6. Nafaqa olishi haqida maʼlumot _________________________________________________________ 7. Daromadi miqdori ____________________________________________________________________ 8. Xonadondagi xonalar soni, holati va jihozlanganligi _____________________________________ ________________________________________________________________________________________ 9. Bolalar uchun ajratilgan xonalar soni___________________________________________________ 10. Har bir xonada yaratilgan sharoitlar holati ____________________________________________ ________________________________________________________________________________________ Nomzod bilan birga yashayotgan har bir oila aʼzosining F.I.O., yoshi va ularning roziligi. 1. ______________________________________________________________________________________ 2. ______________________________________________________________________________________ Nomzodning shaxsiy fazilati (jumladan, xarakteri, temperamenti, munosabatlarga ishi, farzandlikka oluvchi va tutingan ota-onalarni tayyorlash kursida oʻqiganligi, oʻzlashtirish darajasi, olinadigan bola maʼlum boʻlsa — bu bolaga nisbatan munosabati va boshqalar) : ________________________________________________________________________________________ ________________________________________________________________________________________ Nomzod oilasi aʼzolarining oʻzaro munosabatlari xarakteri (oila aʼzolari oʻrtasidagi oʻzaro munosabat) : ________________________________________________________________________________________ ________________________________________________________________________________________ Bolani oilasiga olishi sababi (motivi): ____________________________________________________ Yuqoridagilardan kelib chiqib _______________ “Inson” ijtimoiy xizmatlar markazining Bolalarni ijtimoiy himoya qilish shuʼbasi, ijtimoiy xodim, mahalla raisi, Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi** nomzod ________________________________ ___________________________ning turmush va yashash sharoitlarining holati va oila aʼzolarining roziligidan kelib chiqib ushbu xonadonda bolani vasiylik/homiylikka, oilaga tarbiya (patronat)ga, farzandlikka olish, oilaviy bolalar uyini (kerakligini belgilang) tashkil etish hamda unda bolalarni tarbiyalash uchun barcha zarur sharoitlar yetarli/yetarli emas deb hisoblaydi. ________________________________________________________________________________________ ________________________________________________________________________________________ ________________________________________________________________________________________ “Inson” ijtimoiy xizmatlar markazining Bolalarni ijtimoiy himoya qilish shuʼbasi xodimi: _______ _____________________________________ (imzo) (F.I.O.) “Inson” ijtimoiy xizmatlar markazining ijtimoiy xodimi: _______ _____________________________________ (imzo) (F.I.O.) ______________MFY raisi * : _______ _____________________________________ (imzo) (F.I.O.) Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi xodimi * : _______ _____________________________________ (imzo) (F.I.O.) Nomzodga amaldagi qonunchilik hujjatlariga muvofiq bolalarni muqobil joylashtirish shakllarini tashkil etish hamda bolalarni tarbiyalashga olish tartiblari, ularning huquq va majburiyatlari tushuntirildi. Nomzod: _______ ________________________________________ (imzo) (F.I.O.) Izoh. * Mahalla raisi hamda Sanitariya-epidemiologik osoyishtalik va jamoat salomatligi qoʻmitasining tuman (shahar) boʻlimi vakili Oilaviy bolalar uyini tashkil etish istagidagi fuqarolarning turmush va yashash sharoitini oʻrganish uchungina jalb etiladi. Vazirlar Mahkamasining 2024-yil 27-dekabrdagi 893-son qaroriga 4-ILOVA Voyaga yetmagan shaxslarga nisbatan vasiylik va homiylik belgilash tartibi toʻgʻrisida NIZOM 1-bob. Umumiy qoidalar 1. Ushbu Nizom Oʻzbekiston Respublikasining Oila kodeksi va “Vasiylik va homiylik toʻgʻrisida”gi Oʻzbekiston Respublikasi Qonuniga muvofiq voyaga yetmagan shaxslarga nisbatan vasiylik va homiylikni belgilash, amalga oshirish, tugatish tartibini belgilaydi. [ OKOZ: 1. 03.00.00.00 Fuqarolik qonunchiligi / 03.02.00.00 Fuqarolar (jismoniy shaxslar) / 03.02.05.00 Fuqaroni muomalaga layoqatsiz deb tan olish. Muomala layoqatini cheklash; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik] 2. Mazkur Nizom qoidalari sud tomonidan muomalaga layoqatsiz yoki muomala layoqati cheklangan deb eʼtirof etilgan fuqarolarga nisbatan, shuningdek, sogʻligʻining holatiga koʻra homiy tayinlashga muhtoj boʻlgan voyaga yetgan muomalaga layoqatli fuqarolarga nisbatan vasiylik va homiylik belgilash bilan bogʻliq munosabatlarga nisbatan tatbiq etilmaydi. 3. Voyaga yetmagan shaxslarga nisbatan vasiylik va homiylikni belgilash Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazlari (keyingi oʻrinlarda — vakolatli organ) tomonidan amalga oshiriladi. [ OKOZ: 1. 19.00.00.00 Xalqaro munosabatlar. Xalqaro huquq / 19.07.00.00 Diplomatik va konsullik huquqi / 19.07.07.00 Konsullik vazifalari (pasport-viza ishlari, konsullik legalizatsiyasi) va yigʻimlar] 4. Oʻzbekiston Respublikasidan tashqarida yashaydigan, yetim bolalar va ota-ona qaramogʻidan mahrum boʻlgan voyaga yetmagan shaxslarga nisbatan qonunchilik hujjatlarida belgilangan tartibda vasiylik yoki homiylik belgilash Oʻzbekiston Respublikasining konsullik muassasalari zimmasiga yuklanadi. [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.02.00 Voyaga etmagan bolalarning shaxsiy nomulkiy huquq va majburiyatlari] 5. Vasiylik oʻn toʻrt yoshga toʻlmagan yetim bolalarga va ota-ona qaramogʻidan mahrum boʻlgan bolalarga taʼminot, tarbiya va taʼlim berish, ularning mulkiy, shaxsiy nomulkiy huquqlari va qonuniy manfaatlarini himoya qilish maqsadida belgilanadi. Homiylik oʻn toʻrt yoshdan oʻn sakkiz yoshgacha boʻlgan yetim bolalar va ota-onasi qaramogʻidan mahrum boʻlgan bolalarga taʼminot, tarbiya va taʼlim berish, ularning mulkiy shaxsiy nomulkiy huquqlari va qonuniy manfaatlarini himoya qilish maqsadida belgilanadi. [ OKOZ: 1. 03.00.00.00 Fuqarolik qonunchiligi / 03.02.00.00 Fuqarolar (jismoniy shaxslar) / 03.02.05.00 Fuqaroni muomalaga layoqatsiz deb tan olish. Muomala layoqatini cheklash; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik] 6. Vasiylik yoki homiylik yetim bolalar va ota-ona qaramogʻidan mahrum boʻlgan bolalarga quyidagi hollarda belgilanadi: ota-onasi vafot etganda yoki sud tomonidan vafot etgan deb eʼlon qilinganda; ota-onasi sud qarori bilan ota-onalik huquqidan mahrum etilganda yoki ularning ota-onalik huquqi cheklanganda; ota-onasi ikki oydan ortiq kasal boʻlishi oqibatida oʻzlarining ota-onalik majburiyatlarini bajara olmaganda; ota-onasi sud qarori bilan muomalaga layoqatsiz deb topilganda; ota-onasi bedarak yoʻqolganda; ota-onasi bolalarni tarbiyalash yoki ularning huquq va manfaatlarini himoya qilishdan boʻyin tovlaganda, shu jumladan, ota-ona tarbiya, davolash muassasalari, tibbiy-ijtimoiy muassasalar va shunga oʻxshash muassasalardan bolasini olishdan bosh tortganda, shuningdek, boshqa zarur hollarda. Ota-onalik huquqidan mahrum qilinmagan ota-onaning voyaga yetmagan farzandiga, agar ota-onasi bilan yashashi ushbu bolaning qonuniy manfaatlariga zid ekanligi hamda uning hayoti yoki sogʻligʻi uchun bevosita tahdid mavjudligi vakolatli organ tomonidan aniqlanganda, vasiy yoki homiy tayinlanishi mumkin. 2-bob. Vasiylik yoki homiylikni belgilash 1-§. Umumiy qoidalar 7. Vasiylik yoki homiylik belgilanishiga muhtoj boʻlgan voyaga yetmagan shaxslar Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish tartibi toʻgʻrisidagi nizomga muvofiq aniqlanadi, ularning turmush va taʼminot sharoitlarini tekshiruvdan oʻtkaziladi. Oldingi tahrirga qarang. 8. Vakolatli organ Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizom talablariga muvofiq vakolatli organ vasiy yoki homiy boʻlish istagini bildirgan shaxslarning turmush sharoitlarini tekshiruvdan oʻtkazadi va bu haqda dalolatnoma tuzadi hamda vasiy yoki homiy etib tayinlanishi mumkinligi toʻgʻrisida xulosa tayyorlaydi. (8-band Oʻzbekiston Respublikasi Vazirlar Mahkamasining 2025-yil 16-sentabrdagi 587-sonli qarori tahririda — Qonunchilik maʼlumotlari milliy bazasi, 17.09.2025-y., 09/25/587/0836-son) 9. Vasiylik va homiylikka oid ishlarni koʻrib chiqishda vakolatli organ vasiy yoki homiy boʻlish istagini bildirgan shaxslarni, vasiylar va homiylarni, ariza beruvchilarni, manfaatdor va ishga aloqador shaxslar (qarindoshlar, nodavlat notijorat tashkilotlari, fuqarolarning oʻzini oʻzi boshqarish organlari, ekspertlar, guvohlar hamda ayrim hollarda — vasiylikka yoki homiylikka muhtoj bolalar)ni taklif qilishi mumkin. 10. Vasiylik va homiylik vasiylik yoki homiylik belgilanishiga muhtoj boʻlgan voyaga yetmagan shaxsning doimiy yashash yoki vaqtincha turgan joyi boʻyicha roʻyxatdan oʻtgan joyga koʻra, agar bola muayyan yashash joyiga ega boʻlmasa, vasiyning yoki homiyning doimiy yashash yoki vaqtincha turgan joyi boʻyicha roʻyxatdan oʻtgan joyga koʻra belgilanadi. 11. Vasiylik yoki homiylikni belgilashda vasiy yoki homiy boʻlish istagini bildirgan shaxslarning axloqiy va boshqa shaxsiy fazilatlari, majburiyatlarni bajarish qobiliyati, vasiy, homiy va vasiylikdagi yoki homiylikdagi bola oʻrtasidagi munosabatlar, vasiy yoki homiy oilasining vasiylikdagi yoki homiylikdagi bolaga munosabati, shuningdek, 10 yoshga toʻlgan bolaning istagi inobatga olinishi lozim. 12. Vasiy yoki homiy boʻlish istagini bildirgan shaxslarni vasiy yoki homiy tayinlash mumkinligi toʻgʻrisida xulosa vasiylik va homiylikni belgilash toʻgʻrisida qaror qabul qilish uchun asos hisoblanadi. Vasiy yoki homiy etib voyaga yetgan fuqarolar ularning roziligi bilangina tayinlanadi. 13. Vakolatli organ vasiylik yoki homiylik belgilanishi uchun taqdim etilgan hujjatlarni uch ish kuni ichida koʻrib chiqadi hamda vasiylik yoki homiylikni belgilash boʻyicha qaror qabul qiladi. 14. Vakolatli organning vasiylik va homiylikni belgilash toʻgʻrisidagi qarori qabul qilinganidan soʻng bir ish kuni ichida vasiy yoki homiylarga yuboriladi. Vakolatli organ quyidagi hujjatlarni uch ish kuni ichida vasiy yoki homiyga imzo qoʻydirgan holda topshiradi: voyaga yetmagan shaxsning tugʻilganlik haqidagi guvohnomasi (maʼlumotnoma) yoki identifikatsiyalovchi ID-kartasi; voyaga yetmagan shaxsning ota-ona qaramogʻidan mahrum etilganligini yoki voyaga yetmagan shaxsning tarbiyasida ishtirok etish imkoni yoʻqligini tasdiqlovchi hujjat; voyaga yetmagan shaxsning turar joy va boshqa koʻchmas mulkka egalik huquqini tasdiqlovchi hujjatlar (egalik huquqi davlat roʻyxatidan oʻtkazilganligi haqida guvohnoma, turar joyni ijaraga berish shartnomasi, order); vasiylik yoki homiylikdagi shaxsga tegishli mol-mulkining roʻyxati va mol-mulkning saqlanishi uchun javobgar shaxslar toʻgʻrisidagi maʼlumotlar. 15. Vasiylikdagi yoki homiylikdagi bolalarning mol-mulkini boshqarish mol-mulkning joylashgan joyi boʻyicha belgilanadi. Vasiylar va homiylar vasiylik yoki homiylikdagi bolalarning mol-mulkini boshqarish, vasiylik va homiylikdagi bolalarga tegishli pul va boshqa qimmatli buyumlarni saqlash, mol-mulkni boshqarish va saqlash boʻyicha hisobotni belgilangan tartibda vakolatli organga taqdim etadilar. 2-§. Alohida holatlarda vasiylik va homiylikni belgilash xususiyatlari Oldingi tahrirga qarang. 16. Ota-ona uch oydan ortiq muddatga yashash joyidan, shu jumladan, chet davlatga vaqtincha chiqib ketayotganida Oʻzbekiston Respublikasining “Vasiylik va homiylik toʻgʻrisida”gi Qonunining 26-moddasiga muvofiq oʻz bolasiga vasiy yoki homiy tayinlash choralarini koʻrishi shart. Ota-ona uch oydan ortiq boʻlmagan muddatga yashash joyidan, shu jumladan, chet davlatga vaqtincha chiqib ketayotganida oʻz bolasini qarindoshlarining yoki boshqa yaqin kishilarining vasiyligida yoki homiyligida va nazorati ostida qoldirishi shart. Bu holda vasiylik yoki homiylik agar bolaning manfaatlari uchun zarur boʻlsa, belgilanadi. Ota-ona uch oydan ortiq muddatga yashash joyidan, shu jumladan, chet davlatga vaqtincha chiqib ketishidan kamida bir oy oldin oʻz bolasiga vasiy yoki homiy tayinlash toʻgʻrisidagi arizani oʻzi vaqtincha yoki doimiy yashayotgan hududdagi vakolatli organga berishi kerak. Agar ota-ona oʻz bolasiga vasiy yoki homiy tayinlamasdan uch oydan ortiq muddatga chet davlatga vaqtincha chiqib ketgan taqdirda, zaruratga koʻra, qonunchilik hujjatlariga muvofiq “mahalla yettiligi”ning bolaga nisbatan vasiy yoki homiy tayinlashning maqsadga muvofiqligi toʻgʻrisidagi dalolatnomasi asosida vasiylik yoki homiylik belgilanishi mumkin. Ota-ona chet davlatdan qaytib kelganidan soʻng, bolasi (bolalari)ga nisbatan belgilangan vasiylik yoki homiylikni tugatish uchun vakolatli organga murojaat qilishi lozim. (16-band Oʻzbekiston Respublikasi Vazirlar Mahkamasining 2025-yil 16-sentabrdagi 587-sonli qarori tahririda — Qonunchilik maʼlumotlari milliy bazasi, 17.09.2025-y., 09/25/587/0836-son) 17. Agar vasiylik yoki homiylik belgilanishiga muhtoj boʻlgan bolaning manfaatini koʻzlab unga darhol vasiy yoki homiy tayinlanishi zarur boʻlsa, shu jumladan bola ota-onasidan yoxud ularning oʻrnini bosuvchi shaxslardan olib qoʻyilsa, vakolatli organ bir oy muddatga dastlabki tarzda vasiy yoki homiy tayinlash toʻgʻrisida qaror qabul qilishga haqli. Dastlabki tarzda vasiy yoki homiy tayinlash vasiy yoki homiy boʻlish istagini bildirgan shaxsning arizasiga koʻra vakolatli organ tomonidan uning turmush sharoitlari oʻrgangan holda amalga oshiriladi. Dastlabki tarzda tayinlangan vasiylar yoki homiylar vasiyning yoki homiyning barcha huquqlari va majburiyatlariga ega boʻladi, vasiylikdagi yoki homiylikdagi bolaning mol-mulkini uning nomidan tasarruf etish huquqi bundan mustasno. Agar vasiylik yoki homiylik belgilanishiga muhtoj boʻlgan bolaga dastlabki tarzda vasiy yoki homiy tayinlash toʻgʻrisida qaror qabul qilingan kundan eʼtiboran bir oy oʻtgunga qadar joylashtirishning u yoki bu shakli tanlangan boʻlsa yoxud vaqtincha tayinlangan vasiy yoki homiy unga vasiy yoki homiy etib tayinlanmasa, dastlabki tarzdagi vasiylik yoki homiylik tugaydi. 18. Vasiylik yoki homiylik belgilanishiga muhtoj boʻlgan shaxsning qonuniy manfaatlaridan kelib chiqqan holda, unga vakolatli organ qarori bilan bir nechta vasiy yoki homiy tayinlanishi mumkin. Bir nechta vasiy yoki homiy tayinlanganda, vasiylikdagi yoki homiylikdagi voyaga yetmagan shaxsning huquqlari, erkinliklari va qonuniy manfaatlarini himoya qilish bir vaqtning oʻzida barcha vasiylar yoki homiylar tomonidan amalga oshiriladi. Agar vasiylikdagi yoki homiylikdagi voyaga yetmagan shaxsning ishlarini yuritish vasiylarning yoki homiylarning biriga topshirilsa, bu shaxs qolgan vasiylardan yoki homiylardan ishonchnomalar olgan boʻlishi lozim. Bir nechta vasiy yoki homiy tayinlanganda, vasiylikdagi yoki homiylikdagi voyaga yetmagan shaxsning parvarish qilinishini, uning tibbiy yordamni oʻz vaqtida olishini taʼminlash, taʼminot, tarbiya va taʼlim berishga doir majburiyatlar vasiylik va homiylik organlarining ularni tayinlash haqidagi xulosasiga muvofiq vasiylar yoki homiylar oʻrtasida taqsimlanadi. Vasiylikdagi yoki homiylikdagi voyaga yetmagan shaxsning va bir vaqtning oʻzida barcha vasiylarning yoki homiylarning manfaatlari oʻrtasida, shuningdek, vasiylar yoki homiylar oʻz majburiyatlarini bajarayotganda vasiylar yoki homiylar oʻrtasida qarama-qarshiliklar yuzaga kelgan taqdirda, vakolatli organ yuzaga kelgan qarama-qarshiliklar hal etilgunga qadar vasiyning yoki homiyning majburiyatlarini bajaradi. 19. Zarurat boʻlganda, vasiylikka yoki homiylikka olinuvchilarning qonuniy manfaatlaridan kelib chiqqan holda, vakolatli organ qarori bilan bir shaxs bir nechta vasiylikdagi yoki homiylikdagi shaxsga vasiy yoki homiy etib tayinlanishi mumkin. Shaxsni ikkinchi va undan keyingi vasiylikdagi yoki homiylikdagi voyaga yetmaganlarga vasiy yoki homiy etib tayinlash toʻgʻrisidagi vakolatli organ qarorida boshqa shaxs vasiy yoki homiy etib tayinlanishi mumkin emasligining sabablari koʻrsatilgan boʻlishi shart. Aynan bir vasiy yoki homiy oʻz majburiyatlarini bajarayotganda uning vasiyligidagi yoki homiyligidagi voyaga yetmagan shaxsning manfaatlari oʻrtasida qarama-qarshiliklar yuzaga kelgan taqdirda, vakolatli organ yuzaga kelgan qarama-qarshiliklar hal etilgunga qadar vasiyning yoki homiyning majburiyatlarini bajaradi. 20. Vakolatli organning qarori bilan ota-onaning uzrli sabablarga koʻra oʻzlarining ota-onalik majburiyatlarini bajara olmaydigan davr uchun oʻzining voyaga yetmagan bolalariga vasiy yoki homiy tayinlash toʻgʻrisidagi aniq shaxs hamda vasiy yoki homiylikning amal qilish muddati koʻrsatilgan arizasi asosida vasiy yoki homiy tayinlanishi mumkin. Voyaga yetmagan shaxsning ota-onasi sogʻligʻi holatiga koʻra oʻz roziligi bilan bolalariga vasiyni yoki homiyni belgilashi mumkin. Ota-onaning oʻz voyaga yetmagan bolalariga vasiy yoki homiy tayinlash haqidagi arizasi bolalarning yashash joyidagi vakolatli organga beriladi. Ota-onaning voyaga yetmagan bolalariga vasiy yoki homiy tayinlash haqidagi arizasi ushbu ariza yozilgan sana koʻrsatilgan holda ularning oʻz qoʻli bilan imzolangan va notarial tartibda tasdiqlangan boʻlishi kerak. Ota-ona oʻz voyaga yetmagan bolalariga vasiy yoki homiy tayinlash haqidagi arizasini bolalarning yashash joyidagi vakolatli organga yangi ariza berish yoʻli bilan bekor qilishga yoki oʻzgartirishga haqli. Oʻn toʻrt yoshga toʻlgan voyaga yetmagan shaxsga homiy voyaga yetmagan shaxsning aniq shaxs koʻrsatilgan arizasiga koʻra vakolatli organ qarori bilan tayinlanishi mumkin. Vakolatli organ voyaga yetmagan shaxsning otasi (onasi) yoki ota-onasi yoxud oʻn toʻrt yoshga toʻlgan voyaga yetmagan shaxsning oʻzi koʻrsatgan shaxsni vasiy yoki homiy etib tayinlashni rad etish toʻgʻrisidagi qarorni faqat bunday tayinlash qonunchilik yoxud voyaga yetmagan shaxsning qonuniy manfaatlariga zid boʻlgan taqdirda qabul qiladi. 21. Akademik litsey va texnikumlarda taʼlim olayotgan vaqtda yetim boʻlib qolgan, ota-onasining qaramogʻidan mahrum boʻlgan bolalarga nisbatan mazkur Nizomga muvofiq homiy tayinlanadi. Homiy tayinlashning imkoni mavjud boʻlmagan hollarda, muassasa joylashgan hududdagi vakolatli organning qarori bilan ushbu bolalarga nisbatan ular taʼlim olayotgan muassasa bola muassasani tamomlagunga qadar masʼul etib tayinlanadi. Bunda vakolatli organ bolaning masʼuli bilan kelishgan holda voyaga yetmagan shaxsni yoshlarga hamrohlik xizmatlariga qamrab olish, uning huquq va qonuniy manfaatlari himoyalanishini taʼminlash, mustaqil hayotga tayyorlash ishlarini amalga oshiradi. 3-bob. Vasiylik yoki homiylikni rasmiylashtirish uchun zarur hujjatlar 22. Vakolatli organ vasiylik yoki homiylik belgilanayotgan bola toʻgʻrisidagi Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish toʻgʻrisidagi nizomda nazarda tutilgan hujjatlarni elektron shaklda “Yagona milliy ijtimoiy himoya” axborot tizimida shakllantiradi. 23. Vasiy yoki homiy boʻlish istagini bildirgan shaxslar vasiy yoki homiy etib tayinlanishi uchun Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga qabul qilish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizom talablariga muvofiq tegishli hujjatlarni taqdim etishi kerak. 24. Voyaga yetmagan shaxslarga ota-onasining yoki voyaga yetmagan shaxslarning oʻz arizasiga koʻra vasiy yoki homiy tayinlashda, shuningdek, ota-onalik huquqidan mahrum qilinmagan ota-onasi boʻlgan voyaga yetmaganga vasiy yoki homiy tayinlashda vasiy yoki homiy boʻlish istagini bildirgan shaxslar quyidagi hujjatlarni Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizom talablariga muvofiq taqdim etadilar. Bunda voyaga yetmagan shaxsning familiyasi, ismi, otasining ismi, yashash joyi, uni vasiylik yoki homiylikka qoldirish muddatlari va asoslari koʻrsatilgan ota-ona arizasi ilova qilinadi. 25. Dastlabki tarzda vasiy yoki homiy tayinlash uchun vasiy yoki homiy boʻlish istagini bildirgan shaxslar faqat quyidagi hujjatlarni taqdim etadi: vasiy yoki homiy boʻlish istagini bildirgan shaxslarning ismi, familiyasi, otasining ismi, yashash joyi, nikohda turgan shaxs tomonidan nikohda qachondan beri turganligi va ularning birga yoki alohida yashashi, oilada farzandlar boʻlsa — ularning soni, yoshi hamda vasiylik yoki homiylikka olinuvchining familiyasi, ismi, otasining ismi, yoshi, shuningdek vasiylik yoki homiylikka olish asoslari koʻrsatilgan arizasi; shaxsni tasdiqlovchi hujjat toʻgʻrisidagi maʼlumotlar. 4-bob. Vasiy va homiyning huquq hamda majburiyatlari 26. Vasiylar oʻz vasiyligidagi voyaga yetmagan shaxsning qonuniy vakili hisoblanib, ularning nomidan va ularning manfaatlarini koʻzlab zarur bitimlarni tuzadi. Homiylar oʻz homiyligidagi voyaga yetmagan shaxsning qonuniy vakili boʻlib, ularning oʻz huquqlarini amalga oshirishida va majburiyatlarini bajarishida koʻmaklashadi, shuningdek, ularni uchinchi shaxslarning suiisteʼmolliklaridan muhofaza qiladi. Vasiylar va homiylar vasiylik yoki homiylikdagi voyaga yetmagan shaxslarning huquq va manfaatlarini barcha muassasalarda, shu jumladan, sudda ham alohida ishonchnomasiz himoya qiladi. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik] 27. Vasiylar va homiylar quyidagi huquqlarga ega: oʻz vasiyligidagi yoki homiyligidagi voyaga yetmagan shaxsni uning fikrini hamda vasiylik va homiylik organlarining tavsiyalarini hisobga olgan holda tarbiyalash usullarini mustaqil belgilash; oʻz vasiyligidagi yoki homiyligidagi voyaga yetmagan shaxsni qonuniy asoslarsiz oʻzida ushlab turgan har qanday shaxsdan, shu jumladan ota-onasidan hamda boshqa yaqin qarindoshlaridan uni qaytarib berishni sud tartibida talab qilish; oʻz vasiyligidagi yoki homiyligidagi voyaga yetmagan shaxsning taʼminoti, unga tarbiya, taʼlim berish va uning sogʻligʻini saqlash boʻyicha huquqiy, uslubiy, diagnostika va maslahat yordami olish; oʻz vasiyligidagi yoki homiyligidagi voyaga yetmagan shaxs mustaqil ravishda amalga oshirishga haqli boʻlmagan bitimlarni qonunchilik hujjatlarida belgilangan tartibda amalga oshirish; zarur ijtimoiy yordam olish uchun vakolatli organga, taʼlim muassasalariga, fuqarolarning oʻzini oʻzi boshqarish organlariga, nodavlat notijorat tashkilotlariga murojaat qilish; oʻz vasiyligidagi yoki homiyligidagi voyaga yetmagan shaxsning davolanishi va sogʻligʻini tiklashi maqsadida davolash, sanatoriy-kurort muassasalariga yoʻllanmalar olish uchun sogʻliqni saqlash muassasalariga murojaat qilish. Vasiylar va homiylar qonunchilik hujjatlariga muvofiq boshqa huquqlarga ham ega boʻlishi mumkin. 28. Vasiy yoki homiy oʻz vasiyligidagi yoki homiyligidagi voyaga yetmagan shaxsning ota-onasi va boshqa yaqin qarindoshlari bilan muloqotda boʻlishiga toʻsqinlik qilishga haqli emas, bunday muloqot vasiylikdagi yoki homiylikdagi voyaga yetmagan shaxsning qonuniy manfaatlariga mos kelmaydigan holatlar bundan mustasno. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.03.00 Vasiylik va homiylik] 29. Vasiylar va homiylar quyidagilarga majbur: oʻzining yashash joyi oʻzgarganligi haqida vakolatli organni xabardor qilish; oʻz vasiyligidagi yoki homiyligidagi voyaga yetmagan shaxsni tarbiyalashi, uning taʼminoti, sogʻligʻi, jismoniy, ruhiy, maʼnaviy va axloqiy kamoloti haqida gʻamxoʻrlik qilish, shuningdek, uning huquqlari, erkinliklari va qonuniy manfaatlarini himoya qilish; oʻz vasiyligidagi yoki homiyligidagi voyaga yetmagan shaxsning maktabgacha taʼlim va tarbiya, umumiy oʻrta va oʻrta maxsus taʼlim, professional taʼlim olishi uchun sharoitlarni taʼminlash; alimentlar, pensiyalar, nafaqalar hamda qonunchilik hujjatlariga muvofiq boshqa ijtimoiy toʻlovlar toʻlashni talab qilish yuzasidan zarur choralar koʻrish; oʻz vasiyligidagi yoki homiyligidagi voyaga yetmagan shaxsning oʻzlariga topshirilgan mol-mulkini asrab-avaylashi, mol-mulkning qiymati pasayishiga yoʻl qoʻymasligi hamda undan foyda chiqarishga imkon tugʻdirmaslik; oʻz vasiyligidagi yoki homiyligidagi voyaga yetmagan shaxsning mulkiy huquqlariga daxl qiladigan harakatlarni amalga oshirishda vasiylik va homiylik organlarining ruxsatlarini olish; oʻz vasiyligidagi yoki homiyligidagi voyaga yetmagan shaxsning mol-mulkini boshqarishdan tushgan daromadlardan va boshqa mavjud mablagʻlaridan uning taʼminoti uchun foydalanish; vasiylik va homiylik organlariga oʻz majburiyatlarining bajarilishi haqida hisobotlar taqdim etish; oʻz vasiyligidagi yoki homiyligidagi voyaga yetmagan shaxs statsionarda davolanish uchun joylashtirilganligi haqida vasiylik va homiylik organlarini xabardor qilish; oʻz vasiyligidagi yoki homiyligidagi voyaga yetmagan shaxs bilan birga yashash. Homiyning oʻz homiyligidagi oʻn olti yoshga toʻlgan shaxsdan alohida yashashiga, basharti bu homiylikdagi shaxsning tarbiyasiga, taʼminotiga va taʼlim olishiga, huquqlari, erkinliklari va qonuniy manfaatlari himoya qilinishiga salbiy taʼsir koʻrsatmasa, vasiylik va homiylik organining yozma ruxsati bilan yoʻl qoʻyiladi. Homiy oʻz homiyligidagi shaxsdan alohida yashagan taqdirda, uning yashash, taʼlim olish sharoitlarini nazorat qilishi, uni atrofdagilarning salbiy taʼsiridan himoya qilishi shart. Oʻz homiyligidagi voyaga yetmagan shaxs bilan birga yashayotgan homiyning yashash joyini oʻzgartirishi vakolatli organning yozma ruxsati va oʻn toʻrt yoshga toʻlgan voyaga yetmaganning roziligi bilan amalga oshiriladi. Vasiylikdagi yoki homiylikdagi voyaga yetmagan shaxsning turar joyi mavjud boʻlmagan taqdirda, vasiy yoki homiy uy-joy toʻgʻrisidagi qonunchilik hujjatlariga muvofiq uni olish boʻyicha choralar koʻrishi shart. Vasiylar va homiylarning zimmasida qonunchilikka muvofiq boshqa majburiyatlar ham boʻlishi mumkin. 30. Vasiy vakolatli organning ruxsati bilan: vasiylikdagi bola nomidan notarial tartibda tasdiqlanishi lozim boʻlgan bitim (shartnoma)lar tuzishga; vasiylikdagi bolaga qarashli boʻlgan mol-mulkni taqsimlash, bir yildan ortiq boʻlmagan muddatga garovga qoʻyish yoki ijaraga berishga; vasiylikdagi bolaga qarashli turar joyni teng qiymatligini yoʻqotmagan holda ayirboshlashga haqlidir. 31. Vasiy yoki homiy, uning eri (xotini) va yaqin qarindoshlari vasiylikdagi yoki homiylikdagi bola bilan bitimlar tuzishga, shuningdek, vasiylikdagi yoki homiylikdagi bola bilan vasiyning yoki homiyning eri (xotini), uning yaqin qarindoshlari oʻrtasidagi sud ishlarini yuritishda vasiylikdagi yoki homiylikdagi bolaning vakili boʻlishga haqli emas. 32. Vasiylik va homiylik boʻyicha majburiyatlar bepul bajariladi. Vasiy yoki homiy oʻz vasiyligidagi yoki homiyligidagi voyaga yetmagan shaxslarning taʼminotiga doir xarajatlarida ularga qonunchilik hujjatlariga muvofiq beriladigan alimentlar, pensiyalar, nafaqalar hamda boshqa ijtimoiy toʻlovlardan bola manfaatida foydalanishi mumkin. 33. Vasiy yoki homiy oʻzining arizasiga koʻra oʻz majburiyatlarini bajarishdan ozod qilinishi mumkin. Homiy homiylikdagi voyaga yetmagan shaxsning talabiga koʻra oʻz majburiyatlarini bajarishdan ozod qilinishi mumkin. Vasiyni yoki homiyni oʻz majburiyatlarini bajarishdan ozod qilish toʻgʻrisidagi qaror vakolatli organ tomonidan qabul qilinadi. Voyaga yetmagan shaxsning vasiysi yoki homiysi oʻz majburiyatlarini bajarishdan ozod qilingan taqdirda, vasiylikdagi yoki homiylikdagi voyaga yetmagan shaxsning istagi inobatga olingan holda unga qonunchilik hujjatlarida belgilangan tartibda boshqa vasiy yoki homiy tayinlanadi yoxud joylashtirishning boshqa shakli belgilanadi. Vasiy yoki homiy majburiyatlarini bajargan shaxs oʻz majburiyatlarini bajarishdan ozod qilinganligi toʻgʻrisida unga maʼlum boʻlgan kundan eʼtiboran uch ish kunidan kechiktirmay vakolatli organga qonunchilik hujjatlarida belgilangan tartibda hisobot taqdim etishi shart. 5-bob. Vasiylik va homiylik tugatilishi 34. Vasiylik quyidagi hollarda tugatiladi: vasiylikdagi voyaga yetmagan shaxs yoki vasiy vafot etganda; vasiylikdagi voyaga yetmagan shaxs oʻn toʻrt yoshga toʻlganda; vasiylikdagi voyaga yetmagan shaxs ota-onasiga qaytarilayotganida; vasiylikdagi shaxs farzandlikka olinayotganida yoki boshqa muqobil joylashtirilayotganida. 35. Vasiylikdagi voyaga yetmagan shaxs oʻn toʻrt yoshga toʻlganligi sababli vasiylik tugatilgach, vasiyning majburiyatlarini bajaruvchi shaxs belgilangan tartibda qayta tayinlanmagan holda mazkur voyaga yetmagan shaxsning homiysi boʻlib qoladi. 36. Homiylik quyidagi hollarda tugatiladi: homiylikdagi voyaga yetmagan shaxs yoki homiy vafot etganda; homiylikdagi voyaga yetmagan shaxs voyaga yetganda; homiylikdagi voyaga yetmagan shaxs ota-onasiga qaytarilayotganida; homiylikdagi voyaga yetmagan shaxs farzandlikka olinayotganida yoki boshqa muqobil joylashtirilayotganida; homiylikdagi voyaga yetmagan shaxs toʻla muomalaga layoqatli deb eʼlon qilinganda (emansipatsiya); homiylikdagi bola nikohga kirganda. 6-bob. Yakunlovchi qoidalar 37. Vasiylar va homiylar Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomda belgilangan tartibda vakolatli organga hisobot taqdim etadilar, shuningdek, vakolatli organ vasiylikka va homiylikka berilgan voyaga yetmagan shaxslarning turmush sharoitlarini va ularning tarbiyalanishini nazorat va monitoring qiladi. [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.07.00 Fuqarolarning sud, boshqa davlat organlari va oʻzga tashkilotlarga murojaat qilishi] 38. Vasiy va homiyning gʻayriqonuniy harakatlari (harakatsizligi) yuzasidan vasiylikdagi yoki homiylikdagi bola, davlat organlari va tashkilotlari, fuqarolarning oʻzini oʻzi boshqarish organlari, nodavlat notijorat tashkilotlari hamda vasiylikdagi yoki homiylikdagi bolaning yashash joyidagi fuqarolar tomonidan tegishli vakolatli organga yoki sudga shikoyat qilinishi mumkin. 39. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 40. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 47 2 -moddaci . Vazirlar Mahkamasining 2024-yil 27-dekabrdagi 893-son qaroriga 5-ILOVA Yetim bolalar va ota-ona qaramogʻidan mahrum boʻlgan bolalarni farzandlikka olish tartibi toʻgʻrisida NIZOM 1-bob. Umumiy qoidalar 1. Ushbu Nizom Yetim bolalar va ota-ona qaramogʻidan mahrum boʻlgan bolalarni farzandlikka olish tartibini belgilaydi 2. Yetim bolalar va ota-ona qaramogʻidan mahrum boʻlgan bolalarni farzandlikka olish Oʻzbekiston Respublikasining Oila kodeksi , Fuqarolik protsessual kodeksi va ushbu Nizomga muvofiq amalga oshiriladi. 3. Farzandlikka olishga faqat yetim bolalar va ota-ona qaramogʻidan mahrum boʻlgan bolalarga nisbatan va faqat ularning manfaatlarini koʻzlab yoʻl qoʻyiladi. Aka-ukalar va opa-singillarni turli shaxslar tomonidan farzandlikka olishga yoʻl qoʻyilmaydi, farzandlikka olish bolalarning manfaatlariga muvofiq kelgan hollar bundan mustasno. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.02.00 Oʻgʻil qilib olish (qiz qilib olish)] 4. Farzandlikka olish bolani farzandlikka olishni xohlagan, farzandlikka bola olishga nomzod sifatida roʻyxatda turgan shaxslarning arizasiga hamda Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazlari (keyingi oʻrinlarda — vakolatli organ)ning farzandlikka olish asosli va farzandlikka olinayotgan bolaning manfaatlariga muvofiqligi haqidagi xulosasiga koʻra sud tomonidan amalga oshiriladi. Farzandlikka olish istagini bildirgan shaxslarni farzandlikka olishga nomzod sifatida hisobga qoʻyish ularning turar joyidagi vakolatli organ tomonidan amalga oshiriladi. Yetim bolalar va ota-ona qaramogʻidan mahrum boʻlgan bolalar ota-onalarining yaqin qarindoshlariga ushbu bolalarni navbatsiz, vakolatli organ tomonidan nomzod sifatida hisobga qoʻyilmagan holda, farzandlikka olish huquqi beriladi. [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] 5. Farzandlikka oluvchilar — bolalarning huquqlari va qonuniy manfaatlarini himoya qilish boʻyicha ota-ona majburiyatlarini ixtiyoriy ravishda oʻz zimmasiga olgan shaxslardir. 2-bob. Farzandlikka olishni xohlagan shaxslarni hisobga olish [ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 6. Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirishning shakllariga yoʻnaltirish va ularning hisobini yuritish tartibiga muvofiq hisobga olingan quyidagilar farzandlikka olinadi: ota-onasi vafot etgan; ota-onasi ota-onalik huquqidan mahrum etilgan; ota-onasi sud tomonidan muomalaga layoqatsiz deb topilgan; ota-onasi bolalarni tarbiyalash yoki ularning huquq va manfaatlarini himoya qilishdan boʻyin tovlagan; ota-onasi bir yildan ortiq muddat davomida bolalar muassasalari yoki tibbiy muassasalardagi bolasidan uzrli sabablarsiz xabar olmagan; ota-onasi tarbiyalash, davolash muassasalaridan, aholini ijtimoiy himoyalash muassasasidan va boshqa muassasalardan bolasini olishdan bosh tortgan; ota-onasi bedarak yoʻqolgan yoki vafot etgan deb eʼlon qilingan bolalar. 7. Voyaga yetgan erkak yoki ayol fuqarolar farzandlikka oluvchilar boʻlishi mumkin, Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomda belgilangan holatlar bundan mustasno. 8. Farzandlikka olishni xohlovchi shaxs toʻgʻrisidagi hujjatlar vakolatli organ tomonidan Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizom talablariga muvofiq shakllantiriladi, uning turmush sharoitlarini oʻrganib chiqish dalolatnomasi va farzandlikka oluvchi boʻlish imkoniyati toʻgʻrisidagi xulosa tayyorlanadi hamda farzandlikka olish boʻyicha nomzod sifatida hisobga qoʻyiladi. Vakolatli organ farzandlikka olish boʻyicha nomzodga uning farzandlikka oluvchi boʻlishi imkoniyati toʻgʻrisidagi xulosa beradi. Agar farzandlikka olinayotgan bola farzandlikka olishni xohlovchi shaxsga qarindosh (nevara, oʻgay oʻgʻil yoki oʻgay qiz va hokazo) boʻlsa yoki uning oilasida yashayotgan boʻlsa, farzandlikka oluvchi boʻlish imkoniyati toʻgʻrisidagi xulosa 10 ish kuni ichida tuziladi va ariza beruvchiga beriladi. 9. Farzandlikka oluvchilar va farzandlikka olinuvchilar yoshidagi farq oʻn besh yoshdan kam boʻlmasligi shart, bundan oʻgay ota va oʻgay ona yoxud farzandlikka olinuvchining yaqin qarindoshlari tomonidan farzandlikka olish hollari mustasno. 10. Farzandlikka olishda quyidagilar ustunlik huquqiga ega boʻladilar: farzandlikka olinuvchining qarindoshlari; farzandlikka olinuvchi bola oilasida yashayotgan shaxs; aka-uka, opa-singillarni ular orasidagi qarindoshlik aloqalarini buzmasdan farzandlikka olayotgan shaxslar; oʻgay ota va oʻgay ona; kasallik, baxtsiz hodisa oqibatida farzandlaridan ajralgan shaxslar; Oʻzbekiston Respublikasi fuqarolari. 3-bob. Farzandlikka olish uchun bolalarni tanlash 11. Vakolatli organ fuqarolar farzandlikka oluvchi nomzodlar sifatida hisobga qoʻyilgandan keyin ularga farzandlikka olish mumkin boʻlgan bola toʻgʻrisidagi axborotni taqdim etadi va bola yashaydigan (turgan) joyda bolani koʻrish uchun yoʻllanma beradi. Agar farzandlikka olishga nomzodlar oʻz yashash joyida farzandlikka olish uchun bolani tanlay olmasa, ular farzandlikka olinadigan bola toʻgʻrisida maʼlumot olish uchun oʻz xohishlariga koʻra boshqa hududdagi vakolatli organga murojaat qilishlari mumkin. Bunda nomzodlarga bola tanlab olish uchun koʻpi bilan ikki martagacha imkoniyat beriladi. 12. Farzandlikka olishga nomzodlar: bola toʻgʻrisidagi batafsil maʼlumotni va uning qarindoshlari borligi haqidagi maʼlumotlarni olish; Oʻzbekiston Respublikasi Sogʻliqni saqlash vazirligi tomonidan tasdiqlanadigan tartibda bola turgan muassasaning vakili yoki joylashtirishning muqobil shakliga berilgan bolaning tutingan ota-onasi ishtirokida bolani farzandlikka olishni mustaqil tibbiy tekshiruvdan oʻtkazish uchun tibbiyot muassasasiga murojaat qilish huquqiga ega. 13. Farzandlikka olishga nomzodlar shaxsan: bola bilan tanishishga va u bilan aloqa oʻrnatishga; farzandlikka olinadigan bolaning hujjatlari bilan tanishishga; bolaning sogʻligʻi toʻgʻrisidagi tibbiy xulosa bilan tanishganlikni yozma shaklda tasdiqlashga majbur. 14. Vasiylik va homiylikdagi, ixtisoslashtirilgan tarbiya muassasalari yoki tashkilotlari tarbiyasidagi yoki muqobil joylashtirishning boshqa shakllaridagi bolalarni farzandlikka berishda, ota-onasining roziligi talab qilinmaydigan hollarda, vasiy va homiy yoxud vakolatli organning roziligi olinadi. 4-bob. Farzandlikka olish asosli va farzandlikka olinayotgan bolaning manfaatlariga muvofiqligi toʻgʻrisidagi xulosani tuzish [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.02.00 Oʻgʻil qilib olish (qiz qilib olish); 2. 17.00.00.00 Odil sudlov / 17.05.00.00 Fuqarolik protsessual qonunchiligi / 17.05.01.00 Umumiy masalalar] 15. Farzandlikka olish uchun bola tanlangandan keyin farzandlikka oluvchi boʻlish imkoniyati toʻgʻrisidagi xulosa asosida farzandlikka oluvchi nomzod Fuqarolik protsessual kodeksida belgilangan tartibda sudga ariza bilan murojaat qiladi. Sudning soʻroviga koʻra vakolatli organ farzandlikka olish asosli ekanligi va farzandlikka olinayotgan bolaning manfaatlariga muvofiqligi haqidagi xulosani Fuqarolik protsessual kodeksining 301-moddasiga muvofiq quyidagi hujjatlarni ilova qilgan holda sudga taqdim etadilar: farzandlikka olinayotgan bolaning yashash (turgan) joyi yoki farzandlikka oluvchilarning (oluvchining) yashash joyi boʻyicha vakolatli organ tomonidan tuzilgan farzandlikka oluvchilarning (oluvchining) yashash sharoitlarini tekshirish dalolatnomasi; farzandlikka olinayotgan bolaning tugʻilganlik haqidagi dalolatnoma yozuvidan koʻchirma (maʼlumotnoma); farzandlikka olinayotgan bolaning sogʻligʻi holati, jismoniy va aqliy rivojlanishi haqidagi tibbiy xulosa; oʻn yoshga toʻlgan farzandlikka olinayotgan bolaning farzandlikka olishga, shuningdek, familiyasi, ismi, otasining ismi oʻzgartirilishi mumkinligiga va farzandlikka oluvchilarning (oluvchining) uning ota-onasi (otasi yoki onasi) sifatida qayd etilishiga roziligi, Oʻzbekiston Respublikasi Oila kodeksining 156-moddasida nazarda tutilgan hollar bundan mustasno; bola ota-onasining (otasining yoki onasining) uning farzandlikka olinishiga roziligi, oʻn olti yoshga toʻlmagan ota-onaning bolasi farzandlikka olinayotganda esa ota-ona qonuniy vakillarining ham roziligi, qonuniy vakillar mavjud boʻlmagan taqdirda esa vakolatli organning roziligi, Oʻzbekiston Respublikasi Oila kodeksining 160-moddasida nazarda tutilgan hollar bundan mustasno; bola uning qarindoshlari boʻlmagan Oʻzbekiston Respublikasi hududidan tashqarida doimiy yashovchi Oʻzbekiston Respublikasi fuqarolari, chet el fuqarolari yoki fuqaroligi boʻlmagan shaxslar tomonidan farzandlikka olinganda ota-ona qaramogʻidan mahrum boʻlgan bolalarni va farzandlikka olishga nomzodlarni hisobga olish boʻyicha maʼlumotlar bazasida farzandlikka olinayotgan bola haqidagi maʼlumotlar mavjudligini tasdiqlovchi hujjat, shuningdek, bolani Oʻzbekiston Respublikasi fuqarolari oilasiga tarbiyaga olish yoki bolaning qarindoshlari tomonidan ushbu qarindoshlarning fuqaroligi va yashash joyidan qatʼi nazar farzandlikka olinishi imkoniyati mavjud emasligini tasdiqlovchi hujjatlar. Zarur boʻlganda, sud boshqa hujjatlarni (maʼlumotlarni) ham talab qilib olishi mumkin. 5-bob. Farzandlikka olishni rasmiylashtirish va uni sir saqlash 16. Sud farzandlikka olish toʻgʻrisidagi hal qiluv qarori qonuniy kuchga kirgan kundan eʼtiboran uch kun ichida ushbu hal qiluv qaroridan koʻchirma nusxasini tegishli vakolatli organga hamda farzandlikka olinayotgan bolaning tugʻilganligi roʻyxatga olingan joydagi fuqarolik holati dalolatnomalarini qayd etish organiga yuborishi shart. Fuqarolik holati dalolatnomalarini qayd etish organlari farzandlikka olinayotganlarning tugʻilishi qayd etilgan daftarga zarur oʻzgartirishlar kiritishi lozim. Agar sud qarorida qayd etilgan boʻlsa, farzandlikka oluvchilar bolaning tugʻilganligi toʻgʻrisidagi yozuvlar daftariga uning ota-onasi deb yozilishi kerak. Zarur hollarda bolaning familiyasi, ismi, otasining ismigina emas, balki tugʻilgan sanasi ham bir yildan ortiq boʻlmagan farq bilan oʻzgartiriladi. [ OKOZ: 1. 04.00.00.00 Oila qonunchiligi / 04.06.00.00 Fuqarolik holati dalolatnomalarini qayd qilish (shuningdek, 03.02.08.00ga qarang)] 17. Farzandlikka olingan bolaning tugʻilganligi toʻgʻrisidagi yozuvlar daftariga zarur oʻzgartirishlar kiritilgan kun farzandlikka olishning yuzaga kelgan vaqti hisoblanadi. 18. Farzandlikka olishni sir saqlash qonun bilan himoya qilinadi. Fuqarolik holati dalolatnomalarini qayd etish daftaridagi va boshqa hujjatlardagi farzandlikka oluvchilar farzandlikka olinganning otasi emasligini bildiradigan mazmundagi yozuvlar bilan tanishtirish, bu yozuvlardan koʻchirmalar va boshqa maʼlumotlarni farzandlikka oluvchilarning roziligisiz, ular vafot etgan holda, vakolatli organning roziligisiz berish taqiqlanadi. Farzandlikka oluvchining yoki vakolatli organning erkiga xilof ravishda farzandlikka olish sirini oshkor qilgan shaxslar qonun bilan belgilangan tartibda javobgarlikka tortiladilar. LexUZ sharhi Qarang: Oʻzbekiston Respublikasi Maʼmuriy javobgarlik toʻgʻrisidagi kodeksining 46 2 -moddaci . 6-bob. Farzandlikka olishning huquqiy oqibatlari 19. Farzandlikka olingan bolalar barcha shaxsiy va mulkiy huquqlarda farzandlikka oluvchining oʻz bolalariga tenglashtiriladi. Farzandlikka olinganlar va ularning ota-onasi (ota-onasining qarindoshlari) bir-birlariga nisbatan shaxsiy va mulkiy huquqlarini hamda majburiyatlarini yoʻqotadilar. Agar farzandlikka olayotgan erkak kishi boʻlsa onasining, agar ayol kishi boʻlsa otasining iltimosiga koʻra bolaning manfaatlaridan kelib chiqib uni farzandlikka bir shaxs tomonidan olinayotgandagi mulkiy va nomulkiy huquq va majburiyatlari saqlanib qolinishi mumkin. Agar farzandlikka olinayotgan bolaning otasi yoki onasi vafot etgan boʻlsa, vafot etgan ota yoki onaning ota-onasining (bobo yoki buvi) iltimosiga koʻra vafot etgan ota yoki onasi qarindoshlariga nisbatan shaxsiy mulkiy yoki nomulkiy huquq va majburiyatlari saqlanib qolishi mumkin. 20. Farzandlikka olinish vaqtida boquvchisini yoʻqotganlik uchun pensiya yoki nafaqa olish huquqiga ega boʻlgan voyaga yetmaganlar farzandlikka olingan taqdirda ham ana shu huquqni saqlab qoladilar. 7-bob. Farzandlikka olishni bekor qilish uchun asoslar va uning oqibatlari 21. Farzandlikka olish agar farzandlikka oluvchilar: oʻz zimmalariga yuklangan majburiyatlarni bajarishdan boʻyin tovlayotgan yoki ularni lozim darajada bajarmayotgan boʻlsalar; ota-onalik huquqini suiisteʼmol qilayotgan boʻlsalar; farzandlikka olinganlarga nisbatan shafqatsizlik bilan muomalada boʻlsalar; muttasil ichkilikbozlikka yoki giyohvandlikka mubtalo boʻlgan boʻlsalar bekor qilinishi lozim. Farzandlikka olinuvchi oʻn sakkiz yoshga toʻlgandan keyin uning xulq-atvori farzandlikka oluvchilarning shaʼni va qadr-qimmatiga putur yetkazayotgan, ularning hayoti yoki sogʻligʻiga xavf solayotgan boʻlsa, farzandlikka olish sud tartibida bekor qilinishiga yoʻl qoʻyiladi. Sud boshqa asoslarga koʻra ham bolaning manfaatlaridan kelib chiqib uning fikrini hisobga olgan holda farzandlikka olishni bekor qilishga haqlidir. 22. Farzandlikka olishni sud tartibida bekor qilishni uning ota-onasi, prokuror, vakolatli organ, Bolalar masalalari boʻyicha komissiyalar, shuningdek, oʻn olti yoshga toʻlgan farzandlikka olingan bola talab qilish huquqiga ega. 23. Farzandlikka olishni bekor qilishga faqat sud tartibida yoʻl qoʻyiladi. Bu toifadagi ishlarni hal qilishda oʻn yoshga toʻlgan bolaning fikri hisobga olinadi. Farzandlikka olishni bekor qilish toʻgʻrisidagi sudning hal qiluv qarori qonuniy kuchga kirganidan keyin uch kundan kechiktirmay sud shu qarordan koʻchirmani tegishli vakolatli organga hamda hal qiluv qarorida koʻrsatilgan joydagi fuqarolik holati dalolatnomalarini yozish organiga yuborishi shart. 24. Sud tomonidan farzandlikka olish bekor qilinganda farzandlikka olingan bola bilan farzandlikka oluvchilarning (farzandlikka oluvchilar qarindoshlarining) oʻzaro huquq va majburiyatlari tugatiladi hamda bola bilan uning ota-onasi (ota-onaning qarindoshlari) oʻrtasidagi huquq va majburiyatlar tiklanadi, bundan ota-onasi ota-onalik huquqidan mahrum qilingan holatlar mustasno. Farzandlikka olish bekor qilinganda, bola sudning hal qiluv qarori bilan ota-onasiga olib beriladi. Bolaning ota-onasi yoʻq boʻlsa, shuningdek, agar bolani ota-onasiga berish uning manfaatlariga zid boʻlsa, bola vakolatli organ qaramogʻiga beriladi. Sudning hal qiluv qarorida farzandlikka olingan bolaning familiyasi, ismi, otasining ismi saqlanish-saqlanmasligi koʻrsatilishi kerak. Oʻn yoshga toʻlgan bolaning familiyasi, ismi va otasining ismi faqat uning roziligi bilan oʻzgartirilishi mumkin. 25. Farzandlikka olingan bolalarning shaxsiy hujjatlarining nusxalari farzandlikka olish asosli ekanligi va farzandlikka olinayotgan bolaning manfaatlariga muvofiqligi haqidagi xulosani bergan vakolatli organda yetmish besh yil mobaynida saqlanadi. 8-bob. Yakunlovchi qoidalar 26. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 27. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Vazirlar Mahkamasining 2024-yil 27-dekabrdagi 893-son qaroriga 6-ILOVA Yetim bolalar va ota-ona qaramogʻidan mahrum boʻlgan bolalarni tutingan (foster) oila gʻamxoʻrligiga berish tartibi toʻgʻrisida NIZOM 1-bob. Umumiy qoidalar 1. Mazkur Nizom yetim bolalar, ota-ona qaramogʻidan mahrum boʻlgan, jumladan zoʻravonlikdan jabr koʻrganligi sababli oilasidan olingan hamda xorijda ota-onasi qaramogʻidan mahrum boʻlgan bolalarni (keyingi oʻrinlarda — bolalar) oilaga tarbiyaga olish (patronat) va oilaviy bolalar uylarini tashkil etish, shuningdek, ularga bolalarni tarbiyaga berish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazi; ijtimoiy xodim — ijtimoiy himoyaga muhtoj shaxslarga mahallada kompleks ijtimoiy xizmat va yordam koʻrsatishni tashkillashtirish yoki bevosita ijtimoiy xizmatlarni koʻrsatuvchi “Inson” ijtimoiy xizmatlar markazlarining xodimi; tutingan bolalar — tutingan (foster) oilaga berilgan yetim, ota-ona qaramogʻidan mahrum boʻlgan, zoʻravonlikdan jabr koʻrganligi sababli oilasidan olingan hamda xorijda ota-onasi qaramogʻidan mahrum boʻlgan bolalar; tutingan (foster) oila — bolalarni shartnoma asosida oilaga tarbiyaga (patronat) va oilaviy bolalar uyiga olgan oila; nomzodlar — bolalarni oilaga tarbiyaga (patronat) va oilaviy bolalar uyiga olish istagini bildirgan fuqarolar; tutingan ota-onalar — bolalarni tarbiyalash va ularga gʻamxoʻrlik koʻrsatish boʻyicha ota-ona majburiyatlarini ixtiyoriy ravishda oʻz zimmasiga olgan shaxslar; hududiy boshqarmalar — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari. 3. Oilaviy bolalar uyi bolalarni oila muhitida tarbiyalashga moʻljallangan yuridik shaxs maqomiga ega boʻlmagan tuzilma hisoblanadi hamda uni tashkil etgan fuqarolar oʻzini oʻzi band qilgan shaxslar sifatida eʼtirof etiladi. 4. Bolalarni tutingan (foster) oilaga tarbiyaga berish ularning xohishini hisobga olgan holda amalga oshiriladi. Oʻn yoshga toʻlgan bolalarni faqat ularning roziligi bilan oilaga tarbiyaga berish mumkin. Oʻzaro qarindosh boʻlgan bolalar, qoidaga koʻra, bitta oilaga beriladi, tibbiy koʻrsatkichlar boʻyicha yoki boshqa sabablarga koʻra ular birga tarbiyalanishi mumkin boʻlmagan hollar bundan mustasno. [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari; 2. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.04.00 Oilaga tarbiyaga berish (patronat)] 5. Tutingan (foster) oila joylashgan hududdagi vakolatli organ bolaning qonuniy vakili hisoblanadi hamda uning huquq va qonuniy manfaatlarini himoya qiladi. 6. Quyidagilar tutingan ota-onalarning asosiy vazifalari hisoblanadi: tutingan bolalarni oʻqitish, sogʻlomlashtirish, aqliy, psixologik, jismoniy rivojlantirish va ularni oila muhitida tarbiyalash; tutingan bolalarni jamiyatga ijtimoiy moslashtirish; tutingan bolalarda mehnat qilish, oilaviy munosabatlar, maishiy-xoʻjalik, roʻzgʻor yuritish bilan bogʻliq iqtisodiy koʻnikmalarni shakllantirish, ularni kasb tanlashi uchun shart-sharoitlar yaratish orqali mustaqil hayotga tayyorlash. 7. Yetim va ota-ona qaramogʻidan mahrum boʻlgan, shuningdek, zoʻravonlikdan jabr koʻrganligi sababli oilasidan olingan hamda xorijda ota-onasi qaramogʻidan mahrum boʻlgan bolalar ijtimoiy maqomidan kelib chiqqan holda tutingan (foster) oilaga tarbiyaga beriladi. Tutingan (foster) oilada bolalar 18 yoshga toʻlishi yoki umumiy oʻrta, oʻrta maxsus va boshlangʻich professional taʼlim tashkilotlarini bitirguniga qadar tarbiyalanishi mumkin. 8. Tutingan (foster) oilaga tarbiyalash uchun koʻpi bilan 5 nafar bola beriladi. Bunda oiladagi bolalarning umumiy soni, oʻz bolalari va farzandlikka olingan yoki tutingan bolalar bilan birgalikda, qoidaga koʻra, 8 nafardan oshmasligi kerak. 9. Bolalar tutingan (foster) oilalarga vakolatli organ bilan bolani olish istagini bildirgan shaxslar oʻrtasida tuziladigan shartnoma asosida beriladi. Bolalarni tutingan (foster) oilaga tarbiyalash uchun berish toʻgʻrisidagi shartnoma namunasi Agentlik tomonidan tasdiqlanadi. 10. Tutingan (foster) oilalarda bola tarbiyasi va parvarishi bolaning individual rivojlanish yoki integratsiya rejasiga muvofiq amalga oshiriladi. [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.07.00 Milliy gvardiya organlari] 11. Milliy gvardiya organlari oilaviy bolalar uylarini tashkil etish, bolalarning turmushi va tarbiyalanishi sharoitlarini kuzatish, tutingan ota-onalarga zarur tashkiliy yordamlar koʻrsatishda vakolatli organga koʻmaklashadi. 2-bob. Tutingan (foster) oila shakllari va ularni tashkil etish 1-§. Bolani oilaga tarbiyaga olish (patronat) 12. Muomalaga layoqatli voyaga yetgan har ikki jinsdagi shaxslar tutingan ota-ona boʻlishlari mumkin, Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga qabul qilish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomda belgilangan holatlar bundan mustasno. 13. Tutingan (foster) oilaning oilaga tarbiyaga olish (patronat) shakliga bolalar faqat toʻgʻri va yon shajara boʻyicha qarindoshlariga beriladi. Bolani qarindoshlariga berishda voyaga yetgan mehnatga layoqatli aka va opalariga ustunlik beriladi. 2-§. Oilaviy bolalar uylari 14. Oʻzbekiston Respublikasining 30 yoshdan 65 yoshgacha boʻlgan fuqarolari, oilaviy holatidan qatʼi nazar, tutingan ota-onalar boʻlishi mumkin, Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga qabul qilish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomda belgilangan holatlar bundan mustasno. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.05.00 Mehribonlik (bolalar) uylari. Bolalar shaharchalari] 15. Oilaviy bolalar uyi Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomda belgilangan tartibda oilaviy bolalar uyini tashkil etishga nomzod sifatida tanlangan va hisobga qoʻyilgan shaxslarning arizasi asosida hududiy boshqarmaning qarori bilan tashkil etiladi va tugatiladi. LexUZ sharhi Qarang: mazkur Qarorning 3-ilovasi . 16. Oilaviy bolalar uyini tashkil etish toʻgʻrisidagi qaror qabul qilingan kundan boshlab bir ish kunida vakolatli organ tomonidan nomzodlarga yetkaziladi. 17. Hududiy boshqarmaning oilaviy bolalar uyini tashkil etish toʻgʻrisidagi qarorida oilaviy bolalar uyining nomi (agar mavjud boʻlsa), manzili, oilaviy bolalar uyini moliyalashtirish masalalarini hal etuvchi koʻrsatmalar boʻlishi kerak. 18. Oilaviy bolalar uyiga bolalar shartnoma asosida quyidagi shakllarda joylashtiriladi: qisqa muddatli joylashtirish — hayoti va sogʻligʻi xavf ostida boʻlganligi, jumladan zoʻravonlikdan jabr koʻrganligi sababli oilasidan olingan, xorijda ota-onasi qaramogʻidan mahrum boʻlganligi sababli Oʻzbekiston Respublikasiga olib kelingan, ijtimoiy jihatdan xavfli ahvolda boʻlgan bolalar hamda yetim bolalar va ota-ona qaramogʻidan mahrum boʻlgan bolalarni keyingi joylashtirish shakli belgilanguniga qadar koʻpi bilan olti oygacha boʻlgan muddatda tarbiyalash. Bunda tutingan bolalarni oilaviy bolalar uyining mazkur shakliga joylashtirishda bolalarning ijtimoiy maqomini belgilash talab etilmaydi; uzoq muddatli joylashtirish — yetim va ota-ona qaramogʻidan mahrum boʻlgan bolalarni ular 18 yoshga toʻlishi yoki umumiy oʻrta, oʻrta maxsus va boshlangʻich professional taʼlim tashkilotlarini bitirguniga qadar tarbiyalash; ixtisoslashtirilgan joylashtirish — nogironligi boʻlgan yetim bolalar va ota-ona qaramogʻidan mahrum boʻlgan bolalarni tarbiyalash. 19. Oilaviy bolalar uyidan tutingan bolalarning qisqa muddatli joylashtirish davrining tugashi, 18 yoshga toʻlishi yoki umumiy oʻrta, oʻrta maxsus taʼlim tashkilotlarini tamomlashi yoxud boshqa sabablar bilan chiqib ketishiga qarab unga yangi bolalar olinishi mumkin. 20. Agar tutingan ota-onalar yoxud ulardan biri 65 yoshga toʻlsa, shuningdek, bu tutingan bola manfaatiga zid boʻlsa, u holda oilaga yangi bolalar olishga yoʻl qoʻyilmaydi. 21. Tutingan ota-onalar yoxud ulardan biri 65 yoshga toʻlsa, oilaviy bolalar uyi oʻz faoliyatini tutingan bolalar 18 yoshga toʻlgungacha yoxud ular boshqa sabablarga koʻra ketgungacha amalga oshiradi. 22. Bolalarni tarbiyalashda pedagogik va psixologik maʼlumotga, nogironligi boʻlgan bolalarni qabul qilishda esa tibbiy maʼlumotga ega boʻlgan nomzodlarga ustunlik huquqi beriladi. 3-bob. Bolalarni tutingan (foster) oilaga tarbiyalash uchun berish tartibi [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.04.00 Oilaga tarbiyaga berish (patronat)] 23. Bolalarni tutingan (foster) oilaga tarbiyalash uchun berish Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish tartibi toʻgʻrisidagi nizomda belgilangan tartibda vakolatli organ tomonidan amalga oshiriladi. 24. Voyaga yetmagan (18 yoshgacha boʻlgan) yolgʻiz onalar farzandlari bilan birgalikda oilaviy bolalar uyiga berilishi mumkin, bundan yolgʻiz ona qonunchilikka muvofiq emansipatsiya qilinganligi mustasno. 25. Bolalarni oilaviy bolalar uyiga olish uchun tanlab olish nomzodlar tomonidan vakolatli organ bilan birgalikda amalga oshiriladi, bundan qisqa muddatli joylashtirish mustasno. Bolalarni oilaviy bolalar uyining qisqa muddatli joylashtirish shakliga berishda bolaning yashash joyi boʻyicha vakolatli organ, profilaktika inspektori va mahalla raisi tomonidan imzolanadigan va bolaning oiladan olish sababi va asoslari koʻrsatilgan dalolatnoma taqdim etiladi. 26. Vakolatli organ va tutingan ota-ona oʻrtasida shartnoma imzolanganidan hamda bolalar tutingan (foster) oilaga joylashtirilganidan soʻng, vakolatli organ uch ish kuni ichida tutingan ota-onalarga quyidagilardan iborat hujjatlar yigʻma jildini taqdim etadi: tutingan bolaning tugʻilganlik haqidagi guvohnoma (maʼlumotnoma); tutingan bolaning rivojlanishi tarixidan sogʻligʻi toʻgʻrisida koʻchirma va tibbiy muassasalar xulosalari; tutingan bolaning maʼlumoti toʻgʻrisidagi tegishli hujjat (maktab yoshidagi bolalar uchun); tutingan bolaning ota-onalari toʻgʻrisidagi maʼlumotlar (oʻlim toʻgʻrisidagi guvohnoma, sudning hukmi yoki qarori, kasallik, ota-onalar qidiruvi toʻgʻrisida maʼlumotnoma va ota-onalarning yoʻqligini yoki ular oʻz bolalarini tarbiyalay olmasligini tasdiqlaydigan boshqa hujjatlardan koʻchirma); tutingan bolaning aka-ukalari va opa-singillari, boshqa yaqin qarindoshlari borligi va ularning yashash joylari toʻgʻrisida maʼlumotnoma; tutingan bolaning individual rivojlanish yoki integratsiya rejasi. Bolalar oilaviy bolalar uyining qisqa muddatli joylashtirish shakliga berilganda, tutingan ota-onaga faqat tutingan bolaning tugʻilganligi toʻgʻrisida guvohnoma (maʼlumotnoma) taqdim etiladi. Bolaning shaxsi aniqlanguniga qadar uning tugʻilganlik haqidagi guvohnomasiz qisqa muddatli joylashtirilishiga yoʻl qoʻyiladi. 27. Bola qisqa muddatga joylashtirilganda, zarur hujjatlarni tayyorlash, shu jumladan tutingan bolaning tugʻilganlik haqidagi guvohnomasini tiklash, uning ijtimoiy maqomini belgilash boʻyicha choralar koʻrish tutingan ota-ona bilan shartnoma tuzgan vakolatli organ tomonidan amalga oshiriladi. Bunda, bolani tibbiy koʻrikdan oʻtkazishda tutingan ota-ona joylashgan hududdagi vakolatli organ koʻmaklashadi. 28. Qisqa muddatga joylashtirilgan bola keyinchalik ushbu oilada uzoq muddatli joylashtirish shakliga oʻtkazilishi mumkin. Bunda vakolatli organ va tutingan ota-ona oʻrtasida tutingan bolani uzoq muddatli joylashtirish shakliga berish boʻyicha shartnoma tuziladi. 29. Tutingan (foster) oilaga berilgan tutingan bolalarni boshqa muqobil joylashtirish shakllariga joylashtirish yoki oʻz ota-onasiga qaytarish qonunchilik hujjatlarida belgilangan tartibda amalga oshiriladi. LexUZ sharhi Qarang: mazkur Qarorning 5 , 8-ilovalari . [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] Tutingan bola tutingan (foster) oiladan chiqarilganda, uni joylashtirish boʻyicha tutingan ota-onalar bilan tuzilgan shartnoma bekor qilinadi. 4-bob. Tutingan ota-onalar va tutingan bolalarning huquq va majburiyatlari [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] 30. Tutingan ota-onalar quyidagi huquqlarga ega: tutingan bolalarning ruhiy va jismoniy rivojlanishi hamda sogʻligʻi toʻgʻrisida batafsil maʼlumotlarni olish; tutingan bolaning yaqin qarindoshlari toʻgʻrisidagi maʼlumotlarni olish va tegishli hujjatlar bilan tanishish; tutingan bolani oilaga qabul qilishda mazkur Nizomning 25-bandida koʻrsatilgan hujjatlarning toʻliq taqdim etilishini talab qilish, qisqa muddatli joylashtirish bundan mustasno; tutingan bolalarning ehtiyojlarini qondirish (sogʻligʻi, taʼlim olishi va jismoniy rivojlanishi va moddiy taʼminoti), unga gʻamxoʻrlik qilish va reabilitatsiya masalalarida vakolatli davlat organlari va nodavlat tashkilotlar bilan hamkorlik oʻrnatish; yiliga bir marotaba Oʻzbekiston Kasaba uyushmalari Federatsiyasi tomonidan bepul taqdim etiladigan yoʻllanmalar asosida respublika sanatoriylarida davolanish; oilani qoʻllab-quvvatlashga doir davlat ijtimoiy dasturlari imtiyozlaridan foydalanish. Tutingan ota-onalar qonunchilik hujjatlariga muvofiq boshqa huquqlarga ham ega boʻlishi mumkin. Tutingan ota-onalarning huquqlarini tutingan bolalarning huquqlariga zid ravishda amalga oshirilishiga yoʻl qoʻyilmaydi. [ OKOZ: 1. 04.00.00.00 Oila qonunchiligi / 04.04.00.00 Ota-onalar va bolalarning hamda boshqa shaxslarning huquq va majburiyatlari. Aliment majburiyatlari / 04.04.04.00 Ota-onalar huquq va majburiyatlari] 31. Tutingan ota-onalar quyidagi majburiyatlarga ega: tutingan bolalarning individual rivojlanish rejasida va (yoki) integratsiya rejasida tutingan ota-onalar uchun belgilangan vazifalarni bajarish; tutingan bolalarning yoshi, tili, jinsi va eʼtiqodidan qatʼiy nazar, ularga mehribon va eʼtiborli boʻlish, his-tuygʻularini hurmat qilish; tutingan bolalarni oilaviy, milliy va umuminsoniy qadriyatlar asosida tarbiyalash; tutingan bolalarning salomatligini taʼminlash, sogʻlom turmush tarzi qoidalariga oʻrgatish, zarur hollarda ularni reabilitatsiya qilish choralarini koʻrish; tutingan bolalarning fikri, eʼtirozi va taklifini eshitish hamda munosabat bildirish; har bir tutingan bolaga insonparvarlik tuygʻularini singdirish; jamiyatda yurish-turishni, odob-axloq qoidalarini, roʻzgʻor tutish shuningdek, atrofdagilar bilan samimiy munosabatlarni oʻrnatishi uchun muomala madaniyatini oʻrgatib borish; tutingan bolalarning orzusi, iqtidori, ijodiy qobiliyati va qiziqishlarini roʻyobga chiqarishga koʻmaklashish; tutingan bolalarning taʼlim olishi, shu jumladan, kasb-hunar egallashi uchun zarur shart-sharoitlar yaratish, uni mustaqil hayotga tayyorlash; tutingan bolalarni sanitariya va gigiyena qoidalariga rioya qilingan oilaviy muhitda yashashini taʼminlash, belgilangan meʼyorlar boʻyicha oʻz vaqtida ovqatlantirish, kiyim-kechak va boshqa zarur jihozlar bilan taʼminlash choralarini koʻrish; tutingan bolalarni qonunchilik hujjatlarida belgilangan tartibda oʻzining doimiy yashash va (yoki) vaqtincha turgan joyi boʻyicha roʻyxatga olinishini taʼminlash; LexUZ sharhi Qarang: Vazirlar Mahkamasining 2018-yil 22-oktabrdagi 845-sonli qarori bilan tasdiqlangan Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisida nizom . tutingan bolalarning madaniy hordiq olishi va sport bilan shugʻullanishini tashkillashtirish; tutingan bolalar uchun ajratilgan mablagʻlar, shu jumladan, hadya sifatida olingan pul mablagʻlari, homiylik xayriyalari va qonunchilik hujjatlariga muvofiq berilgan boshqa mol-mulkni tutingan bolalarning manfaatlari uchun sarflash; tutingan bolaga tegishli aliment, boquvchisini yoʻqotganlik boʻyicha pensiya yoki homiylik pul mablagʻlarini bankda tutingan bolaning nomiga ochilgan hisob raqamida jamgʻarib borish; qonunchilik hujjatlarida belgilangan tartibda tutingan bolani turar joyga muhtoj sifatida hisobga qoʻyilishi boʻyicha choralar koʻrish; tutingan bolalarni tarbiyalashda qonunchilik hujjatlariga va xalqaro normalarga qatʼiy amal qilish. Tutingan ota-onalar zimmasiga qonunchilik hujjatlariga muvofiq boshqa majburiyatlar ham yuklanishi mumkin. 32. Tutingan bolalar quyidagi huquqlarga ega: oilada yashash va tarbiyalanish, tutingan ota-onalar bilan birga yashash va ularning gʻamxoʻrligidan foydalanish; oilada fikrlash, soʻz, vijdon va eʼtiqod erkinligidan foydalanish; taʼlim olish; tibbiy yordam olish; qiziqish va qobiliyatlari doirasida qoʻshimcha taʼlim olish; yoshi, sogʻligʻining holati va kasbiy tayyorgarligiga muvofiq qonunchilikda belgilangan tartibda mehnat qilish, faoliyat turini va kasbni erkin tanlash, adolatli mehnat sharoitlarida ishlash; turar joydan foydalanish va turar joyga ega boʻlish; sogʻlomlashtirish oromgohlariga bepul yoʻllanmalar olish; oʻziga berilishi kerak boʻlgan aliment, ijtimoiy nafaqa, pensiya (boquvchisini yoʻqotganlik boʻyicha) olish, yetim bolalar va ota-ona qaramogʻidan mahrum boʻlgan bolalar uchun qonunchilik hujjatlarida nazarda tutilgan boshqa imtiyoz va kafolatlarga boʻlgan huquqlardan foydalanish. Tutingan (foster) oilaga berilgan tutingan bolalarga qonunchilik hujjatlarida yetim va ota-onalar qaramogʻidan mahrum boʻlgan bolalar uchun nazarda tutilgan barcha imtiyozlar tatbiq etiladi. Tutingan (foster) oilaga nogironligi boʻlgan tutingan bolalar berilganida, qonunchilik hujjatlarida belgilangan barcha toʻlovlari toʻlanishi taʼminlanadi. 33. Tutingan bolalar tutingan (foster) oilada oʻz manfaatlariga daxldor har qanday masala hal qilinayotganida oʻz fikrlarini bildirishga haqlidirlar. 5-bob. Tutingan bolalarning taʼlim olishi va ularning sogʻlomlashtirilishini tashkil etish [ OKOZ: 1. 13.00.00.00 Taʼlim. Fan. Madaniyat / 13.01.00.00 Taʼlim / 13.01.05.00 Davlat taʼlim muassasalari va tashkilotlari; 2. 13.00.00.00 Taʼlim. Fan. Madaniyat / 13.01.00.00 Taʼlim / 13.01.08.00 Taʼlim turlari / 13.01.08.01 Maktabgacha taʼlim va tarbiya; 3. 13.00.00.00 Taʼlim. Fan. Madaniyat / 13.01.00.00 Taʼlim / 13.01.08.00 Taʼlim turlari / 13.01.08.02 Umumiy oʻrta va oʻrta maxsus taʼlim] 34. Tutingan bolalar taʼlim muassasalarida umumiy asosda oʻqiydilar. Tutingan bolalar davlat maktabgacha taʼlim tashkilotlari va umumtaʼlim muassasalariga joylashtirishda, oʻrta maxsus, professional hamda oliy taʼlim muassasalariga oʻqishga da va oʻqish davrida yetim bolalar va ota-ona qaramogʻidan mahrum boʻlgan bolalar uchun qonunchilik hujjatlarida belgilangan imtiyozlardan foydalanadi. 35. Jismoniy yoki psixologik rivojlanishida buzilishlari boʻlgan tutingan bolalarning taʼlim-tarbiyasi vakolatli organ tomonidan bolaning rivojlanishidagi oʻziga xos xususiyatlariga muvofiq taʼlim va tarbiyaning maxsus dasturlari asosida qonunchilik hujjatlarida belgilangan tartibda tashkil etiladi. [ OKOZ: 1. 13.00.00.00 Taʼlim. Fan. Madaniyat / 13.01.00.00 Taʼlim / 13.01.08.00 Taʼlim turlari / 13.01.08.03 Professional taʼlim] 36. Tutingan bolalar hududda joylashgan turli shakldagi sport majmualari, maʼnaviy-maʼrifiy maskanlar, kasbiy koʻnikmalar markazlari, toʻgaraklar, ot sporti seksiyalari va boshqa shu kabi oʻquv markazlariga jalb etiladi. Tutingan bolalar nodavlat taʼlim tashkilotlarining xorijiy tillar, oliy taʼlim muassasasiga oʻqishga uchun imtihon topshiriladigan fanlar boʻyicha oʻquv kurslariga qatnashishlari mumkin. Mazkur bandda nazarda tutilgan sport va boshqa toʻgaraklar xarajatlari tutingan bolaning taʼminoti uchun toʻlanadigan mablagʻlar doirasida qoplanadi. 37. Tutingan bolalarga tibbiy xizmat koʻrsatish tutingan (foster) oila joylashgan hududdagi davolash-profilaktika muassasalari tomonidan amalga oshiriladi. Tutingan bolalar bir yilda ikki marotaba davolash-profilaktika muassasasi tomonidan toʻliq tibbiy tekshiruvdan oʻtkaziladi. 38. Tutingan bolalarga koʻrsatiladigan barcha tibbiy va psixologik xizmatlar, tutingan ota-onaga maslahat yordami va boshqa yordam koʻrsatish hamda ularni qoʻllab-quvvatlash davlat tomonidan bepul amalga oshiriladi. 39. Tutingan (foster) oilaga berilgan bolalar hamda tutingan ota-onalarning oʻz farzandlariga qonunchilik hujjatlariga muvofiq: sogʻlomlashtirish oromgohlarida sogʻlomlashtirish hamda dam olishlari uchun yiliga bir marotaba Oʻzbekiston kasaba uyushmalari Federatsiyasi tomonidan bepul yoʻllanmalar ajratiladi; bir yilda ikki marotaba tuman (shahar) hokimliklari tomonidan respublikaning tarixiy shaharlariga bepul sayohatlar hamda teatr tomoshalari va konsert dasturlari tashkil etib boriladi. Vakolatli organ tutingan (foster) oilani kuzatish va monitoring qilish natijalari asosida tutingan bolaning ehtiyojidan kelib chiqib, tutingan ota-onaning soʻroviga binoan mazkur bobda nazarda tutilgan xizmatlardan foydalanish uchun buyurtma qabul qiladi. 40. Vakolatli organ: tutingan (foster) oilaga berilgan tutingan bolalar hamda tutingan ota-onalarning oʻz farzandlarini sogʻlomlashtirish oromgohida dam olishini taʼminlash maqsadida yanvar oyining 20 sanasiga qadar 14 yoshgacha boʻlgan tutingan bolalarning roʻyxatini shakllantirib hududiy kasaba uyushmasiga; har yili yakunlari boʻyicha hududidagi tutingan (foster) oilaga qabul qilingan tutingan bolalar roʻyxatini shakllantirib, respublikaning tarixiy shaharlariga bepul sayohatlar hamda teatr tomoshalari va konsert dasturlarini tashkil etish uchun dekabr oyining 20 sanasiga qadar tuman (shahar) hokimligiga taqdim etib boradi. 6-bob. Tutingan (foster) oila faoliyatiga doir alohida holatlar 41. Tutingan ota-onalar uzoq vaqt kasal boʻlganda yoki ular vafot etganda, vakolatli organ fuqarolarning oʻzini oʻzi boshqarish organi bilan birgalikda tutingan bolalarga boshqa tutingan ota-onalarni tayinlash yoxud bolalarni joylashtirishning boshqa shakllariga berish huquqiga egadir. Bunda tutingan bolalarga taalluqli hujjatlarning toʻliq yigʻma jildi, ularni keyingi qabul qilgan tutingan ota-onaga taqdim etiladi. 42. Tutingan oilaga berilgan tutingan bolalar ularning manfaatiga zid boʻlmasa, vakolatli organ ruxsati bilan ota-onasi va qarindoshlari bilan koʻrishish huquqiga ham egadirlar. 43. Tutingan ota-onalar tutingan bolalarning tutingan (foster) oilada tarbiyalanishi muddati tugaganidan yoki boshqa joylashtirish shakliga berilgani yoxud biologik ota-onalariga qaytarilgandan soʻng ham ular bilan oʻzaro munosabatlarini saqlab qolishlari va davom ettirishlari mumkin. 44. Oilaviy bolalar uyini tashkil etgan tutingan ota-onalarning malakasini oshirish har uch yilda bir marotaba Agentlik huzuridagi Ijtimoiy himoya tizimi xodimlarining malakasini oshirish markazi tomonidan tashkil etiladi. 7-bob. Tarbiyaga berilgan tutingan bolalarning moddiy taʼminoti 45. Tarbiyaga berilgan tutingan bolalarning moddiy taʼminoti quyidagicha amalga oshiriladi: a) bolalarni oilaga tarbiyaga olgan (patronat) tutingan ota-onalarga: har bir tutingan bolaning parvarishi va taʼminoti xarajatlari uchun har oyda mehnatga haq toʻlashning eng kam miqdorining 1,5 baravari miqdorida; tutingan bolalarga kiyim-bosh va poyabzal xarid qilish uchun yilda bir marotaba mehnatga haq toʻlashning eng kam miqdorining 3 baravari miqdorida mablagʻlar toʻlanadi; b) Oilaviy bolalar uyi tashkil etgan tutingan ota-onalarga: har bir tutingan bolaning yashash xarajatlari uchun har oyda 7 yoshgacha boʻlgan tutingan bolalarga bazaviy hisoblash miqdorining 5 baravari miqdorida, 7 yoshdan katta boʻlgan tutingan bolalarga bazaviy hisoblash miqdorining 7 baravari miqdorida; har bir tutingan bolani tarbiyalagani (parvarishlash) uchun tutingan ota-onaga mehnatga haq toʻlashning eng kam miqdorining 1 baravari (nogironligi boʻlgan tutingan bolalar uchun 1,5 baravari) miqdorida mablagʻlar toʻlanadi. Tarbiyaga olingan har bir nogironligi boʻlgan tutingan bolaning davolash-sogʻlomlashtirish xarajatlariga har oyda bazaviy hisoblash miqdorining 1 baravari miqdorida kompensatsiya va qonunchilik hujjatlariga muvofiq nogironligi boʻlgan tutingan bola uchun belgilangan toʻlovlar toʻlanadi. Oilaviy bolalar uyiga berilgan tutingan bolalarning yashash xarajatlari uchun ajratilgan mablagʻlar tutingan bolalarga oziq-ovqat, kiyim-bosh, poyabzal va yumshoq jihozlar, shaxsiy gigiyena buyumlari sotib olishga, ularni oʻquv kurslarida oʻqish, shuningdek, boshqa yashash bilan bogʻliq va oilaning kommunal xarajatlarini qoplashga sarflanadi. [ OKOZ: 1. 07.00.00.00 Moliya va kredit toʻgʻrisidagi qonunchilik. Bank faoliyati / 07.05.00.00 Respublika budjeti / 07.05.01.00 Umumiy qoidalar] 46. Tutingan bolalarning barcha yashash xarajatlari va tutingan ota-onalarga toʻlanadigan toʻlovlar Oʻzbekiston Respublikasining respublika budjeti mablagʻlari hisobidan amalga oshiriladi. 47. Har bir tutingan bola va tutingan ota-ona uchun belgilangan mablagʻlar tutingan bolaning yoshi va soniga mutanosib ravishda hududiy boshqarmalar tomonidan tutingan ota-onalarning nomiga ochilgan bank plastik kartalariga har oyning 5 sanasiga qadar toʻgʻridan-toʻgʻri oʻtkazib beriladi. 48. Tutingan (foster) oilalar jismoniy va yuridik shaxslarning homiylik xayriyalari va qonunchilik hujjatlarida taqiqlanmagan boshqa manbalar hisobidan moliyalashtirilishi mumkin. 49. Tutingan (foster) oilaga pul mablagʻlarini ajratish unga bolalar qabul qilingandan soʻng amalga oshiriladi. Yangi qabul qilingan bolalar uchun ular qabul qilingan oyda ajratiladigan mablagʻlar miqdori bir nafar tutingan bolaga belgilangan summani bola qabul qilingan oy kunlariga proporsional boʻlish orqali hisoblanadi. 50. Tutingan bola oy davomida tutingan (foster) oiladan chiqarilganda, u uchun ajratilgan mablagʻlar hisobiga qolgan tutingan bolalar uchun kelgusi oyda ajratiladigan mablagʻlar qayta hisob-kitob qilinadi. 51. Ajratilgan mablagʻlardan maqsadli va samarali foydalanish boʻyicha javobgarlik tutingan ota-ona zimmasiga yuklatiladi. 8-bob. Tutingan bolalarni tarbiyaga olish toʻgʻrisidagi shartnomaning bekor qilinishi [ OKOZ: 1. 03.00.00.00 Fuqarolik qonunchiligi / 03.10.00.00 Majburiyat huquqi / 03.10.05.00 Shartnoma. Shartnomalarni tuzish, oʻzgartirish va bekor qilish] 52. Quyidagi holatlarda tutingan ota-onalar bilan tuzilgan shartnoma vakolatli organning tashabbusi bilan bekor qilinishi mumkin: tutingan ota-onalar tomonidan tutingan bolaga gʻamxoʻrlik koʻrsatilmaganda, mazkur Nizomda va shartnomada nazarda tutilgan majburiyatlar bajarilmaganda; tutingan bolaning parvarishi va taʼminoti, kiyim-bosh va poyabzal xarajatlari uchun beriladigan mablagʻlarni tutingan bolaning manfaatlari yoʻlida sarflanmaganda; vakolatli organ tomonidan olib boriladigan monitoring natijasida tutingan ota-onalar bilan tuzilgan shartnomani bekor qilishga sabab boʻladigan holatlar mavjud boʻlganda; tutingan ota-onalar yoki tutingan bola vafot etganda. 53. Tutingan bolalarni tarbiyaga olish toʻgʻrisidagi shartnoma muddatidan oldin quyidagi sabablar boʻlganda tutingan ota-onaning tashabbusi bilan bekor qilinishi mumkin: uzoq vaqt (bir oydan ortiq boʻlgan muddatda) kasal boʻlganda; tutingan bolalar bilan oʻzaro bir-birini tushunmaslik va boshqalar. Tutingan bolalarni tarbiyaga olish toʻgʻrisidagi shartnoma tutingan bolalar ota-onalarga qaytarilganda, ular farzandlikka olinganda yoki joylashtirishning boshqa muqobil shakliga berilganida muddatidan oldin bekor qilinishi mumkin. 9-bob. Yakunlovchi qoidalar 54. Bolalarni tutingan (foster) oilaga berish tutingan ota-onalar bilan tutingan bolalar oʻrtasida aliment bilan bogʻliq va oila toʻgʻrisidagi qonunlarda nazarda tutilgan meros bilan bogʻliq huquqiy munosabatlar kelib chiqishiga olib kelmaydi. 55. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 56. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Vazirlar Mahkamasining 2024-yil 27-dekabrdagi 893-son qaroriga 7-ILOVA Farzandlikka oluvchilar va tutingan ota-onalarni tayyorlash kursini tashkil etish tartibi toʻgʻrisida NIZOM 1-bob. Umumiy qoidalar 1. Ushbu Nizom bolalarni farzandlikka, oilaga tarbiyaga (patronat) olayotgan va oilaviy bolalar uyini tashkil etayotgan fuqarolar (keyingi oʻrinlarda — nomzodlar)ni tayyorlash kursini tashkil etish tartibini belgilaydi. 2. Farzandlikka oluvchilar va tutingan ota-onalarni tayyorlash kursi (keyingi oʻrinlarda — tayyorlov kursi) Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) huzuridagi Ijtimoiy himoya tizimi xodimlarini malakasini oshirish markazi (keyingi oʻrinlarda — Markaz) tomonidan tashkil etiladi va muvofiqlashtiriladi. Tayyorlov kursi ogʻir hayotiy vaziyatga tushib qolgan oilalar va bolalar bilan ishlash boʻyicha tajriba va salohiyatga ega boʻlgan nodavlat notijorat tashkilotlar tomonidan Markaz bilan kelishgan holda tashkil etilishi mumkin. Bunda nodavlat notijorat tashkilotlar tomonidan Markaz bilan kelishilgan holda tashkil etiladigan tayyorlov kursi natijalari boʻyicha beriladigan sertifikat Markazda beriladigan sertifikat bilan teng yuridik kuchga ega hisoblanadi. [ OKOZ: 1. 05.00.00.00 Mehnat va aholining bandligi toʻgʻrisidagi qonunchilik / 05.08.00.00 Kasbiy tayyorgarlik, malaka oshirish va qayta tayyorlash] 3. Tayyorlov kursida oʻqish jarayoni Markaz tomonidan tasdiqlangan oʻquv reja va dasturga muvofiq tashkil etiladi. Nodavlat notijorat tashkilotlar tomonidan tashkil etiladigan oʻquv reja va dasturlar Markaz bilan kelishilgan holda tasdiqlanadi. Tayyorlov kurslarini tashkil etish jarayoniga oila va bolalarga xizmatlar koʻrsatuvchi boshqa tashkilotlar hamda ularning mutaxassislari, maxsus kurslarda tayyorgarlikdan oʻtgan xodimlar, shuningdek, soha ekspertlari va tajribali tutingan ota-onalar jalb etilishi mumkin. 4. Tayyorlov kurslariga jalb etilgan mutaxassislar nomzodlar toʻgʻrisidagi maʼlumotlarning maxfiyligini taʼminlashi kerak. 5. Nomzodlar 72 akademik soatgacha, biroq 48 akademik soatdan kam boʻlmagan oʻquv dasturiga muvofiq ishdan ajralmagan holda oʻqitiladi va oʻquv yuklamasining eng koʻp hajmi haftasiga 36 akademik soat etib belgilanadi. Bunda oilaviy bolalar uyini tashkil etayotgan nomzodlar qoʻshimcha 12 akademik soatlik oʻquv dasturi asosida oʻqitiladi. 6. Nomzodlar tayyorlov kurslarida Markaz bilan tuziladigan shartnoma asosida oʻqitiladi. Bunda tayyorlov kurslarida oʻqish: bolani oilaga tarbiyaga (patronat) olayotgan nomzodlar yoki olgan tutingan ota-onalar uchun bepul asosda; bolani farzandlikka olayotgan nomzodlar tayyorlov kursida bazaviy hisoblash miqdorining bir baravari miqdorida; oilaviy bolalar uyini tashkil etayotgan nomzodlar bazaviy hisoblash miqdorining ikki baravari miqdoridagi toʻlov asosida amalga oshiriladi. 7. Tayyorlov kursini tashkil etish ushbu Nizomga 1-ilovaga muvofiq sxema boʻyicha amalga oshiriladi. 2-bob. Tayyorlov kursining maqsadi va vazifalari 8. Tayyorlov kursining asosiy maqsadi nomzodlarning bolani oilaga qabul qilish va uning ijtimoiylashuvini taʼminlash boʻyicha anglanilgan ota-onalik bilimlari va koʻnikmalarini oshirish orqali oila institutini mustahkamlash hamda ijtimoiy yetimlikning oldini olishga koʻmaklashishdan iborat. 9. Quyidagilar tayyorlov kurslarining asosiy vazifalari hisoblanadi: nomzodlarning bolalar psixologiyasi va pedagogikasi, salomatligini taʼminlash sohasidagi bilim va amaliy koʻnikmalarini rivojlantirish; nomzodlarni bolalarning huquqlari hamda qonuniy manfaatlarini himoya qilish sohasidagi qonunchilik asoslari bilan tanishtirish; nomzodlarning huquq va majburiyatlari bilan tanishtirish; nomzodlarni bolalarni tarbiyalash, parvarish qilish, sogʻligʻini muhofaza qilish, uning ijtimoiy moslashuvi, taʼlimi va har tomonlama rivojlanishi uchun qulay sharoitlarni yaratish bilan bogʻliq ota-onalik salohiyatlarini rivojlantirish; nomzodlarning bolalarni oilaga qabul qilishga tayyorlik darajasini aniqlash, bolani oilaga qabul qilish shaklini tanlashga yordam berish, shuningdek, bolani tarbiyalash va rivojlanishi bilan shugʻullanish jarayonida duch kelishi mumkin boʻlgan muammo va qiyinchiliklarni anglashga koʻmaklashish; bola oilaga olingandan soʻng oilada sodir boʻlishi mumkin boʻlgan oʻzgarishlar, bolalarning moslashuvini taʼminlashning samarali yoʻllari bilan tanishtirish. 3-bob. Tayyorlov kursini tashkil etish tartibi Oldingi tahrirga qarang. 10. Tayyorlov kursining oʻquv jarayoni guruhda nomzodlar soni kamida 7 nafar va koʻpi bilan 20 nafarni tashkil etganida boshlanadi. (10-bandning birinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) Tayyorlov kursi guruhda nomzodlar soni 7 nafardan kam boʻlgan holatlarda, oʻquv jarayonini tashkil etish muddati uch oydan oshib ketmasligi lozim. 11. Tayyorlov kursi davlat tilida olib boriladi. Tayyorlov kursida nomzodlar tanlovidan kelib chiqqan holda rus va qoraqalpoq tillarida mashgʻulotlar oʻtkaziladigan alohida guruh tashkil etilishi mumkin. 12. Tayyorlov kursida oʻqish istagini bildirgan nomzodlar ariza bilan Agentlikning Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarmalar) yoki “Inson” ijtimoiy xizmatlar markazlariga murojaat qiladi. “Inson” ijtimoiy xizmatlar markazlari kelib tushgan nomzodlarning murojaatlarini 1 ish kuni ichida tegishli hududiy boshqarmalarga taqdim etadi. 13. Hududiy boshqarmalar tayyorlov kursida oʻqitiladigan nomzodlar haqidagi maʼlumotlarni umumlashtiradi va ularni murojaatlari yuzasidan 3 ish kuni ichida xabardor qilgan holda ushbu Nizomning 10-bandiga muvofiq tayyorlov kursi guruhlarini shakllantiradi. 14. Tayyorlov kursi guruhlari va unda ishtirok etadigan nomzodlar haqidagi maʼlumotlar tegishli hududiy boshqarma tomonidan 1 ish kuni ichida Markazga taqdim etiladi. 15. Hududiy boshqarmalar tayyorlov kursining oʻquv jarayoni boshlanishidan 3 kun oldin nomzodlarni xabardor qiladi. 16. Tayyorlov kursining oʻquv jarayonida nomzodlar ishtirok etishini taʼminlashga tegishli hududiy boshqarma masʼul hisoblanadi. 4-bob. Tayyorlov kursining oʻquv jarayonini tashkil etish hamda nomzodlarni oʻzlashtirish darajasini baholash 17. Tayyorlov kursi oʻquv jarayoni Markaz tomonidan onlayn, oflayn va aralash mashgʻulotlar shaklida tashkil etilishi mumkin. 18. Tayyorlov kursida oʻquv mashgʻulotlari interfaol tarzda maʼruza, seminar, amaliy mashgʻulot, mustaqil taʼlim, koʻchma mashgʻulot, tajriba almashish shakllarida olib boriladi. 19. Oʻquv mashgʻulotlarining bir akademik soati oflayn oʻtkazilganda 80 daqiqa, onlayn (sinxron) oʻtkazilganda esa 60 daqiqa davom etadi. 20. Tayyorlov kursining oʻquv rejasi va dasturiga muvofiq mashgʻulotlar asinxron tarzda tashkil etilishi mumkin. Bunda nomzodlar asinxron oʻquv mashgʻulotlarini tayyorlov kursining oʻquv rejasi va dasturida belgilangan muddat ichida mustaqil oʻzlashtirilishi talab etiladi. 21. Uzrli (kasalligi, davlat yoki jamoat vazifalarini bajarganligi, yaqin qarindoshining vafoti) sabablar bilan oʻqishni davom ettira olmaydigan nomzodlar oʻz arizasiga koʻra tayyorlov kursidan chiqariladi. Bunda ushbu nomzodlarga tayyorlov kursining navbatdagi guruhida ishtirok etish imkoniyati bir marotaba beriladi. Uzrli sababsiz oʻquv yuklamasining 20 foizidan koʻp hajmda oʻquv mashgʻulotlarida qatnashmagan nomzodlar yakuniy test sinovlariga kiritilmaydi. 22. Tayyorlov kursi guruhlarida nomzodlarning davomatini qayd etish tegishli hududiy boshqarma tomonidan guruhlarning elektron jurnalini yuritish orqali taʼminlanadi. 23. Markaz tomonidan tayyorlov kursining sifati va jalb etilgan mutaxassislarning nomzodlarga maʼlumotlarni yetkazib berish mahoratini doimiy monitoring qilish maqsadida nomzodlardan oʻquv mashgʻulotlari boshlanishidan oldin va keyin monitoring test sinovlari oʻtkaziladi va tahlil qilib boriladi. 24. Tayyorlov kursining soʻngida nomzodlarni oʻzlashtirish darajasini baholash maqsadida oʻtkaziladigan yakuniy test sinovlarida 60 va undan yuqori ball toʻplagan nomzod tayyorlov kursidan muvaffaqiyatli oʻtgan hisoblanadi va ushbu Nizomga 2-ilovaga muvofiq namunadagi sertifikat beriladi. 25. Yakuniy test sinovlariga kiritilmagan yoki 60 balldan kam ball toʻplagan nomzodlar ushbu Nizomda belgilangan tartibga muvofiq tayyorlov kursiga qayta qabul qilinishi mumkin. 26. Nomzod tayyorlov kursidan muvaffaqiyatli oʻtganligi toʻgʻrisidagi sertifikat olganidan soʻng uch yil davomida tarbiyalash uchun bola olmagan boʻlsa, ushbu Nizomda belgilangan tartibga muvofiq tayyorlov kursidan qayta oʻtishi talab etiladi. 5-bob. Yakunlovchi qoidalar 27. Oilaviy bolalar uyini tashkil etgan tutingan ota-onalarning malakasini oshirish ushbu Nizomda belgilangan tartibga muvofiq amalga oshiriladi. 28. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 29. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Farzandlikka oluvchilar va tutingan ota-onalarni tayyorlash kursini tashkil etish tartibi toʻgʻrisidagi nizomga 1-ILOVA Farzandlikka oluvchilar va tutingan ota-onalarni tayyorlash kursini tashkil etish SXEMASI Bosqichlar Subyektlar Chora-tadbirlar Muddatlar 1-bosqich Nomzodlar Tayyorlov kursida oʻqish istagini bildirgan nomzodlar ariza bilan Agentlikning Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarmalar) yoki “Inson” ijtimoiy xizmatlar markazlariga murojaat qiladi. Xohishiga koʻra 2-bosqich “Inson” ijtimoiy xizmatlar markazlari Kelib tushgan nomzodlarning murojaatlarini tegishli hududiy boshqarmalarga taqdim etib boradi. Kelib tushgandan soʻng 1 ish kuni ichida 3-bosqich Hududiy boshqarmalar 1. Tayyorlov kursida oʻqitiladigan nomzodlar haqidagi maʼlumotlarni umumlashtiradi va ularni murojaatlari yuzasidan 3 ish kuni ichida xabardor qilgan holda tayyorlov kursi guruhlarini shakllantiradi. 2. Tayyorlov kursi guruhlari va unda ishtirok etadigan nomzodlar haqidagi maʼlumotlarni Ijtimoiy himoya tizimi xodimlarining malakasini oshirish markaziga taqdim etadi. Muntazam ravishda 4-bosqich Hududiy boshqarmalar Tayyorlov kursining oʻquv jarayoni boshlanishi toʻgʻrisida nomzodlarni xabardor qiladi. Tayyorlov kursining oʻquv jarayoni boshlanishidan 3 kun oldin 5-bosqich Markaz 1. Nomzodlar bilan shartnoma tuzgan holda ularni tayyorlov kurslarida onlayn, oflayn va aralash shakllarda oʻqitadi. 2. Yakuniy test sinovlarida 60 va undan yuqori ball toʻplagan nomzodlarga tegishli namunadagi sertifikat beradi. Tayyorlov kursi davomida Farzandlikka oluvchilar va tutingan ota-onalarni tayyorlash kursini tashkil etish tartibi toʻgʻrisidagi nizomga 2-ILOVA Farzandlikka oluvchilar va tutingan ota-onalarni tayyorlash kursidan oʻtganligi toʻgʻrisidagi sertifikatning TAVSIFI Tayyorlov kursidan oʻtganligi toʻgʻrisidagi sertifikat A4 formatli oq qogʻozdagi varaqda ofset usulida besh xil rangdan foydalangan holda: matn uchun — qora rangda, rasmlar tasviri uchun — yashil, koʻk, qizil ranglarda, fon uchun — och kul rangda bosib chiqariladi. Varaqning chap qismida chetidan 10 mm chekingan holda eni 32 mm boʻlgan Oʻzbekiston Respublikasi Davlat bayrogʻi tasvirlangan tasma joylashtiriladi. Tasmaning yuqori qismida diametri 30 mm boʻlgan Oʻzbekiston Respublikasi Davlat gerbi tasviri, past qismida esa — 35 mm oʻlchamli ikkita kvadrat qoʻshilishidan hosil boʻlgan sakkiz qirrali yulduz, yulduzning oʻrtasida muhr uchun 25 mm diametrli oq aylana joylashgan. Sertifikat: bosib chiqarishning ikki usuli — ofset va yuqori usuli; yorugʻlik vositasida nusxa koʻchirishni qiyinlashtirish uchun ochiq ranglar; naqshli rastr; har xil rangli rastrlardan foydalanish yoʻli bilan turli ranglarni tashkil etish; maxsus qogʻozlar; oʻzgaradigan raqamlardan iborat tartib raqami qoʻllangan holda oltita himoyaga ega. Vazirlar Mahkamasining 2024-yil 27-dekabrdagi 893-son qaroriga 8-ILOVA Bolalar uylari toʻgʻrisida NIZOM 1-bob. Umumiy qoidalar 1. Mazkur Nizom Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) tizimidagi Bolalar uylarini tashkil etish va ularning faoliyati, shuningdek, ularda yetim bolalar, ota-ona qaramogʻidan mahrum boʻlgan bolalar hamda psixofizik rivojlanishi buzilgan bolalarga ijtimoiy-tibbiy, psixologik-pedagogik yordam berish va taʼlim-tarbiya jarayonini tashkil etish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Agentlikning tuman (shahar)lardagi “Inson” ijtimoiy xizmatlar markazi; tarbiyalanuvchilar — Bolalar uyiga tarbiyaga joylashtirilgan yetim, ota-ona qaramogʻidan mahrum boʻlgan hamda psixofizik rivojlanishida buzilishlar boʻlgan bolalar; hududiy boshqarmalar — Agentlikning Qoraqalpogʻiston Respublikasi, viloyatlar va Toshkent shahar boshqarmalari. [ OKOZ: 1. 08.00.00.00 Uy-joy qonunchiligi. Kommunal xoʻjalik / 08.01.00.00 Uy-joy fondi / 08.01.05.00 Ixtisoslashtirilgan uylar (yotoqxona, manyovrlangan uy-joy fondi uylari, nogironlar, veteranlar, yolgʻiz qariyalar uchun internat uylari, bolalar uylari va boshqa maxsus maqsadli uylar)] 3. Bolalar uyi tarbiyalanuvchilar uchun taʼlim-tarbiya, ijtimoiy reabilitatsiya va sogʻlomlashtirish davlat muassasasi hisoblanadi. Muassasa, shuningdek, ijtimoiy yetimlikni oldini olish, oilani qoʻllab-quvvatlash xizmatlarini amalga oshiradi. 4. Bolalar uyi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan kelishgan holda, belgilangan tartibda Agentlik tomonidan tashkil etilishi, qayta tashkil etilishi yoki tugatilishi mumkin. 5. Bolalar uyi quyidagi tiplarga boʻlinadi: bolalar 3 yoshgacha boʻladigan umumiy tipdagi Bolalar uyi. Zarurat boʻlganda ushbu muassasalarda 4 yoshgacha qabul qilinadigan, psixofizik rivojlanishi buzilgan bolalar uchun ixtisoslashtirilgan guruhlar tashkil etiladi; 4 yoshgacha psixofizik rivojlanishi buzilgan bolalar uchun ixtisoslashtirilgan tipdagi Bolalar uyi. 6. Bolalar uyida oilalarni qoʻllab-quvvatlash va ijtimoiy yetimlikni oldini olish maqsadida mazkur Nizomga 1-ilovaga muvofiq Oilani qoʻllab-quvvatlash xizmati hamda uning doirasida “Onalar maskani” faoliyati tashkil etiladi. Bolalar uyining tipi va oʻrinlari soni Agentlik tomonidan belgilanadi. Bolalar uyi kecha-kunduz faoliyat koʻrsatadi. 7. Bolalar uyida psixofizik rivojlanishida buzilishlarga ega bolalar uchun Agentlik tomonidan belgilangan tartibda kunduzgi ijtimoiy reabilitatsiya xizmatlari koʻrsatiladi. 8. Bolalar uyi joylashgan hududdagi vakolatli organ tarbiyalanuvchining qonuniy vakili hisoblanadi. 2-bob. Bolalar uylarining asosiy vazifalari 9. Quyidagilar Bolalar uylarining asosiy vazifalari hisoblanadi: tarbiyalanuvchilarni tarbiyalash, ularga taʼlim berish, tibbiy yordam koʻrsatish; tarbiyalanuvchilarni toʻlaqonli psixologik-pedagogik reabilitatsiya qilishga, ijtimoiy moslashishga va jamiyatga integratsiyalashga koʻmaklashadigan oila muhitiga yaqinlashtirilgan shart-sharoitlar yaratish; tarbiyalanuvchilarning huquqlari va qonuniy manfaatlari ijtimoiy-huquqiy himoya qilinishida koʻmaklashish; tarbiyalanuvchilarni psixologik, aqliy va jismoniy kamol topishini taʼminlash; tarbiyalanuvchilarni dispanserizatsiyalash, profilaktika, psixofizik rivojlanishi buzilgan tarbiyalanuvchilarni kompleks ijtimoiy reabilitatsiya qilishni oʻz ichiga oladigan sogʻlomlashtirish ishlarini tashkil etish; tarbiyalanuvchilarning oʻz oilalariga qaytarilishi yoki muqobil joylashtirish shakllariga berilishini tashkil etish; ogʻir hayotiy vaziyatga tushib qolgan oilalarni, jumladan onalarni qoʻllab-quvvatlash orqali boladan voz kechilishini oldini olishga qaratilgan kompleks xizmatlar koʻrsatilishini tashkil etish; sogʻlomlashtirish, taʼlim-tarbiya va zarur boʻlganda, kompleks ijtimoiy reabilitatsiya jarayoni sifatini oshirishga yoʻnaltirilgan ish shakllari va usullarini takomillashtirish. 3-bob. Bolalarni Bolalar uyiga qabul qilish [ OKOZ: 1. 08.00.00.00 Uy-joy qonunchiligi. Kommunal xoʻjalik / 08.01.00.00 Uy-joy fondi / 08.01.05.00 Ixtisoslashtirilgan uylar (yotoqxona, manyovrlangan uy-joy fondi uylari, nogironlar, veteranlar, yolgʻiz qariyalar uchun internat uylari, bolalar uylari va boshqa maxsus maqsadli uylar); 2. 13.00.00.00 Taʼlim. Fan. Madaniyat / 13.01.00.00 Taʼlim / 13.01.09.00 Oʻrta taʼlim] 10. Quyidagilar Bolalar uyiga qabul qilinadi: a) yetim bolalar; b) ota-ona qaramogʻidan mahrum boʻlgan quyidagi bolalar: ota-onalari vafot etgan, ota-onalar ota-onalik huquqlaridan mahrum etilgan yoxud ota-onalik huquqlari cheklangan, ota-onalar muomalaga layoqatsiz deb topilgan, ota-onalarda ogʻir kasalliklar aniqlangan, ota-onalar uzoq vaqt (6 oydan ortiq) boʻlmagan, shu jumladan ota-onalar oʻz bolalarini tibbiyot muassasalaridan olishni rad etgan hollarda, shuningdek, ota-ona qarovi mavjud boʻlmagan boshqa hollarda; topib olingan bolalar; qoldirib ketilgan bolalar (tugʻruq muassasasidagi yoki statsionardagi hamda tekshirish va davolashning toʻliq kursidan oʻtgan, biroq uzrli sabablarsiz uch kun muddatda ota-onalar yoki tarbiyasi bilan shugʻullanayotgan shaxslar tomonidan olinmagan bolalar); v) ota-onalar roziligi bilan va ota-onalari bor yoki yoʻqligidan qatʼi nazar oʻziga oʻzi xizmat koʻrsatish imkoni yoʻqligi tufayli doimiy ravishda yakka tartibda parvarish qilishga muhtoj psixofizik rivojlanishi buzilgan bolalar. 11. Quyidagi kasalliklar bolani Bolalar uyiga qabul qilishga monelik qiluvchi kasalliklar hisoblanadi: jarayonning faol bosqichidagi sil kasalligi; teri va sochning yuqumli kasalliklari; oʻtkir, shu jumladan virusli yuqumli kasalliklar; markaziy asab tizimining oʻtkir kasalliklari; teri-tanosil kasalliklari. Koʻrsatib oʻtilgan kasalliklarga chalingan bolalar statsionar davolanish uchun hududiy davolash-profilaktika muassasalariga yuborilishi zarur va davolanish tugallangandan keyin Bolalar uyiga yuboriladi. 12. Bolani Bolalar uyiga joylashtirish uning doimiy yashash yoki vaqtincha turgan joyi boʻyicha roʻyxatdan oʻtgan joyiga koʻra, agar bola muayyan yashash joyiga ega boʻlmasa, bola aniqlangan joydagi vakolatli organ qarori asosida amalga oshiriladi. 13. Vakolatli organ tomonidan bolalarni joylashtirish boʻyicha qaror chiqarilganidan soʻng 1 ish kuni ichida har bir bola toʻgʻrisidagi maʼlumotlar “Yagona milliy ijtimoiy himoya” axborot tizimi orqali tegishli Bolalar uyining shaxsiy kabinetiga yoʻnaltiriladi. 14. Bolalar uyi tomonidan “Yagona milliy ijtimoiy himoya” axborot tizimida har bir tarbiyalanuvchi uchun bolaning rivojlanishi tarixi tuziladi va unga maʼlumotlar doimiy kiritib boriladi. 15. Davolash-profilaktika muassasalaridan Bolalar uyiga qaytarilgan tarbiyalanuvchilar yangi qabul qilingan deb hisoblanmaydi. Tarbiyalanuvchi hududiy davolash-profilaktika muassasasiga davolanish uchun yuborilganda Bolalar uyi maʼmuriyati bu haqida ota-onalarga (agar mavjud boʻlsa) xabar berishi, bolaning sogʻligʻi holatini kuzatib borishi, uning rivojlanishi tarixiga davolashning borishi, u boshqa hududiy davolash-profilaktika muassasasiga oʻtkazilganligi toʻgʻrisidagi maʼlumotlarni kiritib borishi, shuningdek, Bolalar uyining unga qaraydigan xodimlari tomonidan kecha-kunduz navbatchilik qilinishini tashkil etishi va bolani bir yoshgacha sut aralashmasi bilan taʼminlashi shart. 16. Bolalar uyiga berilgan bolaning huquqlari va qonuniy manfaatlarini himoya qilish, uning turmush sharoitlari va tarbiyalanishini, bolaning individual rivojlanish rejasining amalga oshirilishini hamda uning muassasaga moslashganligini monitoring qilish qonunchilik hujjatlariga muvofiq Bolalar uyi joylashgan joydagi hududiy boshqarma va vakolatli organ tomonidan olib boriladi. 4-bob. Bolalarni Bolalar uyi hisobidan chiqarish [ OKOZ: 1. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.08.00.00 Ijtimoiy xizmat koʻrsatish / 06.08.02.00 Davlat muassasalarida (internatlar va qariyalar hamda nogironlar uylari) ijtimoiy xizmat koʻrsatish] 17. Tarbiyalanuvchilar oʻz oilasiga qaytarilganda yoki tarbiyaga joylashtirishning boshqa shakllariga berilganda, “Muruvvat” bolalar internat-uyiga oʻtkazilganida Bolalar uyi hisobidan bolani muassasaga joylashtirgan vakolatli organ qarori asosida chiqariladi. 18. Tarbiyalanuvchining Bolalar uyida boʻlish muddati tugaganidan keyin ota-onalar uzrli sabablarsiz oʻz bolasini qabul qilishni rad etgan taqdirda, bolalarning huquq va manfaatlarini himoya qilish maqsadida muassasa maʼmuriyati ularni ota-onalik huquqlaridan mahrum etish boʻyicha choralarni koʻrish yuzasidan vakolatli organga taklif kiritadi. 19. Oilasiga qaytarish imkoniyati boʻlmagan tarbiyalanuvchilar muassasada 3 yoshga toʻlganida majburiy ravishda qonunchilik hujjatlarida belgilangan tartibda boshqa muqobil joylashtirish shakllariga oʻtkaziladi. Bunda psixofizik rivojlanishida buzilishlar boʻlgan tarbiyalanuvchilar 4 yoshga toʻlganida qonunchilik hujjatlarida belgilangan tartibda soʻnggi chora sifatida “Muruvvat” bolalar internat-uylariga oʻtkaziladi. Mazkur bandning birinchi va ikkinchi xatboshilarda belgilangan yoshga toʻlishi munosabati bilan muassasadan boshqa joylashtirish shakllariga oʻtkaziladigan tarbiyalanuvchilar toʻgʻrisidagi maʼlumotlar oʻtkazish muddatidan 6 oy oldin Bolalar uyi joylashgan hududdagi vakolatli organga maʼlum qilinadi. Psixofizik rivojlanishida buzilishlar boʻlgan tarbiyalanuvchilarni “Muruvvat” bolalar internat-uylariga oʻtkazish psixologik-tibbiy-pedagogik komissiyaning xulosasiga muvofiq amalga oshiriladi. 20. Aka-ukalar va opa-singillarni joylashtirishning muqobil shakllariga berishda ularni ayirishga istisno tariqasida faqatgina tibbiy koʻrsatkichlar boʻyicha yoki boshqa sabablarga koʻra ular alohida tarbiyalanishi va saqlanishi kerak boʻlgan alohida holatlar mavjud boʻlgan taqdirda yoʻl qoʻyilishi mumkin. 5-bob. Bolalar uyi tarbiyalanuvchilari 21. Tarbiyalanuvchilarga psixologik, ijtimoiy xizmatlarni koʻrsatish, taʼlim berish, tarbiyalash, moddiy taʼminlash toʻliq davlat taʼminoti asosida amalga oshiriladi. 22. Bolalar uyiga tarbiyaga olingan yetim bolalar va ota-ona qaramogʻidan mahrum boʻlgan bolalarga muassasa joylashgan joy boʻyicha hududiy boshqarma vakili hamda Milliy gvardiyaning xodimlari biriktiriladi. Biriktirilgan hududiy boshqarma vakili Milliy gvardiyaning xodimlari bilan hamkorlikda tarbiyalanuvchi bolalarni kuzatish va ular bilan suhbatlar oʻtkazish asosida ularning taʼlim-tarbiya olishi, ijtimoiy reabilitatsiyasi ahvolini va maishiy shart-sharoitlarini oʻrganadi, shuningdek, mavjud muammolarni bartaraf etishda Bolalar uyiga koʻmaklashadi. 23. Tarbiyalanuvchilar: ularga nisbatan inson shaʼni va qadr-qimmatini kamsitmaydigan insonparvarlik munosabatida boʻlish; oilasi (agar mavjud boʻlsa) bilan aloqada boʻlish, miqdorlari cheklanmagan holda joʻnatmalar, banderollar olish; bepul ovqatlanish, kiyim-kechak, poyabzal va ashyoviy taʼminlashning boshqa buyumlari hamda tasdiqlangan normalar boʻyicha yumshoq anjomlar bilan taʼminlanish huquqiga ega. Zarur boʻlganda tarbiyalanuvchilar protez-ortopediya moslamalari va reabilitatsiya qilishning texnik vositalari bilan qonunchilik hujjatlariga muvofiq taʼminlanadi. 24. Tarbiyalanuvchilarga tibbiy yordam, ijtimoiy reabilitatsiya xizmatlari shtatdagi tibbiyot xodimlari tomonidan, zarur boʻlganda esa belgilangan tartibda tegishli hududiy davolash-profilaktika muassasalari tomonidan taʼminlanadi. Tarbiyalanuvchining sogʻligʻi holati yomonlashgan yoki u vafot etgan taqdirda, Bolalar uyi maʼmuriyati bu haqda darhol vakolatli organni, hududiy boshqarmani va ota-onalarni (mavjud boʻlsa), ota-onasi yashash joyida vaqtincha boʻlmaganida tarbiyalanuvchi doimiy yashaydigan joy boʻyicha fuqarolarning oʻzini oʻzi boshqarish organlarini xabardor qiladi. 25. Vafot etgan tarbiyalanuvchilarni dafn etish qonunchilik hujjatlarida belgilangan tartibda amalga oshiriladi. Vafot etgan tarbiyalanuvchi dafn etilganda Bolalar uyi maʼmuriyati tomonidan dafn xarajatlari budjet mablagʻlari, shuningdek, qonunchilik hujjatlarida taqiqlanmagan boshqa mablagʻlar hisobidan amalga oshiriladi. 26. Tarbiyalanuvchining Bolalar uyi hududidan tashqariga chiqishi faqat Bolalar uyi xodimlari yoxud ota-onalar hamrohligida, Bolalar uyi maʼmuriyatining yozma ruxsati bilan, ota-onalar yashash joyi boʻyicha vakolatli organning xulosasi olingandan keyin amalga oshiriladi. Tarbiyalanuvchi hududdan tashqariga oʻzboshimchalik bilan chiqqan taqdirda Bolalar uyi maʼmuriyati bu haqda uning ota-onalarini, vakolatli organni, ichki ishlar organlarini va tarbiyalanuvchining yashash yoki boʻlish joyi boʻyicha fuqarolarning oʻzini oʻzi boshqarish organlarini xabardor qiladi hamda birgalikda uni topish va qaytarish choralarini koʻradi. 27. Tarbiyalanuvchilar oziq-ovqat mahsulotlari isteʼmol qilishning tasdiqlangan oʻrtacha sutkalik oqilona normalariga binoan oziq-ovqat, shuningdek mazkur Nizomga 2-3-ilovalarga muvofiq normalar boʻyicha kiyim-kechak, poyabzal, yumshoq anjomlar bilan taʼminlanadi. 28. Ota-onalar yoki uning qarindoshlari tarbiyalanuvchilarni kelib koʻrish, Bolalar uyining psixologik, ijtimoiy, tibbiy va tarbiyaviy faoliyati, agar bu bolaning manfaatlariga zid boʻlmasa, oʻz bolalarining kompleks reabilitatsiyasining borishi bilan tanishish va unda ishtirok etish huquqiga egadir. 29. Tarbiyalanuvchilar joylashtirishning boshqa muqobil shakllariga oʻtkazilganda ularga ichki kiyim, kiyim-bosh va mavsumiy poyabzal beriladi. 6-bob. Bolalar uylarida tibbiy, tarbiyaviy, ijtimoiy reabilitatsiya jarayonini tashkil etish 30. Tarbiyalanuvchilarni tibbiy taʼminlash, ijtimoiy reabilitatsiya, tarbiyalash va moddiy taʼminlash tartibi ularning individual xususiyatlari, yoshi, jinsi, psixologik va jismoniy holati hisobga olingan holda belgilanadi. Maishiy shart-sharoitlar reabilitatsiya jarayoniga koʻmaklashishi, tarbiyalanuvchilardagi hissiy zoʻriqishni yumshatish uchun shart-sharoitlar yaratishi kerak. Bolalar uyining binosi, qattiq va yumshoq anjomlar, tibbiy va xoʻjalik, reabilitatsiya jihozlari, oʻyinchoqlar sanitariya-gigiyena talablariga javob berishi, bolalarning yoshi, sogʻligʻining holati va psixologik rivojlanishiga muvofiq boʻlishi zarur. 31. Bolalar uyidagi sogʻlomlashtirish ishlari kasallikka chalinish xavfi omillarini barvaqt aniqlashga, ular rivojlanishining oldini olishga, psixofizik rivojlanishini taʼminlash, bolalarni kompleks reabilitatsiya qilishga, shuningdek, asoratlarning, nogironlikning oldini olishga yoʻnaltirilgan boʻlishi kerak. 32. Tarbiyalanuvchilar shtatdagi tibbiyot xodimlari, pediatr va tor ixtisosli mutaxassislar tomonidan kuzatib boriladi. Tarbiyalanuvchilar hududiy davolash-profilaktika muassasasining mutaxassislari tomonidan bir yilda 2-marta chuqurlashtirilgan tibbiy tekshiruvdan oʻtkaziladi va zarur boʻlganda, ular uchun profilaktik va sogʻlomlashtirish tadbirlari amalga oshiriladi, izolyatordagi bemor bolalarni davolash taʼminlanadi, psixofizik rivojlanishi buzilgan bolalar davolanadi va ular bilan reabilitatsiya tadbirlari oʻtkaziladi. 33. Bolalar uyida yangidan qabul qilingan bolalar uchun karantin guruhi va statsionar davolashni talab etmaydigan kasalliklarga chalingan bolalar uchun izolyator tashkil etiladi. 34. Tarbiyalanuvchilar yoshi, jismoniy holati, aqliy rivojlanish darajasi hisobga olingan holda guruhlarga ajratiladi. Guruhlardagi bolalar soni 1 yoshgacha boʻlgan bolalar uchun — 6 nafar bolani va 1 yoshdan katta yoshdagi bolalar uchun — 8 nafar bolani, ixtisoslashtirilgan guruhlarda, yoshidan qatʼi nazar — 6 nafar bolani tashkil etishi kerak. 35. Bolalar uylaridagi taʼlim va tarbiya dasturlari belgilangan tartibda Agentlik va Maktabgacha va maktab taʼlimi vazirligi tomonidan tasdiqlangan Oʻzbekiston Respublikasining erta va maktabgacha yoshdagi bolalar rivojlanishiga qoʻyiladigan talablar hamda ular asosida ishlab chiqilgan taʼlim-tarbiya dasturlariga muvofiq olib boriladi. Taʼlim-tarbiya jarayonini tashkil etishda tarbiyalanuvchilarning psixologik-pedagogik xususiyatlari hisobga olingan holda maqbul texnologiyalar, differensiyalashgan yondashuv asosida taʼlim-tarbiya shakllari va usullari tanlanadi. 36. Psixofizik rivojlanishida buzilishlar boʻlgan tarbiyalanuvchilarning taʼlim-tarbiya jarayoni ularning rivojlanishidagi buzilishlarga muvofiq, taʼlim va tarbiyaning individual yoʻnaltirilgan dasturlari boʻyicha tashkil etiladi. 37. Tarbiya, dam olish va turli tadbirlarning psixologik, ijtimoiy va pedagogik asoslangan holda birga qoʻshib olib borilishini taʼminlaydigan kun tartibi tarbiyalanuvchilarning Bolalar uyida kecha-kunduz boʻlishi hisobga olingan holda tuziladi. 7-bob. Bolalar uyini boshqarish 38. Bolalar uyini boshqarish Agentlik direktori tomonidan lavozimga tayinlanadigan va lavozimdan ozod qilinadigan direktor tomonidan amalga oshiriladi. Direktor lavozimiga malaka talablari Agentlik tomonidan belgilanadi. 39. Direktor Bolalar uyi nomidan ish olib boradi, uning manfaatlarini ifodalaydi, Bolalar uyining mol-mulkini qonunchilik hujjatlarida belgilangan tartibda boshqaradi va shartnomalar tuzadi; Bolalar uyi vakolatiga kiradigan masalalar boʻyicha qaror qabul qiladi hamda Bolalar uyiga yuklangan vazifa va funksiyalarning bajarilishi uchun shaxsan javob beradi; oʻz vakolatlari doirasida Bolalar uyining barcha xodimlari uchun majburiy boʻlgan buyruqlar chiqaradi va koʻrsatmalar beradi; xodimlar bilan mehnat shartnomalari tuzadi; tarbiyalanuvchilarning huquqlari va qonuniy manfaatlariga rioya etilishini taʼminlaydi; Oilani qoʻllab-quvvatlash xizmati faoliyatini amalga oshirishda tegishli vakolatli organlar bilan hamkorlik qiladi. 40. Bolalar uyida Oilani qoʻllab-quvvatlash xizmati faoliyatini tashkil etish va muvofiqlashtirish Bolalar uyining ijtimoiy xodimi tomonidan amalga oshiriladi. Ijtimoiy xodimga “Inson” ijtimoiy xizmatlar markazining operatori uchun belgilangan mehnatga haq toʻlash shartlari tatbiq etiladi. 8-bob. Moliya-xoʻjalik faoliyati 41. Bolalar uyining moddiy-texnik bazasi zarur binolar, kommunikatsiyalar, asbob-uskunalar, transport vositalari hamda tibbiy taʼminlash va tarbiyalash uchun foydalaniladigan boshqa mol-mulkdan iborat boʻladi. Bolalar uyi binosi texnika xavfsizligi qoidalariga, sanitariya normalari va qoidalariga muvofiq jihozlanadi va undan foydalaniladi. Bolalar uyini jihozlash va moddiy-texnik bazasi boʻyicha minimal talablar Agentlik tomonidan belgilanadi. [ OKOZ: 1. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.03.00.00 Ijtimoiy taʼminot va ijtimoiy sugʻurtani moliyalashtirish / 06.03.04.00 Budjetdan moliyalashtirish] 42. Bolalar uyi, shu jumladan Oilani qoʻllab-quvvatlash xizmati faoliyatini moliyalashtirish Oʻzbekiston Respublikasining respublika budjetidan ajratiladigan mablagʻlar, jismoniy va yuridik shaxslarning xayriya mablagʻlari hamda maqsadli badallari, qonunchilik hujjatlarida taqiqlanmagan boshqa manbalar hisobiga belgilangan tartibda amalga oshiriladi. “Onalar maskani”dagi bolalar uchun taʼminot Bolalar uyi tarbiyalanuvchilari uchun ajratiladigan mablagʻ va meʼyorlar doirasida amalga oshiriladi. “Onalar maskani”ga qabul qilingan ogʻir hayotiy vaziyatga tushib qolgan onalar Bolalar uyi uchun ajratiladigan mablagʻ doirasida oziq-ovqat, shaxsiy gigiyena buyumlari va boshqa zarur buyumlar bilan taʼminlanadi. 43. Bolalar uyini moliyalashtirish qonunchilik hujjatlarida belgilangan tartibda tasdiqlangan xarajatlar smetasi asosida amalga oshiriladi. 44. Jismoniy va yuridik shaxslarning xayriya ehsonlari hamda maqsadli badallari oʻrnatilgan tartibda Dalolatnoma bilan kirim qilinadi. 45. Budjet mablagʻlarini va budjetdan tashqari mablagʻlarni sarflash muassasa direktori tomonidan qonunchilik hujjatlariga muvofiq amalga oshiriladi. 46. Shtat jadvali namunaviy shtat normativlariga muvofiq ishlab chiqiladi va qonunchilik hujjatlarida belgilangan tartibda tasdiqlanadi. 47. Bolalar uyi vakolatli davlat organlari tomonidan belgilangan moliya va statistika hisobotlarini yuritadi. 48. Bolalar uyi moliya-xoʻjalik faoliyatini nazorat qilish qonunchilik hujjatlarida belgilangan tartibda tegishli hududiy boshqarmalar tomonidan amalga oshiriladi. 9-bob. Yakunlovchi qoidalar 49. Bolalar uyini qayta tashkil etish va tugatish qonunchilik hujjatlarida belgilangan tartibda amalga oshiriladi. 50. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 51. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Bolalar uylari toʻgʻrisidagi nizomga 1-ILOVA Bolalar uyida Oilalarni qoʻllab-quvvatlash xizmatini tashkil etish TARTIBI 1-bob. Umumiy qoidalar 1. Mazkur Tartib Bolalar uyida Oilalarni qoʻllab-quvvatlash xizmati (keyingi oʻrinlarda — Xizmat) faoliyatini tashkil etish hamda unda ijtimoiy yetimlikni oldini olish maqsadida tarbiyalanuvchilarni muqobil joylashtirishning boshqa shakllariga berish, ogʻir hayotiy vaziyatda va yaqin qarindoshlari koʻmagisiz qolganligi natijasida farzandini tarbiyalashdan voz kechmoqchi boʻlgan onalar, shu jumladan homilador ayollarni qoʻllab-quvvatlashga qaratilgan ijtimoiy, psixologik va huquqiy xizmatlarni koʻrsatish tartibini belgilaydi. 2. Ushbu Tartibda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning tuman (shahar)lardagi “Inson” ijtimoiy xizmatlar markazi; ogʻir hayotiy vaziyatga tushib qolgan onalar — ogʻir hayotiy vaziyatda va yaqin qarindoshlari koʻmagisiz qolganligi natijasida farzandini tarbiyalashdan voz kechmoqchi boʻlgan onalar, shu jumladan homilador ayollar; tarbiyalanuvchilar — Bolalar uyiga qabul qilingan bolalar; hududiy boshqarmalar — Agentlikning Qoraqalpogʻiston Respublikasi, viloyatlar va Toshkent shahar boshqarmalari. 3. Xizmat faoliyati mazkur Tartib, Bolalar uylari ustavi va boshqa qonunchilik hujjatlari bilan tartibga solinadi. 4. Hududiy boshqarma Xizmat faoliyatini muvofiqlashtiradi. 2-bob. Xizmatning maqsadi va vazifalari 5. Xizmat tarbiyalanuvchilarni oʻz oilalariga yoki boshqa muqobil joylashtirish shakllariga berishda vakolatli organga koʻmaklashish, ogʻir hayotiy vaziyatdagi oilalarga ijtimoiy, psixologik va huquqiy xizmatlar koʻrsatish orqali ijtimoiy yetimlikni oldini olish maqsadida tashkil etiladi. 6. Xizmat quyidagi yoʻnalishlarda vakolatli organga koʻmaklashadi: tarbiyalanuvchilarning huquqlari va qonuniy manfaatlarini himoya qilish, ularning ijtimoiylashuvi va reabilitatsiyasi uchun sharoitlar yaratish; tarbiyalanuvchilarni oʻz oilasiga qaytarish; yetim va ota-ona qaramogʻidan mahrum boʻlgan bolalarni boshqa muqobil joylashtirish shakllariga berish; “Onalar maskani” — ogʻir hayotiy vaziyatga tushib qolgan onalarga kompleks ijtimoiy xizmatlar koʻrsatish. 7. Xizmat: tarbiyalanuvchilarning shaxsiy hujjatlarini oʻrganadi va ularning ijtimoiy maqomini belgilashda vakolatli organga koʻmaklashadi; tarbiyalanuvchilarning mulkiy va nomulkiy huquqlari himoya qilinishini taʼminlashga koʻmaklashadi; tarbiyalanuvchilarga va ularning mol-mulkiga nisbatan qonun buzilishiga yoʻl qoʻygan shaxslarni qonunchilik hujjatlarida nazarda tutilgan javobgarlikka tortishga koʻmaklashadi; tarbiyalanuvchilarning qarindoshlarini aniqlaydi va ular bilan aloqa oʻrnatish choralarini koʻradi; rivojlanishning ijtimoiy, psixologik, pedagogik va tibbiy muammolarini kompleks tahlil qiladi va aniqlangan muammolarni bartaraf etish boʻyicha xizmatlarni tashkil qiladi; bolalarning individual-psixologik va fiziologik xususiyatlarini hisobga olgan holda individual rivojlanish dasturlarini amalga oshiradi; tarbiyalanuvchilarning ota-onalarini izlash, ularni farzandi oldidagi ota-onalik majburiyatlarini bajarishga jalb qilishga ishtirok etadi; tarbiyalanuvchilarning qarindoshlari orasidan ularni oʻz tarbiyasiga olish istagini bildirganlarini aniqlashga koʻmaklashadi; vakolatli organ bilan birgalikda ota-onalar yoki qarindoshlarni bolani oʻz oilasiga qabul qilishga tayyorlaydi; tarbiyalanuvchini oʻz oilasiga qaytarishga tayyorlaydi; yetim va ota-ona qaramogʻidan mahrum boʻlgan bolalarni oʻz oilasiga olish istagini bildirgan shaxslarni tanlashda ishtirok etadi; vasiylikka, farzandlikka oluvchilarni va tutingan ota-onalarni bolani qabul qilishga tayyorlashga koʻmaklashadi; tarbiyalanuvchini qabul qiladigan oila hayotiga tayyorlaydi; farzandini dunyoga keltirayotgan ogʻir hayotiy vaziyatga tushib qolgan onalarga ularning muammolarini bartaraf etishda ijtimoiy, psixologik va maʼnaviy koʻmak koʻrsatadi; onalarda onalik, farzand parvarishi, unga gʻamxoʻrlik koʻrsatish koʻnikmalarini shakllantiradi; ona va farzand oʻrtasida munosabatlarni saqlab qolish, hissiy bogʻlanganlikni shakllantirish uchun qulay sharoitlar yaratadi; bolaning otasini aniqlash, uni otalik majburiyatini bajarishga jalb qilish, shu jumladan otalikni belgilashda masʼul davlat organlariga koʻmaklashadi; ogʻir hayotiy vaziyatga tushib qolgan onalarga yaqin qarindoshlari bilan munosabatlarini tiklash, ularni oʻz oilasiga qaytarish choralarini koʻradi; vakolatli organ, masʼul davlat organlari va nodavlat notijorat tashkilotlari bilan birgalikda yolgʻiz onalarga kasb-hunar oʻrganishga, turar-joyga ega boʻlishga va iqtisodiy mustaqil boʻlishga koʻmaklashadi; ogʻir hayotiy vaziyatga tushib qolgan onalarning qarindoshlariga va bolasining otasiga farzandi bilan koʻrishish, bolaning tarbiyasi va parvarishi bilan shugʻullanishi uchun sharoit yaratadi. Xizmatga qonunchilik hujjatlariga muvofiq boshqa vazifalar ham yuklatilishi mumkin. 3-bob. Xizmat faoliyatini tashkil etish tartibi 8. Xizmat faoliyati Bolalar uyining ijtimoiy xodimi tomonidan hududiy boshqarma bilan kelishilgan holda muvofiqlashtiriladi. 9. Xizmat tarkibi Bolalar uyining ijtimoiy xodimi, psixolog, defektolog, yurist, biriktirilgan tarbiyachilardan iborat boʻladi. 10. Xizmat faoliyatiga masʼul davlat organlari, nodavlat notijorat tashkilotlari, fuqarolik jamiyati institutlari, jismoniy va yuridik shaxslar hududiy boshqarmalar bilan kelishilgan holda jalb etilishi mumkin. 4-bob. Kunduzgi tashrif xizmatini tashkil etish tartibi 11. Xizmatning maqsadi va vazifalari doirasida tarbiyalanuvchilar va ularning ota-onasi, qarindoshlari hamda ularni oilaga olish istagini bildirgan nomzodlar oʻrtasida hissiy bogʻlanganlikni shakllantirish, ularga bola parvarishi va tarbiyasida ishtirok etish uchun kunduzgi tashrif xizmatlari tashkil etiladi. 12. Tarbiyalanuvchilarning ota-onasi va qarindoshlari kunduzgi tashrif xizmatidan foydalanish uchun Bolalar uyi joylashgan hududdagi vakolatli organga ariza bilan murojaat qiladi. Arizaga shaxsning teri-tanosil kasalliklari va silga qarshi kurashish dispanserlarining hisobida turmasligi haqidagi xulosalari ilova qilinadi. 13. Vakolatli organ tomonidan ariza 3 ish kuni ichida koʻrib chiqiladi hamda natijasi boʻyicha yoʻllanma rasmiylashtiradi. Bunda mazkur Tartibning 15-bandida nazarda tutilgan holatlar aniqlanganda, yoʻllanma berish rad etiladi. 14. Kunduzgi tashrif asosida muassasaga tashrif buyuruvchilarni qabul qilish vakolatli organning yoʻllanmasi bilan amalga oshiriladi. 15. Quyidagi kasalliklari mavjud boʻlgan tarbiyalanuvchilarning ota-onasi va qarindoshlari Bolalar uyiga qabul qilinmaydi: narkologik kasalliklar (alkogolizm, narkomaniya, toksikomaniya); aqli zaiflikning barcha turlari; tanosil kasalliklarining maishiy yoʻl bilan yuquvchi turlari (zaxm, soʻzak). 16. Bolalar uyi ijtimoiy xodimi har bir tashrif buyuruvchi shaxs uchun uning haqiqatda yashash joyi boʻyicha vakolatli organ bilan kelishgan holda oilani qoʻllab-quvvatlash rejasini ishlab chiqadi. 17. Tashrif buyuruvchilar Bolalar uyi direktori tomonidan tasdiqlanadigan reja-grafik (har kuni soat 07 00 dan 20 00 gacha) asosida qabul qilinadi. Tashrif buyuruvchilar bir kunda uzogʻi bilan 2 soat davomida bola bilan muloqotda boʻladilar. 5-bob. “Onalar maskani”da ogʻir hayotiy vaziyatga tushib qolgan onalarga kompleks ijtimoiy xizmatlar koʻrsatish 1-§. Ogʻir hayotiy vaziyatga tushib qolgan onalarni “Onalar maskani”ga qabul qilish tartibi [ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 18. Xizmatga ogʻir hayotiy vaziyatga tushib qolgan onalar 4 yoshga toʻlmagan va koʻpi bilan 2 nafar farzandi (egizak farzandlar bundan mustasno) bilan birga ular hamda vakolatli organ (Bolalar uyi joylashgan hudud boʻyicha) oʻrtasida tuzilgan ijtimoiy shartnoma asosida, voyaga yetmagan yosh ona (farzandi bilan birgalikda) esa vakolatli organning (yashash joyidagi yoki holat aniqlangan joydagi) qarori bilan qabul qilinadi. Ijtimoiy shartnoma namunasi Agentlik tomonidan tasdiqlanadi. Ogʻir hayotiy vaziyatga tushib qolgan onalarning vakolatli organga Xizmatdan foydalanish toʻgʻrisidagi arizasi shartnoma tuzish uchun asos hisoblanadi. 19. Ichki ishlar organlari, sogʻliqni saqlash organlari hamda fuqarolarning oʻzini oʻzi boshqarish organlari tomonidan farzandidan voz kechish istagidagi ayol, shu jumladan homilador ayol aniqlanganida, bu toʻgʻrisida Yetim bolalar va ota-ona qaramogʻidan mahrum boʻlgan bolalarni aniqlash, muqobil joylashtirish shakllariga yoʻnaltirish va ularning hisobini yuritish toʻgʻrisidagi nizomga muvofiq vakolatli organni xabardor qiladi. 20. Ogʻir hayotiy vaziyatga tushib qolgan onaning holati yashash joyidagi vakolatli organ tomonidan, agar u tibbiyot muassasasi (oilaviy poliklinika, tugʻruq kompleksi)da boʻlib turgan boʻlsa, ushbu tibbiyot muassasasi joylashgan hududdagi vakolatli organ tomonidan savolnoma asosida baholanadi. Ijtimoiy xizmat va yordam koʻrsatish yuzasidan ijtimoiy ish ochgan holda ogʻir hayotiy vaziyatga tushib qolgan onaning hamda farzandi (homilasi)ning hayoti, sogʻligʻiga xavf soluvchi xatar omillari aniqlanadi, zarur hollarda uning xavfsizligini taʼminlash choralari koʻriladi. 21. Vakolatli organ Xizmatdan foydalanishga rozilik bildirgan ogʻir hayotiy vaziyatga tushib qolgan onani “Onalar maskani”ga joylashtirish uchun tegishliligi boʻyicha oilani qoʻllab-quvvatlash rejasini ishlab chiqadi. Bolalar uyida boʻsh oʻrinlar boʻlgan taqdirda, vakolatli organ ogʻir hayotiy vaziyatga tushib qolgan ona bilan “Onalar maskani”ga qabul qilish boʻyicha shartnoma tuzadi hamda uni (shu jumladan farzandini) joylashtirish choralarini koʻradi. 22. Vakolatli organ quyidagilarni “Yagona milliy ijtimoiy himoya” axborot tizimiga kiritadi: ogʻir hayotiy vaziyatga tushib qolgan onalarning tugʻilganlik haqidagi guvohnomasi yoki identifikatsiyalovchi ID-kartasi maʼlumotlari; ogʻir hayotiy vaziyatga tushib qolgan onalarga tibbiyot muassasasi tomonidan berilgan tibbiy kartasi maʼlumotlari; ogʻir hayotiy vaziyatga tushib qolgan ona farzandining tugʻilganlik haqida guvohnomasi maʼlumotlari; ogʻir hayotiy vaziyatga tushib qolgan onalarning arizalari; oilani qoʻllab-quvvatlash rejasi; ogʻir hayotiy vaziyatga tushib qolgan onalar bilan tuzilgan shartnoma. 23. Ogʻir hayotiy vaziyatga tushib qolgan onalar Xizmat tashkil etilgan Bolalar uyida koʻpi bilan bir yilgacha boʻlgan muddat davomida yashashlari mumkin. Ularga oilani qoʻllab-quvvatlash rejasiga muvofiq ijtimoiy xizmatlar koʻrsatiladi. 24. Oilani qoʻllab-quvvatlash rejasi muassasa ijtimoiy xodimi tomonidan vakolatli organ bilan kelishilgan holda qayta koʻrib chiqilishi va unga qoʻshimcha hamda oʻzgartirishlar kiritilishi mumkin. 25. “Onalar maskani”ga koʻpi bilan 5 nafargacha ogʻir hayotiy vaziyatga tushib qolgan onalar qabul qilinadi. 26. “Onalar maskani”dagi xizmatlarni amalga oshirishda muassasa ijtimoiy xodimi ogʻir hayotiy vaziyatga tushib qolgan onaning yashash hududi (doimiy yoki vaqtincha) boʻyicha vakolatli organ bilan hamkorlik qiladi. 2-§. Ogʻir hayotiy vaziyatga tushib qolgan onalarga kompleks ijtimoiy xizmatlarni koʻrsatish tartibi [ OKOZ: 1. 04.00.00.00 Oila qonunchiligi / 04.08.00.00 Oila, onalik, otalik va bolalikni himoya qilish va ijtimoiy qoʻllab-quvvatlash] 27. “Onalar maskani”ga ogʻir hayotiy vaziyatga tushib qolgan onalar 6 oylik homiladorlik davridan boshlab qabul qilinadi. 28. “Onalar maskani”da ogʻir hayotiy vaziyatga tushib qolgan onalarga oilani qoʻllab-quvvatlash rejasiga muvofiq quyidagi ijtimoiy xizmatlar koʻrsatiladi: ogʻir hayotiy vaziyatga tushib qolgan onalar va ularning farzandi uchun vaqtincha boshpana (shelter) ajratiladi; onalarga onalik koʻnikmalari oʻrgatiladi; oilani qoʻllab-quvvatlash rejasi asosida ayolni ogʻir hayotiy vaziyatdan chiqarish boʻyicha xizmatlar tashkil etiladi; qarindoshlari, bolaning otasi bilan munosabatlarni oʻrnatish yoki tiklashga yordam beriladi; ijtimoiy xodim, yurist, psixolog va boshqa mutaxassislar tomonidan ijtimoiy, huquqiy, psixologik va boshqa xizmatlar koʻrsatiladi; ogʻir hayotiy vaziyatga tushib qolgan onalarni kasb-hunarga oʻrgatish, ularni hududlardagi kasbiy koʻnikmalar markazlariga jalb etish choralari koʻriladi; onalarni kasbga oʻqitish, ish bilan taʼminlash davrida ularning farzandlariga tarbiyachi biriktiriladi; madaniy-maʼrifiy tadbirlar tashkil etiladi; ogʻir hayotiy vaziyatga tushib qolgan onalarning farzandlari Bolalar uyi uchun ajratiladigan mablagʻ va meʼyorlar doirasida oziq-ovqat, kiyim-bosh va boshqa zarur buyumlar bilan taʼminlanadi; ogʻir hayotiy vaziyatga tushib qolgan onalar Bolalar uyi uchun ajratiladigan mablagʻ doirasida mazkur Tartibga ilovada keltirilgan oziq-ovqat, shaxsiy gigiyena buyumlari va boshqa zarur buyumlar bilan taʼminlanadi. Bunda “Onalar maskani”da yashayotganiga bir oydan oshgan ogʻir hayotiy vaziyatga tushib qolgan onalarni zarur kiyim-bosh bilan taʼminlash uchun bazaviy hisoblash miqdorining uch baravarigacha mablagʻ ajratiladi. 29. Ogʻir hayotiy vaziyatdagi homilador ayol, ona va uning farzandiga Bolalar uyi joylashgan hududiy davolash profilaktika muassasasi tomonidan oʻrnatilgan tartibda tibbiy xizmatlar koʻrsatiladi. 3-§. Ogʻir hayotiy vaziyatga tushib qolgan onalarni “Onalar maskani”dan chiqarish tartibi 30. Ogʻir hayotiy vaziyatga tushib qolgan onalar “Onalar maskani”dan quyidagi holatlarda chiqariladi: ogʻir hayotiy vaziyatga tushib qolgan onalarning shartnomani bekor qilish boʻyicha arizasi; ogʻir hayotiy vaziyatga tushib qolgan onalar tomonidan shartnoma shartlarini bajarmaslik holatlari; ogʻir hayotiy vaziyatga tushib qolgan onalarning “Onalar maskani”da boʻlish muddatining tugashi; ogʻir hayotiy vaziyatga tushib qolgan ona yoki farzandining vafoti. 31. Voyaga yetmagan yosh ona “Onalar maskani”dan foydalanish muddati tugashidan 3 oy oldin qonunchilik bilan oʻrnatilgan tartibda unga joylashtirishning muqobil shakli belgilangan holda chiqariladi. 32. Ogʻir hayotiy vaziyatga tushib qolgan onalar “Onalar maskani”dan chiqarilganida ular bilan tuzilgan shartnoma bekor qilinadi. 6-bob. Ogʻir hayotiy vaziyatga tushib qolgan onalarning huquq va majburiyatlari 33. “Onalar maskani”ga qabul qilingan ogʻir hayotiy vaziyatga tushib qolgan onalar quyidagi huquqlarga ega: Bolalar uyida farzandi bilan bir yilgacha boʻlgan muddatda yashash va kompleks ijtimoiy xizmatlardan foydalanish; qarindoshlari bilan istalgan vaqtda koʻrishish hamda Bolalar uyidan shartnomada nazarda tutilgan vaqtda oʻz farzandi bilan birgalikda chiqish; kasb oʻrganish yoki taʼlim olish. Ogʻir hayotiy vaziyatga tushib qolgan onalar qonunchilik hujjatlariga hamda ular bilan tuziladigan shartnomaga muvofiq boshqa huquqlarga ham ega boʻlishi mumkin. 34. “Onalar maskani”ga qabul qilingan ogʻir hayotiy vaziyatga tushib qolgan onalar quyidagilarga majbur: oʻzining va farzandining sogʻligʻiga gʻamxoʻrlik qilish; oʻzi va farzandi uchun ovqatini tayyorlash, sanitariya va gigiyena talablariga rioya qilish, maishiy-xoʻjalik ishlarini bajarish, yashab turgan hududni va binoni, jihozlarni ozoda va tartibli saqlash; Bolalar uyi direktori tomonidan ruxsat etilgan shaxslardan tashqari begona shaxslarni muassasaga olib kirmaslik; oilani qoʻllab-quvvatlash rejasida nazarda tutilgan xizmatlarni amalga oshirishda faol ishtirok etish; Bolalar uyining ichki tartib-qoidalariga qatʼiy rioya qilish; Bolalar uyi hududidan chiqishda ijtimoiy xodimni xabardor qilish. Ogʻir hayotiy vaziyatga tushib qolgan onalar qonunchilik hujjatlariga hamda ular bilan tuziladigan shartnomaga muvofiq boshqa majburiyatlarga ham ega boʻlishi mumkin. 7-bob. Yakunlovchi qoidalar 35. Nizolarni hal qilish qonunchilik hujjatlarida belgilangan tartibda amalga oshiriladi. 36. Mazkur Tartib talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bolalar uyida Oilalarni qoʻllab-quvvatlash xizmatini tashkil etish tartibiga ILOVA I. “Onalar maskani” xizmatlaridan foydalanayotgan ogʻir hayotiy vaziyatga tushib qolgan onalarni oziq-ovqat bilan taʼminlash meʼyorlari (bir kishi hisobiga kuniga grammda (brutto) T/r Oziq-ovqat mahsulotining nomi Norma 1. 1-nav bugʻdoy non 600 2. 1-nav bugʻdoy uni 45 3. Kartoshka uni (kraxmal) 3 4. Yorma, makaron mahsulotlari 90 5. Qand-shakar 90 6. Qandolat mahsulotlari 25 7. Sariyogʻ 35 8. Oʻsimlik yogʻi 20 9. Sut-qatiq mahsulotlari 500 10. Smetana 20 11. Tvorog 50 12. Pishloq 15 13. Goʻsht, parranda goʻshti 150 14. Kolbasa mahsulotlari 25 15. Baliq 90 16. Tuxum (dona) 1 17. Kartoshka 400 18. Sabzavotlar, shu jumladan, tomat pastasi 455 19. Hoʻl mevalar, rezavorlar, sharbatlar 250 20. Quruq mevalar, shu jumladan, naʼmatak 5 gr. 15 21. Choy 0,5 22. Kakao 1 23. Yodlangan tuz 12 24. Xamirturush 1 Izoh. Mazkur oziq-ovqat mahsulotlari ular uchun ajratiladigan mablagʻlar doirasida asosiy moddalari bir-biriga toʻgʻri keladigan oziq-ovqat mahsulotlari bilan almashtirilishi mumkin. II. Onalarni shaxsiy gigiyena buyumlari bilan taʼminlash MEʼYORLARI T/r Shaxsiy gigiyena buyumlari Oʻlchov birligi Soni Foydalanish muddati (yil) 1. Tish pastasi dona 6 1 2. Tish choʻtkasi dona 2 1 3. Kir sovun dona 12 1 4. Atir sovun dona 12 1 5. Kir yuvish kukunlari paket (400 g.) 6 1 III. Onalarni yumshoq buyumlar bilan taʼminlash MEʼYORLARI T/r Yumshoq buyumlar Oʻlchov birligi Soni Choyshablar dona 3 Koʻrpa choyshablari dona 2 Yostiq jildi dona 3 Sochiq dona 2 Paxmoq sochiq dona 2 Jun yoki momiqlik adyol dona 1 Paxmoq adyol dona 1 Toʻshak dona 1 Par yostiq dona 1 Oʻringa yopiladigan choyshab dona 1 Karavot oldiga toʻshaladigan gilamcha dona 1 Bolalar uylari toʻgʻrisidagi nizomga 2-ILOVA Bolalar uylari tarbiyalanuvchilarining oziq-ovqat mahsulotlari isteʼmol qilishining oʻrtacha sutkalik oqilona NORMALARI grammda T/r Mahsulotlar nomi 0 — 6 oylik 6 — 12 oylik 1 — 3 yosh 4 yosh 1-navli bugʻdoy non - 30 175 250 Bugʻdoy uni - 10 35 35 Bolalar ovqati uchun un (guruchli, grechixali, suli yormali va boshqalar) 10 10 - - Kartoshka uni 8 8 8 8 Yorma, dukkakli, makaron mahsulotlari 20 40 85 85 Kartoshka 50 100 350 350 Har xil sabzavotlar, shu jumladan koʻkatlar — 10 gr 100 200 400 400 Hoʻl mevalar 50 100 150 200 Meva, sabzavot sharbatlari 30 100 100 200 Quruq mevalar, shu jumladan naʼmatak — 10 gr - 20 30 30 Qandolatchilik mahsulotlari - 20 50 70 Tabiiy asal - - - 10 Qand-shakar 20 30 50 50 Sariyogʻ 10 20 45 55 Oʻsimlik moyi 5 10 20 20 Pomidor pastasi, pomidor pyuresi - - - 3 Tuxum (dona) 0,5 sarigʻi 0,5 sarigʻi 1 1 Sut 100 250 600 600 Tvorog - 20 40 40 Goʻsht, parranda goʻshti, jigar - 120 150 175 Baliq - - 75 75 Kolbasa mahsulotlari - - 40 40 Smetana - - - 25 Qaymoq 10 20 50 50 Qatiq mahsulotlari (bolalar kefiri, biolakt, atsidofil pastasi) 150 200 200 200 Pishloq - 20 20 25 Choy - - 2 2 Kakao - - 3 3 Yodlangan tuz - - 6 6 Xamirturush - - 1 1 Sutli aralashma 150 150 - - Izoh. Bolalar uylarining direktoriga almashtiriladigan oziq-ovqat mahsulotlarining teng qiymatliligini hamda ularning mavjudligini va tegishli mavsumda foydalanishni hisobga olgan holda, bolalar ratsioniga ayrim oʻzgartirishlar kiritish huquqi beriladi. Bolalar uylari toʻgʻrisidagi nizomga 3-ILOVA Bolalar uylari tarbiyalanuvchilarini kiyim-bosh, poyabzal va yumshoq anjomlar bilan taʼminlash NORMALARI T/r Kiyim-bosh, poyabzal va yumshoq anjomning nomi Quyidagi yoshdagi bolalar uchun: 1 yoshgacha 1 yoshdan 2 yoshgacha 2 yoshdan 4 yoshgacha 1 oʻringa soni Es muddati (yil) 1 oʻringa soni Es muddati (yil) 1 oʻringa soni Es muddati (yil) Ichki kiyim, choyshab, yostiq jildi va shu kabilar 1. Ichki koʻylak, chaqaloqlar yaktakchasi, maykalar 12 1 6 1 6 1 2. Ichki koftachalar, pijamalar, tungi koʻylaklar 4 1 4 1 3 1 3. Polzunkalar, kalta ishtonlar, triko (qalin) 40 1 40 1 6 1 4. Polzunkalar, kalta ishtonlar, triko (yozgi) 30 1 30 1 10 1 5. Bolalar choyshablari 7 1 7 1 6 1 6. Yozgi yoʻrgaklar 130 1 50 1 10 1 7. Qalin yoʻrgaklar 10 1 10 1 - - 8. Bolalar koʻrpajildlari (konvertlar) 7 2 7 2 5 2 9. Yostiq uchun ustki yostiqjildlar 7 2 7 3 5 3 10. Yostiq uchun ichki yostiqjildlar 1,5 2 1,5 2 1,5 2 11. Bolalar sochiqlari 4 1 4 2 4 2 12. Uchburchak roʻmollar, chepchiklar (issiq bosh kiyimlar) 5 1 5 1 5 2 Formali kiyimlar 13. Qalin kiyimlar (koʻylaklar) - - 4 2 4 2 14. Yozgi kiyimlar (koʻylaklar) - - 2 1 4 2 15. Trikotajli mashq qilish kiyimlari - - - - 2 2 16. Fartuklar (oshxoʻraklar) 6 0,5 3 1 3 2 17. Paypoqlar, golflar 5 1 5 1 7 1 18. Kolgotkalar 6 1 10 1 10 1 19. Jundan (ip aralash jundan) toʻqilgan sviterlar, nimchalar, koftalar 1,5 2 2 2 2 2 20. Suv oʻtmaydigan kurtkalar, kombinezonlar 1 2 1 2 1 2 21. Yengil paltolar - - 1 2 1 2 22. Qishki paltolar - - 1 2 1 2 23. Yozgi bosh kiyimlar (panamkalar, pilotkalar) 2 1 3 3 3 2 24. Jundan toʻqilgan shapkalar 1,5 2 1,5 2 2 2 25. Sharflar, kashne 1 1 1 2 1 2 26. Boshmaldoqli qoʻlqoplar - - 2 2 3 3 27. Junli paypoqlar 4 2 3 1,5 3 1,5 28. Tuflilar, krossovkalar - - 2 1 2 1 29. Botinkalar - - 1 1 1 1 30. Sovuq oʻtmaydigan botinkalar, etiklar - - 1 2 1 1 31. Qalin etiklar - - 1 1 1 1 32. Tagliklar * 730 - 730 - 730 - Toʻshak, adyol, yostiq jildi va shu kabilar 33. Toʻshak 2 3 2 3 2 3 34. Issiq yoki momiqlik adyol 2 3 2 3 1 3 35. Junli, ip aralash junli adyollar 1,25 5 1,25 5 1,1 5 36. Paxmoq adyol 2,5 3 2,5 3 2 3 37. Choyshablar 1 5 1 5 1 5 38. Yostiqlar 2 4 1,5 4 1,5 4 *Bir bola uchun bir yilga hisobidan. Izoh. Bolalar uyining direktorlariga Bolalar uyida kiyim-bosh, poyabzal va yumshoq anjomlar bilan taʼminlash tabelida bir bola uchun ularning toʻliq toʻplami qiymati doirasida ayrim oʻzgartirishlar kiritish huquqi beriladi. Vazirlar Mahkamasining 2024-yil 27-dekabrdagi 893-son qaroriga 9-ILOVA Mehribonlik uylari toʻgʻrisida NIZOM 1-bob. Umumiy qoidalar 1. Mazkur Nizom Mehribonlik uylarining maqomini, ularning faoliyatini tashkil etish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning tuman (shahar)lardagi “Inson” ijtimoiy xizmatlar markazi; tarbiyalanuvchilar — Mehribonlik uyiga tarbiyaga joylashtirilgan yetim bolalar va ota-ona qaramogʻidan mahrum boʻlgan bolalar; hududiy boshqarmalar — Agentlikning Qoraqalpogʻiston Respublikasi, viloyatlar va Toshkent shahar boshqarmalari. [ OKOZ: 1. 04.00.00.00 Oila qonunchiligi / 04.05.00.00 Ota-onalar qarovisiz qolgan bolalarni tarbiyalash shakllari / 04.05.05.00 Mehribonlik (bolalar) uylari. Bolalar shaharchalari; 2. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.08.00.00 Ijtimoiy xizmat koʻrsatish / 06.08.02.00 Davlat muassasalarida (internatlar va qariyalar hamda nogironlar uylari) ijtimoiy xizmat koʻrsatish] 3. Mehribonlik uyi tarbiyalanuvchilar uchun davlat tarbiya muassasasi hisoblanadi. 4. Quyidagilar Mehribonlik uyining asosiy vazifalari hisoblanadi: tarbiyalanuvchilarni tarbiyalash, psixologik, aqliy va jismoniy kamol topishini taʼminlash va qoʻllab-quvvatlash; tarbiyalanuvchilarni toʻliq ruhiy sogʻlomlashtirishga, ijtimoiy moslashtirishga va jamiyatga uygʻunlashtirishga koʻmaklashadigan, ularning sifatli taʼlim va tarbiya olishi, shuningdek, ijodiy va intellektual qobiliyatlarini rivojlantirish uchun uy sharoitiga eng koʻp darajada yaqinlashtirilgan muhitni yaratish; tarbiyalanuvchilarning hayoti va sogʻligʻi, psixologik va jismoniy rivojlanishi himoya qilinishini taʼminlash; tarbiyalanuvchilarning huquqlari va qonuniy manfaatlarini ijtimoiy-huquqiy himoya qilinishida koʻmaklashish. 2-bob. Mehribonlik uyini tashkil etish tartibi [ OKOZ: 1. 01.00.00.00 Konstitutsiyaviy tuzum / 01.15.00.00 Mahalliy davlat hokimiyati organlari / 01.15.03.00 Mahalliy ijroiya organlari (Hokimliklar) (shuningdek, 02.04.00.00ga qarang)] 5. Mehribonlik uyi Agentlik bilan kelishgan holda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan tashkil etiladi. 6. Mehribonlik uyi belgilangan tartibda davlat roʻyxatidan oʻtkaziladi. LexUZ sharhi Qarang: Vazirlar Mahkamasining 2022-yil 28-sentabrdagi 542-sonli “Tadbirkorlik subyektlari boʻlmagan ayrim yuridik shaxslarni tashkil etish va tugatishga doir normativ-huquqiy hujjatlarni tasdiqlash toʻgʻrisida”gi qarori . 7. Mehribonlik uyining ustavi Agentlik tomonidan tasdiqlanadi. 8. Mehribonlik uylari faoliyatini muvofiqlashtirish ular tashkil etilgan hududdagi hududiy boshqarmalar tomonidan amalga oshiriladi. 9. Mehribonlik uyi yuridik shaxs hisoblanadi, Oʻzbekiston Respublikasi davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga hamda Iqtisodiyot va moliya vazirligi huzuridagi Gʻaznachilik xizmati qoʻmitasida shaxsiy gʻazna hisobvaragʻiga ega boʻladi. 10. Mehribonlik uyi joylashgan hududdagi vakolatli organ tarbiyalanuvchining qonuniy vakili hisoblanadi. 3-bob. Mehribonlik uyiga bolalarni qabul qilish 11. Mehribonlik uyiga yetim bolalar va ota-ona qaramogʻidan mahrum boʻlgan bolalar 3 yoshdan boshlab qabul qilinadi hamda ular 18 yoshga toʻlguncha yoki umumiy oʻrta, oʻrta maxsus va boshlangʻich professional taʼlim tashkilotlarini bitirguniga yoxud muqobil joylashtirishning boshqa shakllariga joylashtirilguniga qadar muassasada boʻladilar. Jismoniy yoki psixik rivojlanishida buzilishlari boʻlgan yetim va ota-ona qaramogʻidan mahrum boʻlgan bolalar Mehribonlik uyiga qabul qilinganidan soʻng ixtisoslashtirilgan davlat taʼlim muassasalariga (maktablar, maktab-internatlar) yuboriladi. 12. Mehribonlik uyidagi tarbiyalanuvchilar soni Agentlik tomonidan, sanitariya qoidalari, normalari va gigiyena normativlariga rioya qilgan holda belgilanadi. Bunda tarbiyalanuvchilarning soni 140 nafardan oshmasligi kerak. Tarbiyalanuvchilar soni 140 nafardan oshishiga sanitariya qoidalari, normalari va gigiyena normativlariga muvofiq, muassasaning tarbiyalanuvchilar bilan toʻldirilish sigʻimidan kelib chiqib Sogʻliqni saqlash vazirligi bilan kelishgan holda yoʻl qoʻyiladi. 13. Mehribonlik uyi tarbiyalanuvchilari: 7 yoshgacha boʻlgan turli yoshdagi bolalar guruhlarida tarbiyalanuvchilar soni 10 nafar; bir xil yoshdagi tarbiyalanuvchilar guruhlarida — 4 yoshgacha boʻlgan bolalar — 8 nafar, 4 yoshdan 7 yoshgacha boʻlgan bolalar guruhida esa — 12 nafar; tarbiyalanuvchilar guruhlaridagi oʻquvchilar soni I — XI sinflarda — 15 nafar boʻlishi lozim. Mehribonlik uyida ijtimoiy-pedagogik, tibbiy-psixologik qoʻllab-quvvatlashga muhtoj bolalar uchun ixtisoslashtirilgan korreksion-rivojlantiruvchi guruhlar, shu jumladan, sport va harbiy sohaga qiziqishi boʻlgan VII — XI sinflarda oʻqiydigan bolalar uchun vatanparvarlik-sport yoʻnalishidagi guruhlar tashkil etilishi mumkin. Tarbiyalanuvchilarni ixtisoslashtirilgan korreksion-rivojlantiruvchi guruhlarga yoʻllash faqat psixologik-tibbiy-pedagogik komissiyaning xulosasi asosida amalga oshiriladi. Ixtisoslashtirilgan korreksion-rivojlantiruvchi guruhlardagi bolalar soni jismoniy yoki psixik rivojlanishida buzilishlari boʻlgan bolalar uchun ixtisoslashtirilgan davlat taʼlim muassasalarining (maktablar, maktab-internatlarning) tarbiya guruhlaridagi bolalar soni meʼyorlariga muvofiq ravishda belgilanadi. Vatanparvarlik-sport yoʻnalishidagi guruhlar Agentlikning buyrugʻiga asosan tashkil etiladi. 14. Bolani Mehribonlik uyiga joylashtirish uning doimiy yashash yoki vaqtincha turgan joyi boʻyicha roʻyxatdan oʻtgan joyiga koʻra, agar bola muayyan yashash joyiga ega boʻlmasa, bola aniqlangan joydagi vakolatli organ qarori asosida amalga oshiriladi. 15. Vakolatli organ tomonidan bolalarni joylashtirish boʻyicha qaror chiqarilganidan soʻng 1 ish kuni ichida Mehribonlik uyiga qabul qilinadigan har bir bola toʻgʻrisidagi maʼlumotlar “Yagona milliy ijtimoiy himoya” axborot tizimi orqali tegishli Mehribonlik uyiga yuboriladi. 16. Bir oilaning aʼzolari boʻlgan bolalar yoki qarindoshlar bir muassasaga yuboriladi. Tibbiy yoki boshqa sabablarga koʻra ushbu bolalarni alohida tarbiyalash va joylashtirish kerak boʻlgan hollar bundan mustasno. 17. Tarbiyalanuvchilarni Bolalar uylaridan Mehribonlik uyiga qabul qilish majburiy tartibda, bola 3 yoshga toʻlgandan soʻng ushbu Nizomning 14-bandiga muvofiq amalga oshiriladi. 18. Mehribonlik uyiga berilgan bolaning huquqlari va qonuniy manfaatlarini himoya qilish, uning turmush sharoitlari va tarbiyalanishini, bolaning individual rivojlanish va integratsiya rejasining amalga oshirilishini hamda uning muassasaga moslashganligini monitoring qilish Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga qabul qilish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga muvofiq muassasa joylashgan joyidagi vakolatli organ tomonidan olib boriladi. 4-bob. Mehribonlik uyining tarbiyalanuvchilari [ OKOZ: 1. 01.00.00.00 Konstitutsiyaviy tuzum / 01.06.00.00 Inson va fuqaroning huquqlari, erkinliklari va burchlari / 01.06.09.00 Alohida toifadagi fuqarolarni (ayollar, bolalar va boshqalar) huquqiy holatini oʻziga xos xususiyatlari; 2. 13.00.00.00 Taʼlim. Fan. Madaniyat / 13.01.00.00 Taʼlim / 13.01.01.00 Umumiy qoidalar; 3. 13.00.00.00 Taʼlim. Fan. Madaniyat / 13.01.00.00 Taʼlim / 13.01.14.00 Taʼlim-tarbiya jarayoni ishtirokchilarini ijtimoiy himoya qilish] 19. Mehribonlik uylari tarbiyalanuvchilarining taʼlimi, tarbiyasi va taʼminoti toʻliq davlat taʼminoti asosida amalga oshiriladi. 20. Mehribonlik uylariga tarbiyaga olingan tarbiyalanuvchilarga muassasa joylashgan joy boʻyicha hududiy boshqarma vakili hamda Milliy gvardiyaning harbiy xizmatchi va xodimlari biriktiriladi. Biriktirilgan hududiy boshqarma vakili Milliy gvardiyaning harbiy xizmatchi va xodimlari bilan hamkorlikda muntazam ravishda tarbiyalanuvchi bolalar bilan suhbatlar oʻtkazish asosida ularning taʼlim-tarbiya olish ahvolini va maishiy shart-sharoitlarini oʻrganadi, shuningdek, mavjud muammolarni bartaraf etish, ularni ota-onasiga qaytarish yoxud joylashtirishning boshqa muqobil shakllariga berish choralarini koʻrib boradi. 21. Mehribonlik uyi tarbiyalanuvchilari Sogʻliqni saqlash vazirligi tomonidan belgilangan tartibda tasdiqlangan Mehribonlik uylari tarbiyalanuvchilarining oziq-ovqat mahsulotlari isteʼmol qilishining oʻrtacha sutkalik maqbul meʼyorlariga muvofiq oziq-ovqat, shuningdek, ushbu Nizomga 1-ilovaga muvofiq norma boʻyicha kiyim-bosh, poyabzal va yumshoq jihozlar hamda 2-ilovaga muvofiq norma boʻyicha shaxsiy gigiyena buyumlari bilan taʼminlanadilar. 22. Mehribonlik uyi maʼmuriyati tarbiyalanuvchilarning ushbu Mehribonlik uyida boʻlishi muddati tugashidan bir yil avval uy-joyga muhtoj sifatida maxsus axborot tizimiga kiritadi. 23. Mehribonlik uyi tarbiyalanuvchilari akademik litsey, kasb-hunar maktablari, kollejlar, texnikumlar va oliy taʼlim muassasalariga oʻqishga kirgan taqdirda, Mehribonlik uyi maʼmuriyati bu toʻgʻrisida mazkur taʼlim muassasasi joylashgan hududdagi vakolatli organni xabardor qiladi. 24. Akademik litseylar, kasb-hunar maktablari, kollejlar va texnikumlarda oʻqiyotgan tarbiyalanuvchilar mazkur muassasalarda yotoqxona mavjud boʻlmagan taqdirda, Mehribonlik uyi maʼmuriyati bilan kelishgan holda, ular oʻqishni tamomlaguniga qadar Mehribonlik uyida yashashi mumkin. Ushbu bitiruvchilarning yashashi hamda ovqatlanishi bilan bogʻliq xarajatlar Mehribonlik uyi mablagʻlari hisobidan qoplanadi. 25. Mehribonlik uyining akademik litsey, kasb-hunar maktablari, kollejlar, texnikumlar va oliy taʼlim muassasalarida taʼlim olayotgan sobiq tarbiyalanuvchilari oʻzlari taʼlim olayotgan taʼlim muassasalari maʼmuriyati bilan kelishgan holda taʼtil davrida, dam olish va bayram kunlarida, shuningdek, kasallik davrida yashaganlik uchun haq toʻlamasdan Mehribonlik uyida turishlari mumkin. Ularning yashashi hamda ovqatlanishi bilan bogʻliq xarajatlar Mehribonlik uyi mablagʻlari hisobidan qoplanadi. 26. Mehribonlik uyidan chiqarishda tarbiyalanuvchilarga quyidagi hujjatlar beriladi: tugʻilganlik haqidagi guvohnoma (maʼlumotnoma), 16 yoshga toʻlganlarga esa identifikatsiyalovchi ID-karta; Mehribonlik uyida boʻlganlik haqida maʼlumotnoma; sogʻligʻi haqida maʼlumotnoma (tibbiy hujjatlar); maʼlumoti toʻgʻrisida hujjat (maktab yoshidagi bolalar uchun); ota-onasi va boshqa yaqin qarindoshlari haqidagi maʼlumotlar. Bolaning mol-mulkka, pul mablagʻlariga, turar joyga (oʻzi yoki ota-onasiga qarashli boʻlgan) egalik qilish huquqini tasdiqlovchi hujjatlar, pensiya va omonat daftarchalari, alimentlar undirish toʻgʻrisidagi ijro varaqasi hamda unga doir boshqa hujjatlar ham beriladi. 27. Tarbiyalanuvchilarni ota-onalar tomonidan qaytarib olish yoki muqobil joylashtirish shakllariga berish, ularni tarbiyalanish muddati tugashi munosabati bilan muassasadan chiqarish ushbu Nizomning 26-bandiga muvofiq muassasaga joylashtirgan vakolatli organning qarori bilan amalga oshiriladi. 28. Mehribonlik uyi direktori tarbiyalanuvchilarni qabul qilish va ularni Mehribonlik uyidan chiqarish uchun ushbu Nizom talablariga muvofiq shaxsan javob beradi. 5-bob. Mehribonlik uyida taʼlim-tarbiya jarayonini tashkil etish 29. Tarbiyalanuvchilarni oʻqitish Mehribonlik uyiga yaqin atrofda joylashgan maktabgacha taʼlim, umumiy oʻrta taʼlim va ixtisoslashtirilgan taʼlim tashkilotlarida amalga oshiriladi. 30. Mehribonlik uyi tarbiyalanuvchilarning davlat taʼlim standartlariga va davlat taʼlim talablariga muvofiq fanlarning asoslari boʻyicha muntazam bilim, malaka va koʻnikmalarni egallab olishiga, munosib kasb tanlashga koʻmaklashadi, shuningdek, milliy va umuminsoniy qadriyatlar asosida maʼnaviy-axloqiy fazilatlar shakllanishi, ijodiy qobiliyatlari va mehnat koʻnikmalari rivojlanishi uchun shart-sharoitlar yaratadi. Mehribonlik uylarida tarbiyalanuvchilarning ijtimoiy moslashuvi va kasb-hunarni tanlashi, ularda ijtimoiy va hayotiy koʻnikmalarni shakllantirishga yoʻnaltirilgan oʻquv kurslari tashkil etiladi. Oʻquv kurslari faoliyatini tashkil etish va ularni zarur moddiy-texnik vositalar bilan taʼminlash muassasa mablagʻlari hamda qonunchilik hujjatlarida taqiqlanmagan boshqa mablagʻlar hisobidan amalga oshiriladi. 31. Mehribonlik uyi tarbiyalanuvchilarning intellektual, axloqiy va jismoniy rivojlanishi, ularni mustaqil hayotga tayyorlash uchun shart-sharoitlar yaratadi. 32. Mehribonlik uyining maktabgacha yoshdagi bolalar guruhlari oʻz faoliyatini Maktabgacha va maktab taʼlimi vazirligi tomonidan Agentlik bilan kelishilgan tartibda tasdiqlangan maktabgacha taʼlim tashkilotlari uchun davlat taʼlim talablari boʻyicha ishlab chiqilgan taʼlim-tarbiya dasturiga muvofiq amalga oshiradi. Jismoniy yoki psixik rivojlanishida buzilishlari boʻlgan tarbiyalanuvchilarning taʼlim-tarbiya jarayoni ularning rivojlanishidagi buzilishlarga muvofiq taʼlim va tarbiyaning maxsus dasturlari boʻyicha tashkil etiladi. 33. Tarbiyalanuvchilarning isteʼdod va qobiliyatlarini rivojlantirish, shuningdek, keyinchalik kasbga yoʻnaltirish uchun ularning qiziqishlari asosida Mehribonlik uyida uning mablagʻlari va qonunchilik hujjatlarida taqiqlanmagan boshqa mablagʻlar hisobiga turli klublar, seksiyalar, toʻgaraklar, studiyalar tashkil etilishi mumkin. 34. Taʼtil vaqtida tarbiyalanuvchilarning dam olishi Mehribonlik uyining shahar tashqarisidagi oromgohlarda, dala hovlilarida, Agentlik tizimidagi Mehribonlik uylari sogʻlomlashtirish oromgohida hamda boshqa sogʻlomlashtirish oromgohlarida tashkil etiladi. 35. Taʼlim, mehnat, dam olish va turli tadbirlarni oʻz ichiga olgan hamda tibbiy-pedagogik jihatdan oʻzaro bogʻliq boʻlgan kun tartibi tarbiyalanuvchilarning Mehribonlik uyida kecha-kunduz boʻlishlarini hisobga olgan holda tuziladi. 6-bob. Ijtimoiy-psixologik pedagogik koʻmaklashishni tashkil etish 36. Mehribonlik uyida tarbiyalanuvchilarga ijtimoiy, psixologik-pedagogik yordam berish hamda tarbiyalanuvchilarni joylashtirishning muqobil shakllarini tanlash maqsadida Ijtimoiy xizmat (keyingi oʻrinlarda — Xizmat) tashkil etiladi. Xizmat faoliyati hududiy boshqarma tomonidan muvofiqlashtiriladi. Xizmat tarkibi Mehribonlik uyining ijtimoiy himoya boʻyicha direktor oʻrinbosari (keyingi oʻrinlarda — ijtimoiy xodim), psixolog, vrach, defektolog, yoshlar yetakchisi rahbari, guruh rahbaridan iborat boʻladi. Xizmatga ijtimoiy xodim boshchilik qiladi. 37. Xizmat xodimlari: tarbiyalanuvchilarning huquq va qonuniy manfaatlari himoya qilinishida koʻmaklashadilar; tarbiyalanuvchilar bilan diagnostik, psixologik-profilaktik, korreksion-rivojlantiruvchi, maslahat berish va reabilitatsiya ishlarini olib boradilar; Mehribonlik uyining tarbiyalanuvchilari, pedagoglari, maʼmuriyati va boshqa xodimlari bilan psixologik-profilaktik maslahat berish, taʼlim (seminarlar, treninglar) ishlarini olib boradilar; tarbiyalanuvchilarning ota-onalari bilan maslahat berish va reabilitatsiya ishlarini olib boradilar. 38. Xizmatning xodimlari quyidagi yoʻnalishlar boʻyicha ish olib boradilar: a) tarbiyalanuvchilarning huquqlari va qonuniy manfaatlarini himoya qilish sohasida: tarbiyalanuvchining shaxsiy hujjatlar yigʻma jildini oʻrganish va uning ijtimoiy maqomi barqarorligini aniqlash; qonunchilik hujjatlarida nazarda tutilgan tarbiyalanuvchilar va ularning mol-mulkiga nisbatan qonun buzilishiga yoʻl qoʻyayotgan shaxslar javobgarlikka tortilishiga vakolatli organga koʻmaklashish; tarbiyalanuvchilarning ota-onalarni aniqlash va ular bilan mustahkam aloqalar oʻrnatish; ijtimoiy bilimlar, oʻz huquq va manfaatlarini himoya qilish koʻnikmalarini shakllantirish boʻyicha tarbiyalanuvchilar orasida taʼlim-tarbiya ishlarini tashkil etish; tarbiyalanuvchilarni oʻrta-maxsus, professional yoki oliy taʼlim muassasalariga oʻqishga tayyorlanishini taʼminlash; vakolatli organ bilan hamkorlikda Mehribonlik uyi bitiruvchilarining oʻrta-maxsus, professional, oliy taʼlim muassasalarini bitirganidan soʻng ishga joylashishida koʻmaklashish; b) tarbiyalanuvchining Mehribonlik uyida yashashga moslashish uchun zarur boʻlgan imkoniyatlarini aniqlash va rivojlantirish, tarbiyalanuvchilarning xulq-atvoridagi chekinishlar profilaktikasi sohasida: ijtimoiy rivojlanish va (yoki) reabilitatsiya qilishga ehtiyojmand boʻlgan tarbiyalanuvchilar toifasini aniqlash; kamol topishning tibbiy-ijtimoiy va psixologik-pedagogik muammolari tashxisi; tarbiyalanuvchining individual va integratsiya rivojlanish rejalarini amalga oshirish; shaxsning kamol topishi va uning jamiyatga reabilitatsiyasining ijtimoiy-pedagogik shart-sharoitlari yaratilishiga koʻmaklashish (pedagog xodimlar, tengdoshlar guruhlari, doʻstlar bilan ish olib borish); tarbiyalanuvchilarni kasbga yoʻllash; tarbiyalanuvchilarda sogʻlom turmush tarzini shakllantirish; tarbiyalanuvchilarda oʻz taqdiri uchun masʼuliyat tuygʻusini shakllantirish; v) tarbiyalanuvchilarni oilaga berish sohasida: tarbiyalanuvchini mustaqil hayotga tayyorlash; ota-onalarni yoki tarbiyalanuvchini oilasiga tarbiyaga olish istagidagi shaxslarni tarbiyalanuvchini oilaga qabul qilishga tayyorlash; tarbiyalanuvchini oʻz oilasiga qaytarishga tayyorlash va qaytarishga koʻmaklashish; tarbiyalanuvchini muqobil oilaga joylashtirishga va yashashga tayyorlash. 7-bob. Mehribonlik uyi xodimlari [ OKOZ: 1. 05.00.00.00 Mehnat va aholining bandligi toʻgʻrisidagi qonunchilik / 05.02.00.00 Mehnat / 05.02.07.00 Mehnat shartnomasi (kontrakt)] 39. Pedagog xodimlar Mehribonlik uyiga qonunchilik hujjatlarida belgilangan tartibda mehnat shartnomasi asosida ishga qabul qilinadi. LexUZ sharhi Qarang: Oʻzbekiston Respublikasi Mehnat kodeksining 12-bobi . 40. Mehribonlik uyining tibbiyot xodimlari tarbiyalanuvchilarning chuqurlashtirilgan tibbiy koʻriklardan oʻtkazilishi, ularning oʻz vaqtida ixtisoslashtirilgan davolash-profilaktika muassasalariga yoʻnaltirilishi, tarbiyalanuvchilarning reabilitatsiya tadbirlariga jalb etilishi, Mehribonlik uyida sanitariya-gigiyena tadbirlari va epidemiyaga qarshi tadbirlar tashkil qilinishi, tarbiyalanuvchilarning sifatli ovqatlantirilishi amaldagi sanitariya qoidalari, normalari va gigiyena normativlariga muvofiq boʻlishi uchun javob beradi. Mehribonlik uyida davolash-maslahat yordami va oʻtkazilgan davolash-sogʻlomlashtirish tadbirlari tahlili tegishli sogʻliqni saqlash organlari tomonidan amalga oshiriladi. 41. Mehribonlik uyida taʼlim-tarbiya jarayonini psixologik taʼminlashni psixolog amalga oshiradi. 42. Mehribonlik uyi tarbiyalanuvchilarini ijtimoiy himoya qilish va kuzatib borish ijtimoiy xodim tomonidan amalga oshiriladi. 43. Mehribonlik uyi maʼmuriyati pedagog, tibbiyot xodimi va ijtimoiy xodimning pedagogik, kasbiy va psixologik mahorati doimiy ravishda takomillashtirib borilishi, ularning malakasini oshirish va ularni qayta tayyorlash uchun javob beradi. 44. Mehribonlik uyining pedagog, tibbiyot va boshqa xodimlari malakasini oshirish qonunchilik hujjatlarida belgilangan tartibda amalga oshiriladi. 45. Mehribonlik uyining pedagog, tibbiyot va boshqa xodimlari Mehribonlik uyining ustaviga, ichki tartib-qoidalariga va kasbiy axloq-odobga qatʼiy rioya etishi, taʼlim-tarbiya jarayonining yuqori samaradorligini taʼminlashi, tarbiyalanuvchilarni ijtimoiy-psixologik va tibbiy jihatdan kuzatib borishi, oʻz kasbiy malakasini muntazam oshirishi shart. 46. Mehribonlik uyi xodimlarining lavozim boʻyicha huquqlari va majburiyatlari, rahbarlarining layoqati va funksiyalari qonunchilik hujjatlarida, shuningdek, Mehribonlik uyi ustavida belgilanadi. 8-bob. Mehribonlik uyini boshqarish 47. Mehribonlik uyiga bevosita rahbarlik qilish mazkur Nizomga va Mehribonlik uyi ustaviga muvofiq faoliyat koʻrsatadigan direktor tomonidan amalga oshiriladi. Direktor lavozimiga malaka talablari Agentlik tomonidan belgilanadi. 48. Direktor: Mehribonlik uyi nomidan ish olib boradi, uning manfaatlarini ifodalaydi, Mehribonlik uyining mol-mulkini qonunchilik hujjatlarida belgilangan tartibda boshqaradi va shartnomalar tuzadi; Mehribonlik uyi vakolatiga kiradigan masalalar boʻyicha qaror qabul qiladi hamda Mehribonlik uyiga yuklangan vazifa va funksiyalarning bajarilishi uchun shaxsan javob beradi; oʻz vakolatlari doirasida Mehribonlik uyining barcha xodimlari uchun majburiy boʻlgan buyruqlar chiqaradi va koʻrsatmalar beradi; pedagog xodimlar va boshqa xodimlar bilan mehnat shartnomalari tuzadi; qonunchilik hujjatlariga muvofiq boshqa vakolatlarni amalga oshiradi. 49. Mehribonlik uyining Pedagogik kengashi taʼlim-tarbiya jarayonini tashkil etishga koʻmaklashadi. Pedagogik kengashning funksiyalari Mehribonlik uyining ustavida belgilanadi. Mehribonlik uyi Pedagogik kengashi faoliyat yoʻnalishi boʻyicha metodik birlashmalarga birlashadi. 50. Mehribonlik uyida jamoatchilik asosida faoliyat yurituvchi Homiylik kengashi tuziladi. Mehribonlik uyi faoliyatini samarali boshqarishni taʼminlash, uni moddiy-texnik jihozlashga, xoʻjalik faoliyatiga, taʼlim-tarbiya jarayonini metodik va kadrlar bilan taʼminlashga, kadrlar tayyorlash sifatini oshirishga taalluqli muhim vazifalarga koʻmaklashish va ularni hal etish Homiylik kengashining maqsadi hisoblanadi. Homiylik kengashi oʻz faoliyatini Agentlik tomonidan tasdiqlanadigan Namunaviy nizom asosida amalga oshiradi. 9-bob. Moliya-xoʻjalik faoliyati 51. Mehribonlik uyining moddiy-texnik bazasi zarur bino, sport inshootlari, kommunikatsiyalar, asbob-anjomlar, transport vositalari va oʻqitishda, tarbiyalashda hamda taʼlim-tarbiya sohasidagi boshqa vazifalarni amalga oshirishda foydalaniladigan boshqa mol-mulkdan iborat boʻladi. Mehribonlik uyi binolari texnika xavfsizligi qoidalariga hamda sanitariya qoidalari, normalari va gigiyena normativlariga muvofiq jihozlanadi va ulardan foydalaniladi. Mehribonlik uyini jihozlash va moddiy-texnik bazasi boʻyicha minimal talablar Agentlik tomonidan belgilanadi. 52. Mehribonlik uyini mablagʻ bilan taʼminlash belgilangan tartibda: Oʻzbekiston Respublikasi respublika budjeti mablagʻlari; jismoniy va yuridik shaxslarning homiylik xayriyalari; qonunchilik hujjatlarida taqiqlanmagan boshqa manbalar hisobiga amalga oshiriladi. 53. Budjet mablagʻlarini sarflash tasdiqlangan xarajatlar smetasiga qatʼiy rioya qilgan holda amalga oshiriladi. Mehribonlik uyi homiylik orqali olingan mablagʻlarni oʻrnatilgan tartibda kirim qiladi va undan Pedagogik kengash qaroriga asosan mustaqil ravishda foydalanish huquqiga ega. 54. Yil davomida foydalanilmagan budjetdan tashqari mablagʻlar olib qoʻyilmaydi, ushbu mablagʻlar qonunchilik hujjatlariga muvofiq Mehribonlik uyining ehtiyojlariga sarflanadi. 55. Shtatlar jadvali qonunchilik hujjatlarida belgilangan tartibda namunaviy shtatlarga muvofiq tuziladi. 56. Mehribonlik uyi xodimlarining ish haqi qonunchilik hujjatlariga muvofiq belgilanadi. 57. Mehribonlik uyi vakolatli davlat organlari tomonidan belgilangan moliya va statistika hisobotlarini yuritadi. 58. Mehribonlik uyining moliya-xoʻjalik faoliyatini nazorat qilish tegishli hududiy boshqarmalar tomonidan amalga oshiriladi. 10-bob. Yakunlovchi qoidalar 59. Mehribonlik uyini qayta tashkil etish va tugatish qonunchilik hujjatlarida belgilangan tartibda amalga oshiriladi. 60. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 61. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Mehribonlik uylari toʻgʻrisidagi nizomga 1-ILOVA Mehribonlik uyi tarbiyalanuvchilarini kiyim-bosh, poyabzal va yumshoq jihozlar bilan taʼminlash NORMALARI T/r Kiyim-bosh, poyabzal va yumshoq jihozlar nomi Oʻlchov birligi Maktab yoshidagi bir nafar tarbiyalanuvchi uchun Maktabgacha yoshdagi bir nafar tarbiyalanuvchi uchun soni Foydalanish muddati (yil) soni Foydalanish muddati (yil) Oʻgʻil bolalar uchun Qiz bolalar uchun Kiyim-boshlar 1. Qishki palto/kurtka dona 1 1 2 1 2 2. Mavsumiy palto, kurtka dona 1 1 2 1 2 3. Maktab formasi toʻplam 1 1 1 - - 4. Oʻgʻil bolalar uchun kostumlar (galstuk bilan) toʻplam 2 - 2 2 2 5. Jun kostum (bayram uchun) toʻplam 1 - 2 1 2 6. Oʻgʻil bolalar uchun ip gazlamadan maktab koʻylaklari dona 3 - 1 - - 7. Oʻgʻil bolalar uchun ip gazlamadan ustki koʻylak dona 3 - 1 3 1 8. Qizlar uchun koʻylak (yubka, bluzka) dona - 3 1 3 1 9. Qizlar uchun uy xalatlari/koʻylaklari dona - 2 1 2 1 10. Qishki koʻylak (bayram uchun) dona - 1 1 1 1 11. Jun sviterlar (jemperlar) dona 2 2 2 2 2 12. Yozgi koʻylaklar (bayram uchun) dona - 3 1 3 1 13. Yozgi bosh kiyim dona 1 1 1 1 1 14. Qishki bosh kiyim dona 2 2 1 2 1 15. Qizlar uchun triko va shim dona - 4 1 4 1 16. Dastroʻmollar dona 6 6 1 6 1 17. Oʻgʻil bolalar uchun shim kamari dona 1 - 1 - - 18. Sharf dona 1 1 2 1 2 19. Qoʻlqoplar juft 2 2 1 2 1 20. Ichki koʻylak (pijama) toʻplam 4 4 2 5 2 21. Sport formasi, krossovka toʻplam 1 1 1 1 1 22. Siynaband dona - 3 1 - - 23. Kalta sport ishtoni dona 2 2 1 1 1 24. Maykalar dona 4 4 1 4 1 25. Ip paypoqlar, golflar juft 5 5 1 6 1 26. Jun paypoqlar, golflar juft 5 5 1 6 1 27. Botinkalar, tuflilar juft 3 3 1 3 1 28. Shippaklar juft 2 2 1 2 1 29. Qishki etiklar, botinkalar juft 1 1 1 1 1 30. Kalishlar juft 1 1 1 1 1 31. Yarim jun sport kostumi dona 1 1 1 1 1 32. Tungi pijamalar dona 2 1 1 2 1 33. Kolgotkalar dona - 5 1 6 1 34. Choʻmilish kiyimlari dona 1 1 1 1 1 35. Rezina shapka dona 1 1 2 1 1 36. Ish kiyimi toʻplam 1 1 2 1 1 37. Portfellar, sumkalar dona 1 1 1 - - 38. Shaxsiy buyumlarni saqlash uchun ryukzak/sumka dona 1 1 3 1 5 Yumshoq jihozlar 39. Choyshab dona 3 1 5 1 40. Koʻrpa choyshabi dona 2 1 2 1 41. Yostiq jildi dona 3 1 4 1 42. Sochiq dona 2 1 2 1 43. Paxmoq sochiq dona 2 1 2 1 44. Jun yoki paxtali adyol dona 1 6 1 6 45. Paxmoq adyol dona 1 3 2 3 46. Toʻshak dona 1 4 2 3 47. Momiqlik va patli yostiq dona 1 6 2 4 48. Katta choyshab dona 1 3 1 3 49. Karavot yoniga toʻshaladigan gilamcha dona 1 4 1 4 Mehribonlik uylari toʻgʻrisidagi nizomga 2-ILOVA Mehribonlik uyi tarbiyalanuvchilarini shaxsiy gigiyena buyumlari bilan yillik taʼminlash NORMALARI T/r Buyumlarning nomi Oʻlchov birligi 3 — 7 yoshli bolalar uchun (soni) 8 — 13 yoshli bolalar uchun (soni) 14 — 18 yoshli bolalar uchun (soni) oʻgʻil bolalar qiz bolalar oʻgʻil bolalar qiz bolalar oʻgʻil bolalar qiz bolalar Atir sovun (100 gr) dona 24 24 24 24 24 24 Xoʻjalik (kir) sovuni (100 gr) dona 12 12 12 12 12 12 Shampun (200 gr) dona 12 12 12 12 12 12 Tish pastasi (30 gr) tyubik 12 12 12 12 12 12 Tish choʻtkasi dona 3 3 3 3 3 3 Taroq dona 2 2 2 2 2 2 Badanni yuvish uchun gubka dona 2 2 2 2 2 2 Poyabzal moyi tyubik 2 2 2 2 2 2 Hojatxona qogʻozi oʻram 24 24 24 24 24 24 Qiz bolalar uchun shaxsiy gigiyena vositasi (qistirma) toʻplam (10 dona) - - - 12 - 12 Kir yuvish kukuni (400 gr) upakovka 8 8 8 8 12 12 Togʻora (plastmassa) (sigʻimi 10 l) dona 1 1 1 1 1 1 Soqol olish buyumi (ustara), bir martalik dona - - - - 12 5 Soqol olish vositasi (soqol olish koʻpigi, loson) (100 — 150 gr) flakon - - - - 6 - Dezodorant (aerozol) dona - - - - 6 6 Momiq (paxta) (200 gr) toʻplam - 4 - 4 - 4 Vazirlar Mahkamasining 2024-yil 27-dekabrdagi 893-son qaroriga 10-ILOVA Kichik hajmli bolalar uylari toʻgʻrisida NIZOM 1-bob. Umumiy qoidalar Oldingi tahrirga qarang. 1. Mazkur Nizom Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari huzurida tashkil etiladigan kichik hajmli bolalar uylarining maqomi, faoliyatini tashkil etish, gʻamxoʻrlik koʻrsatish hamda tarbiyalash xizmatini koʻrsatish tartib-taomillarini belgilaydi. (1-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 2. Ushbu Nizomda quyidagi asosiy tushunchalardan foydalaniladi: vakolatli organ — Agentlikning tuman (shahar)lardagi “Inson” ijtimoiy xizmatlar markazlari; nodavlat tashkilotlar — nodavlat notijorat tashkilotlari hamda yakka tartibdagi tadbirkor yoki yuridik shaxs maqomidagi tadbirkorlik subyektlari; Oldingi tahrirga qarang. tarbiyalanuvchilar — 18 yoshgacha boʻlgan yetim, ota-ona qaramogʻidan mahrum boʻlgan, shu jumladan topib olingan yoki qoldirib ketilgan bolalar; (2-bandning toʻrtinchn xatboshisi Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. muassis — Agentlikning Qoraqalpogʻiston Respublikasi, viloyatlar va Toshkent shahar boshqarmalari. (2-bandning beshinchi xatboshisi Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 3. Kichik hajmli bolalar uylari ijtimoiy yetimlikning oldini olish, yetim va ota-ona qaramogʻidan mahrum boʻlgan bolalarga, shu jumladan psixik va jismoniy rivojlanishida buzilishlari va nogironligi boʻlgan bolalarga individual yondashuv asosida oilaga yaqin muhitda gʻamxoʻrlik koʻrsatish hamda tarbiyalash xizmatini koʻrsatish maqsadida tashkil etiladi. [ OKOZ: 1. 08.00.00.00 Uy-joy qonunchiligi. Kommunal xoʻjalik / 08.01.00.00 Uy-joy fondi / 08.01.05.00 Ixtisoslashtirilgan uylar (yotoqxona, manyovrlangan uy-joy fondi uylari, nogironlar, veteranlar, yolgʻiz qariyalar uchun internat uylari, bolalar uylari va boshqa maxsus maqsadli uylar)] 4. Kichik hajmli bolalar uylari oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, boshqa qonunchilik hujjatlariga, Oʻzbekiston Respublikasining xalqaro shartnomalariga, Agentlik direktorining buyruqlariga, shuningdek, ushbu Nizomga amal qiladi. [ OKOZ: 1. 13.00.00.00 Taʼlim. Fan. Madaniyat / 13.01.00.00 Taʼlim / 13.01.09.00 Oʻrta taʼlim] 5. Quyidagilar kichik hajmli bolalar uylarining asosiy vazifalari hisoblanadi: tarbiyalanuvchilarning aqliy, emotsional va jismoniy rivojlanishiga koʻmaklashuvchi oilaviy muhitni yaratish; tarbiyalanuvchilarning hayotini muhofaza qilish va sogʻligʻini mustahkamlashni taʼminlash, shu jumladan ushbu yoʻnalishlarda profilaktika tadbirlarini amalga oshirish; tarbiyalanuvchilarni ijtimoiy himoyalash, psixologik va tibbiy-ijtimoiy, pedagogik reabilitatsiya qilish va ularni jamiyatga moslashtirishni taʼminlash; tarbiyalanuvchilarni oilaviy, milliy anʼanalar va umuminsoniy qadriyatlar asosida tarbiyalash; tarbiyalanuvchilarda oilaviy-maishiy hayot koʻnikmalarini shakllantirish, mehnat va kasb tanlashi uchun shart-sharoitlar yaratish, mustaqil hayotga tayyorlash. Oldingi tahrirga qarang. 6. Kichik hajmli bolalar uylari yuridik shaxs maqomisiz muassisning buyrugʻi bilan tashkil etiladi. Kichik hajmli bolalar uylari tashkil etiladigan bino-inshootlar, ularni jihozlash va moddiy-texnika bazasi boʻyicha minimal talablar Agentlik tomonidan belgilanadi. (6-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 7. Kichik hajmli bolalar uylari, qoida tariqasida, mahallalarda tashkil etiladi. Oldingi tahrirga qarang. (8-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qaroriga asosan oʻz kuchini yoʻqotgan — Qonunchilik maʼlumotlari milliy bazasi, 19.06.2025-y., 09/25/377/0522-son) 9. Kichik hajmli bolalar uylarida tarbiyalanuvchilarga gʻamxoʻrlik koʻrsatish hamda tarbiyalash xizmatini koʻrsatish toʻliq davlat taʼminoti asosida amalga oshiriladi. 10. Kichik hajmli bolalar uylari faoliyati Agentlikning Ijtimoiy himoya davlat jamgʻarmasi (keyingi oʻrinlarda — Jamgʻarma) mablagʻlari va qonunchilikda taʼqiqlanmagan boshqa manbalar hisobidan moliyalashtiriladi. 11. Kichik hajmli bolalar uylari tashkil etilganidan soʻng qonunchilik hujjatlarida belgilangan tartibda hisobga olinadi. 2-bob. Kichik hajmli bolalar uylariga tarbiyalanuvchilarni qabul qilish va ularga gʻamxoʻrlik koʻrsatish hamda tarbiyalash xizmatini koʻrsatish 1-§. Kichik hajmli bolalar uylariga tarbiyalanuvchilarni qabul qilish 12. Tarbiyalanuvchilarni kichik hajmli bolalar uylariga joylashtirish ularni muqobil joylashtirish shakllariga berish imkoniyati boʻlmagan taqdirdagina soʻnggi chora sifatida amalga oshiriladi. Oldingi tahrirga qarang. 13. Kichik hajmli bolalar uylariga 8 nafardan 10 nafargacha tarbiyalanuvchilar Mehribonlik uyiga bolalarni qabul qilish uchun belgilangan tartiblarga asosan qabul qilinadi va chiqariladi. (13-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 14. Tarbiyalanuvchilarni kichik hajmli bolalar uylariga joylashtirishda ularning etnik jihatdan kelib chiqishi, muayyan dinga va madaniyatga mansubligi hisobga olinishi lozim. Aka-uka va opa-singillar boʻlgan tarbiyalanuvchilar bitta kichik hajmli bolalar uyiga joylashtirilishi kerak, tibbiy yoxud boshqa sabablarga koʻra ularning birgalikda tarbiyalanishi mumkin boʻlmagan holatlar bundan mustasno. 15. Tarbiyalanuvchilarni kichik hajmli bolalar uylariga joylashtirish boʻyicha mazkur Nizomning 12-bandiga muvofiq xulosaga kelingan taqdirda, qabul qilingan qaror (buyruq, yigʻilish bayoni va boshqa) “Yagona milliy ijtimoiy himoya” axborot tizimi orqali tegishli kichik hajmli bolalar uyiga yuboriladi. Mazkur bandning birinchi xatboshisida nazarda tutilgan qarorga muvofiq tarbiyalanuvchilarni kichik hajmli bolalar uylariga qabul qilish kichik hajmli bolalar uyining menejeri tomonidan tarbiyachi ishtirokida amalga oshiriladi. 2-§. Kichik hajmli bolalar uylarida tarbiyalanuvchilarga gʻamxoʻrlik va tarbiya xizmatini koʻrsatish 16. Kichik hajmli bolalar uylarida tarbiyalanuvchilarga gʻamxoʻrlik koʻrsatish va tarbiyalash xizmati har bir tarbiyalanuvchi uchun qonunchilikka muvofiq tuzilgan individual rivojlanish va integratsiya rejalari asosida koʻrsatiladi. 17. Individual rivojlanish va integratsiya rejalarida tarbiyalanuvchiga koʻrsatiladigan parvarishlash, psixologik, tibbiy-ijtimoiy, taʼlim, kasb tanlash va mehnat qilish huquqlarini roʻyobga chiqarish, hayotga moslashtirish va jamiyatga integratsiya qilishga qaratilgan xizmatlar nazarda tutiladi. 18. Individual rivojlanish va integratsiya rejalariga muvofiq tarbiyalanuvchilarni taʼlim bilan qamrab olishda har bir tarbiyalanuvchining qiziqishlari, salohiyati hamda sogʻligʻining holati hisobga olinadi. Bunda: maktabgacha yoshdagi tarbiyalanuvchilarni maktabgacha taʼlim bilan taʼminlash tarbiyalanuvchining sogʻligʻi holatiga koʻra davlat maktabgacha taʼlim tashkilotlari yoki ixtisoslashtirilgan maktabgacha taʼlim tashkilotlari orqali amalga oshiriladi. Bunda tarbiyalanuvchilar davlat maktabgacha taʼlim tashkilotlariga navbatsiz qabul qilinadi hamda ular uchun toʻlov undirilmaydi; tarbiyalanuvchilarning taʼlimi ularning sogʻligʻi holati, salohiyatidan kelib chiqqan holda umumtaʼlim muassasalarida umumiy asoslarda yoki ixtisoslashtirilgan maktab, maktab-internatlarida alohida taʼlim ehtiyojlariga mos tarzda qonunchilikda belgilangan tartibda tashkil etiladi. Kichik hajmli bolalar uyi menejeri va tarbiyachilari tomonidan tarbiyalanuvchilarga taʼlim olishi uchun oʻrta-maxsus, professional, oliy taʼlim tashkilotlarini tanlash va ularga uchun tayyorlanishda koʻmaklashib boriladi hamda ushbu tadbirlarni samarali amalga oshirilishi uchun zarur shart-sharoitlar yaratiladi. 19. Kichik hajmli bolalar uylarida tarbiyalanuvchilar ona tilida yoki ular tushunadigan tilda muomala qilishi uchun zarur shart-sharoitlar yaratiladi hamda qoʻshimcha taʼlim (toʻgaraklar, studiyalar, sport seksiyalari va hokazolar) olishi qonunchilik bilan oʻrnatilgan tartibda bepul tashkil etiladi. Oldingi tahrirga qarang. 20. Nogironligi boʻlgan bolalarning ijtimoiy reabilitatsiyasi uchun zarur xizmatlardan foydalanishiga sharoit yaratiladi. (20-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 21. Kichik hajmli bolalar uylariga joylashtirilgan tarbiyalanuvchilar oziq-ovqat, kiyim-kechak va shaxsiy gigiyena vositalari bilan bepul taʼminlanadi. 22. Tarbiyalanuvchilar uchun oziq-ovqat mahsulotlarini sotib olish haftasiga kamida bir marta (tez ayniydigan oziq-ovqat mahsulotlarini haftasiga kamida ikki marta) kichik hajmli bolalar uylarining tarbiyachilari tomonidan amalga oshiriladi. Tarbiyachi tarbiyalanuvchilarni ularning yoshiga muvofiq ravishda balanslangan ovqatlanishini taʼminlaydi. 23. Tarbiyachi ovqat pishirish uchun zarur boʻlgan mahsulotlardan sarflangan mahsulotlarni keyinchalik taomnoma boʻyicha hisobdan chiqarmasdan foydalanadi. 24. Mahsulotlar chakana savdo tashkilotlaridan xarid qilganda toʻlov cheklari saqlab qoʻyiladi, oziq-ovqat bozoridan naqd pulga xarid qilingan mahsulotlar uchun esa dalolatnoma tuziladi. Oldingi tahrirga qarang. 25. Oziq-ovqat mahsulotlarini va boshqa tovarlarni hisobdan chiqarish tarbiyachilar tomonidan taqdim etilgan cheklar va dalolatnomalar asosida, kichik hajmli bolalar uyi muassisining doimiy ishlaydigan komissiyasi tomonidan amalga oshiriladi. (25-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 26. Doimiy ishlaydigan komissiya tarkibi kichik hajmli bolalar uyining muassisi tomonidan bir yilga belgilanadi va uning buyrugʻi bilan tasdiqlanadi. (26-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 27. Kichik hajmli bolalar uylarining umumiy oʻrta taʼlim yoki ixtisoslashgan taʼlim muassasalarida oʻqiyotgan tarbiyalanuvchilarning yengil tamaddi va yoʻl kira haqi, shuningdek, maktabgacha taʼlim tashkilotlarida tarbiyalanayotgan tarbiyalanuvchilarning yoʻl kira haqi uchun bir oyga BHMning 50 foizi miqdorida naqd pul shaklida pul beriladi. (27-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 28. Kichik hajmli bolalar uylari tarbiyachilari tarbiyalanuvchilar bilan ishlashda: tarbiyalanuvchilarning jismoniy va ruhiy holatiga, ularning axloqiy rivojlanishiga zarar yetkazishga haqli emas; tarbiyalash usullari tarbiyalanuvchilarning qadr-qimmatini tahqirlovchi mensimaslik, shafqatsizlik, qoʻpollik munosabatlaridan holi boʻlishi kerak; tarbiyalanuvchilarning aka-ukalari va opa-singillarini, boshqa qarindoshlarini qidirib topishga hamda ularning munosabatlarini qoʻllab-quvvatlashga koʻmaklashishlari shart, bundan ushbu bolalarning manfaatlariga zid boʻlgan holatlar mustasno; tarbiyalanuvchilarning oʻz oilalariga qaytarilishi yoki muqobil joylashtirish shakllariga berilishini tashkil etishda koʻmaklashishi lozim; tarbiyalanuvchilarning ota-onalari bilan uchrashuviga va ularning ota-onalik huquqlari tiklangan taqdirda, ularni oilaga qaytarishga qarshilik koʻrsatmasligi kerak, bundan bolaning manfaatlariga zid boʻlgan holatlar mustasno). 3-bob. Kichik hajmli bolalar uyi xodimlari Oldingi tahrirga qarang. 29. Kichik hajmli bolalar uyiga bevosita rahbarlik mazkur Nizomga muvofiq faoliyat yuritadigan menejer tomonidan amalga oshiriladi. Menejer kichik hajmli bolalar uyining muassisi tomonidan lavozimga tayinlanadi va lavozimidan ozod etiladi. (29-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 30. Menejer: muassis tomonidan berilgan vakolatlar doirasida kichik hajmli bolalar uyi nomidan ish koʻradi hamda uning mol-mulkini tasarruf etadi; tarbiyalanuvchilarning tarbiyasi va parvarishida hamda har olti oyda tibbiy dispanser koʻrigidan oʻtkazilishida ishtirok etadi; tarbiyalanuvchiga tegishli hujjatlarning saqlanishini taʼminlaydi; tarbiyalanuvchiga tegishli aliment, boquvchisini yoʻqotganlik boʻyicha pensiya (nafaqa) yoki homiylik pul mablagʻlarini tegishli tijorat banklarida tarbiyalanuvchilarning nomiga ochilgan hisob raqamlarida jamgʻarib borilishini taʼminlashda vakolatli organga koʻmaklashadi; tarbiyalanuvchilarning individual rivojlanish va integratsiya rejalarining amalga oshirilishi, hayoti muhofaza qilinishi va sogʻligʻi mustahkamlanishi, oʻquv-tarbiya, reabilitatsiya jarayonining holati, moliya-xoʻjalik faoliyati, moddiy-texnik bazaning mustahkamlanishi va moddiy boyliklarning saqlanishi uchun javob beradi. Oldingi tahrirga qarang. 31. Kichik hajmli bolalar uyi xodimlarining soni ushbu Nizomga ilovada keltirilgan namunaviy shtat birliklariga muvofiq belgilanadi. (31-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 32. Kichik hajmli bolalar uyi xodimlari qonunchilik hujjatlarida belgilangan tartibda mehnat shartnomasi asosida ishga jalb qilinadi. (32-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 33. Kichik hajmli bolalar uyi tarbiyachilari muassis tomonidan oliy yoki oʻrta maxsus pedagogik, shuningdek psixologik yoki tibbiy maʼlumotli, ijtimoiy ish koʻnikmasiga ega boʻlgan shaxslar orasidan qonunchilikda belgilangan tartibda tanlab olinadi. Tarbiyachilar Agentlik bilan kelishilgan holda muassis tomonidan tasdiqlangan lavozim yoʻriqnomalariga muvofiq faoliyat olib boradi. (33-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 34. Kichik hajmli bolalar uylari tarbiyalanuvchilariga ovqat pishirish ushbu uylarning tarbiyachilari tomonidan tarbiyalanuvchilar bilan birgalikda amalga oshiriladi, bundan ruhiyatida sezilarli yoki ancha sezilarli nuqsoni mavjud nogironligi boʻlgan tarbiyalanuvchilar mustasno. Oldingi tahrirga qarang. Tarbiyachilar va tarbiyachi yordamchilari oʻzlari tayyorlagan ovqatdan bepul ovqatlanadi. (34-bandning ikkinchi xatboshisi Oʻzbekiston Respublikasi Vazirlar Mahkamasining 2025-yil 27-fevraldagi 126-sonli qarori tahririda — Qonunchilik maʼlumotlari milliy bazasi, 01.03.2025-y., 09/25/126/0205-son) 4-bob. Kichik hajmli bolalar uylari taʼminoti. Moliya-xoʻjalik faoliyati Oldingi tahrirga qarang. 35. Kichik hajmli bolalar uylariga: har bir tarbiyalanuvchining oziq-ovqat xarajatlari uchun bir kunga 7 yoshgacha boʻlgan bolalarga bazaviy hisoblash miqdorining 6 foizi miqdorida, 7 yoshdan katta boʻlgan bolalarga bazaviy hisoblash miqdorining 10 foizi miqdorida; har bir tarbiyalanuvchiga kiyim-bosh va poyabzal xarid qilish uchun yilda bir marotaba mehnatga haq toʻlashning eng kam miqdorining 3 baravari miqdorida; har bir tarbiyalanuvchining dori vositalari va tibbiyot buyumlari, shaxsiy gigiyena vositalari, kanselyariya mollari va boshqalar bilan taʼminlash uchun bir oyda bazaviy hisoblash miqdorining 50 foizi miqdorida mablagʻ ajratiladi. (35-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 36. Kichik hajmli bolalar uyi Agentlik va uning tizimidagi tashkilotlar balansida boʻlgan uy-joylarda, yangidan xarid qilingan uy-joylarda hamda ijara asosida olingan uy-joylarda tashkil etilishi mumkin. Uy-joy uchun ijara (shu jumladan kommunal toʻlovlar) toʻlovlari muassis hamda ijaraga beruvchi oʻrtasida tuzilgan ijara shartnomasiga asosan Jamgʻarma mablagʻlari hisobidan amalga oshiriladi. 37. Kichik hajmli bolalar uyiga joylashtirilgan bolalarning ovqatlanishini tashkil etish tarbiyachi tomonidan amalga oshiriladi. Oldingi tahrirga qarang. 38. Isteʼmol xarajatlari uchun (oziq-ovqat, gigiyena vositalari va boshqalar) xaridlar bolalarning ovqatlanishini tashkil etish uchun masʼul boʻlgan tarbiyachi nomiga ochilgan bank kartasi orqali amalga oshiriladi. (38-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 39. Tarbiyalanuvchilarning sifatli va toʻlaqonli ovqatlanishining tashkil etilganligi, bolalarni muntazam ravishda tibbiy koʻrikdan oʻtkazilishi, umumiy rivojlanishi, oʻsishi, vaznini monitoring qilish muassis, shuningdek, Ijtimoiy inspeksiya tomonidan oʻtkazilgan oʻrganish natijalariga koʻra aniqlanadi. (39-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 40. Kichik hajmli bolalar uyining moddiy-texnik bazasi zarur jihozlar va bolalarni oʻqitishda, tarbiyalashda hamda taʼlim-tarbiya sohasidagi boshqa vazifalarni hal etishda foydalaniladigan boshqa mol-mulkdan iborat boʻladi. Kichik hajmli bolalar uyi joylashgan bino texnika xavfsizligi qoidalariga hamda sanitariya qoidalari, normalari va gigiyena normativlariga muvofiq jihozlanadi va ulardan foydalaniladi. Oldingi tahrirga qarang. 41. Kichik hajmli bolalar uylari: (41-bandning birinchi xatboshisi Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) zarur boʻlgan asosiy vositalar Jamgʻarma mablagʻlari hisobidan qonunchilikda belgilangan tartibda xarid qilinadi hamda begʻaraz asosda muassis balansiga oʻtkazib beriladi. Zarur boʻlgan asosiy vositalar roʻyxati Agentlik tomonidan belgilanadi; faoliyati bilan bogʻliq xarajatlar, shu jumladan, shtat birliklarini saqlash, uy-joy ijarasi, kommunal, sanitariya-gigiyena, oziq-ovqat, jihozlar va boshqa tovar-moddiy boyliklarni xarid qilish hamda boshqa zarur xarajatlar muassis tomonidan amalga oshiriladi. Oldingi tahrirga qarang. 42. Ushbu Nizomning 35-bandida nazarda tutilgan mablagʻlarni hisoblashda muassis tarbiyalanuvchilarga oldingi oy mobaynida amalga oshirilgan haqiqiy xarajatni inobatga olgan holda kichik hajmli bolalar uyning talabidan kelib chiqib toʻlab beriladi. (42-bandning birinchi xatboshisi Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Mablagʻ ajratishda bolalarning ovqatlanishini tashkil etish uchun masʼul boʻlgan tarbiyachining bank kartasidagi avvalgi oydan qolgan qoldiq mablagʻ miqdori inobatga olinadi. 43. Kichik hajmli bolalar uylari taʼminoti, shu jumladan moddiy-texnik bazasini mustahkamlash uchun xarajatlari mazkur Nizomning 10-bandida nazarda tutilgan manbalar hisobidan amalga oshiriladi. 44. Kichik hajmli bolalar uylari faoliyatini moliyalashtirish uchun ajratilgan mablagʻlardan foydalanish qonunchilikka muvofiq tuziladigan va tasdiqlanadigan xarajatlar smetasiga muvofiq amalga oshiriladi. Oldingi tahrirga qarang. 45. Kichik hajmli bolalar uylarining buxgalteriya hisobini yuritish va hisobotini tuzish, shu jumladan ularga ajratilgan mablagʻlardan foydalanish, ushbu jarayonda budjet va smeta intizomiga rioya qilinishi muassisning buxgalteriya hisobi xizmati tomonidan amalga oshiriladi. (45-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 46. Kichik hajmli bolalar uylari tomonidan oziq-ovqat, kiyim-kechak va shaxsiy gigiyena vositalari va boshqalarni xarid qilish, buxgalteriya hisobida kirim va chiqim qilish tartibi qonunchilikka asosan amalga oshiriladi. 47. Menejer kichik hajmli bolalar uyini saqlash uchun ajratilgan mablagʻlardan foydalanganlik toʻgʻrisidagi oylik, choraklik va yillik hisobotlarni belgilangan tartib va muddatlarda muassisga taqdim etib boradi. Oldingi tahrirga qarang. Kichik hajmli bolalar uyining moliya-xoʻjalik faoliyatini nazorat qilish Jamgʻarma mablagʻlaridan toʻgʻri va maqsadli foydalanilishi muassis tomonidan nazorat qilinadi. (47-bandning ikkinchi xatboshisi Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 48. Kichik hajmli bolalar uyini saqlash uchun ajratilgan mablagʻlar muassis tomonidan tasarruf etiladi. 5-bob. Nodavlat tashkilotlar tomonidan kichik hajmli bolalar uyini tashkil etish 49. Kichik hajmli bolalar uylari nodavlat tashkilotlar tomonidan ham tashkil etilishi mumkin. 50. Nodavlat tashkilotlar tomonidan tashkil etilgan kichik hajmli bolalar uylari tomonidan ijtimoiy yetimlikning oldini olish, yetim bolalar va ota-ona qaramogʻidan mahrum boʻlgan bolalarga uzoq yoki qisqa muddatli gʻamxoʻrlik koʻrsatish, tarbiyalash hamda boshqa yoʻnalishda koʻrsatiladigan xizmatlar hududiy boshqarmalar va nodavlat tashkilotlar oʻrtasida tuziladigan davlat ijtimoiy buyurtmasi, autsorsing va boshqa turdagi shartnomalar asosida qonunchilik hujjatlari talablariga muvofiq amalga oshiriladi. 51. Nodavlat tashkilotlar tomonidan tashkil etilgan kichik hajmli bolalar uylariga bolalarni joylashtirish va ulardan chiqarish vakolatli organning qarori asosida amalga oshiriladi. 52. Nodavlat tashkilotlar tomonidan tashkil etilgan kichik hajmli bolalar uylariga joylashtirilgan bolalarning taʼminoti Jamgʻarma mablagʻlari hisobidan moliyalashtiriladi. 6-bob. Yakunlovchi qoidalar Oldingi tahrirga qarang. 53. Kichik hajmli bolalar uylari ularni moddiy qoʻllab-quvvatlash, tarbiyalanuvchilarni mustaqil hayot va mehnatga tayyorlash maqsadida muassis bilan kelishgan holda qonunchilik hujjatlarida taqiqlanmagan tadbirkorlik yoki boshqa faoliyatni tashkil etish huquqiga ega. (53-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) Oldingi tahrirga qarang. 54. Kichik hajmli bolalar uyiga joylashtirilgan tarbiyalanuvchilarning huquqlari va qonuniy manfaatlarini himoya qilish, ularning turmush sharoitlari va tarbiyalanishini, bolaning individual parvarish va integratsiya rejasining amalga oshirilishini hamda uning oilaga moslashganligini monitoring qilish Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga olish istagini bildirgan fuqarolarni tanlash, hisobini yuritish hamda muqobil joylashtirish shakllariga berilgan bolalarni kuzatish va monitoring qilish tartibi toʻgʻrisidagi nizomga muvofiq muassis tomonidan olib boriladi. (54-band Oʻzbekiston Respublikasi Vazirlar Mahkamasining 2025-yil 18-iyundagi 377-sonli qarori tahririda — Qonunchilik maʼlumotlari milliy bazasi, 19.06.2025-y., 09/25/377/0522-son) 55. Kichik hajmli bolalar uyi qonunchilik hujjatlarida belgilangan tartibda qayta tashkil etilishi yoki tugatilishi mumkin. LexUZ sharhi Qarang: Oʻzbekiston Respublikasi Fuqarolik kodeksining 57-bobi . 56. Kichik hajmli bolalar uyi tugatilganda uning faoliyatini moliyalashtirish uchun ajratilgan mablagʻlar va mol-mulk muassis mulkiga aylanadi. Oldingi tahrirga qarang. Kichik hajmli bolalar uylari toʻgʻrisidagi nizomga ILOVA Kichik hajmli bolalar uyining namunaviy shtat BIRLIKLARI T/r Lavozim nomi Shtat birligi soni Mehnatga haq toʻlash shartlari Menejer 0.5 “Inson” ijtimoiy xizmatlar markazining bosh mutaxassisi uchun belgilangan mehnatga haq toʻlash shartlari tatbiq etiladi Tarbiyachi 3 Mehribonlik uyi tarbiyachisi uchun belgilangan mehnatga haq toʻlash shartlari tatbiq etiladi Tarbiyachi yordamchisi 4 “Muruvvat” nogironligi boʻlgan bolalar internat uylarining sanitarka enagalari uchun belgilangan mehnatga haq toʻlash shartlari tatbiq etiladi Izoh. Kichik hajmli bolalar uyi xodimlarini moddiy ragʻbatlantirish maxsus jamgʻarmasi Mehribonlik uyi uchun belgilangan shartlar asosida shakllantiriladi . (ilova Oʻzbekiston Respublikasi Vazirlar Mahkamasining 2025-yil 18-iyundagi 377-sonli qaroriga asosan kiritilgan — Qonunchilik maʼlumotlari milliy bazasi, 19.06.2025-y., 09/25/377/0522-son) Vazirlar Mahkamasining 2024-yil 27-dekabrdagi 893-son qaroriga 11-ILOVA “Yoshlarga hamrohlik” dasturini amalga oshirish tartibi toʻgʻrisida NIZOM 1-bob. Umumiy qoidalar 1. Mazkur Nizom “Yoshlarga hamrohlik” dasturi (keyingi oʻrinlarda — Dastur) doirasida 14 yoshdan 23 yoshgacha boʻlgan ixtisoslashtirilgan tarbiya muassasalari (tashkilotlari)da, homiylikda, tutingan (foster) oilada tarbiyalanayotgan yetim, ota-ona qaramogʻidan mahrum boʻlgan yoshlarga kompleks yondashuv asosida ijtimoiy xizmat va yordamlarni koʻrsatish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligining tuman (shahar)lardagi “Inson” ijtimoiy xizmatlar markazi; yoshlar — 14 yoshdan 23 yoshgacha boʻlgan homiylikda, tutingan (foster) oilada va ixtisoslashtirilgan tarbiya muassasalari (tashkilotlari)da, tarbiyalanayotgan yetim va ota-ona qaramogʻidan mahrum boʻlgan shaxslar; individual integratsiya rejasi — 14 yoshdan 23 yoshgacha boʻlgan yetim yoki ota-ona qaramogʻidan mahrum boʻlgan yoshlarning jamiyatga ijtimoiylashuvi hamda integratsiyasini taʼminlash, ularning erkin kasb tanlashlari uchun shart-sharoitlar yaratish, ularning tashabbuslarini qoʻllab-quvvatlashga qaratilgan ijtimoiy xizmat va yordamlar belgilanadigan reja; tutingan (foster) oila — bolalar (yoshlar)ni oilaga tarbiyaga (patronat) va oilaviy bolalar uyiga olgan oila. 3. Dastur homiylikda, tutingan (foster) oilalarda va ixtisoslashtirilgan tarbiya muassasalari (tashkilotlari)da tarbiyalanayotgan hamda 14 yoshga toʻlgan bolalar uchun vakolatli organ tomonidan ishlab chiqiladigan individual integratsiya rejasiga muvofiq amalga oshiriladi. Individual integratsiya rejasi “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT)ga kiritiladi. 4. Dasturni amalga oshirishda quyidagi davlat organlari va tashkilotlari ishtirok etadi: milliy gvardiya organlari — yoshlarni moddiy, huquqiy va psixologik-pedagogik qoʻllab-quvvatlashga hamda ularning maishiy shart-sharoitlari yaxshilanishiga, boʻsh vaqtini mazmunli tashkil etish, shuningdek, intellektual, jismoniy va ijodiy qobiliyatlarini rivojlantirishga koʻmaklashadi; sogʻliqni saqlash organlari — yoshlarning sogʻligʻini muhofaza qilishga koʻmaklashadi, ularga zarur tibbiy yordam koʻrsatadi, belgilangan muddatlarda tibbiy tekshiruvlarni amalga oshiradi; Maktabgacha va maktab taʼlimi vazirligi hamda uning hududiy boʻlinmalari — yoshlarning umumiy oʻrta taʼlim bilan qamrab olinishini tashkil etadi; Oliy taʼlim, fan va innovatsiyalar vazirligi hamda uning hududiy boʻlinmalari — umumiy oʻrta taʼlimni tamomlagan yoshlarning oʻrta maxsus, professional hamda oliy taʼlim bilan qamrab olinishini tashkil etadi; Yoshlar ishlari agentligi hamda uning hududiy boʻlinmalari — oʻz vakolatlari doirasida yoshlarning taʼlim, ilm-fan, sport, madaniyat va boshqa sohalardagi faoliyati va tashabbuslarini qoʻllab-quvvatlashga koʻmaklashadi; Oldingi tahrirga qarang. Oʻzbekiston Respublikasi Prezidenti huzuridagi Boshqaruv samaradorligi agentligi hamda uning filiallari — oliy taʼlim muassasalarini tamomlagan yoshlarni davlat fuqarolik xizmatiga tanlovsiz qabul qilinishini tashkil etadi; (4-bandning yettinchi xatboshisi Oʻzbekiston Respublikasi Vazirlar Mahkamasining 2025-yil 18-noyabrdagi 732-sonli qarori tahririda — Qonunchilik maʼlumotlari milliy bazasi, 19.11.2025-y., 09/25/732/1062-son) bandlik organlari — oʻrta maxsus va professional taʼlimni tamomlagan yoshlarning bandligini taʼminlashni, ularni kasbga oʻqitish va qayta tayyorlashni tashkil etadi; mahalliy ijro etuvchi hokimiyat organlari — yoshlarni turmush sharoitlarini yaxshilashga, uy-joylarini taʼmirlash va jihozlashga, turar joy bilan taʼminlashga koʻmaklashadi. Dasturni amalga oshirishda nodavlat notijorat tashkilotlari jalb etilishi mumkin. 5. Vakolatli organ yoshlarning individual integratsiya rejasining amalga oshirilishini taʼminlaydi va monitoring qilib boradi. 2-bob. Dasturning maqsadi va asosiy vazifalari 6. Dasturning maqsadi yoshlarning jamiyatga ijtimoiylashuvi hamda integratsiyasini taʼminlash, ularning erkin kasb tanlashlari uchun shart-sharoitlar yaratish, ularga ijtimoiy, huquqiy, psixologik-pedagogik yordam koʻrsatish hamda ularning tashabbuslarini qoʻllab-quvvatlashdan iborat. 7. Quyidagilar Dasturni amalga oshirishning asosiy vazifalari hisoblanadi: yoshlarning huquqlari, erkinliklari va qonuniy manfaatlarini taʼminlash; yoshlarning hayoti va sogʻligʻini muhofaza qilish, sogʻlom turmush tarzi, shaxsiy, oilaviy va turar joy gigiyenasiga rioya qilish koʻnikmalariga oʻrgatish; yoshlarning sifatli taʼlim olishlarini tashkil etish, shuningdek, qoʻshimcha taʼlim olishga imkoniyatlar yaratish; yoshlarga psixologik-pedagogik yordam berish, shaxsiy va oilaviy budjetni rejalashtirish malakalarini rivojlantirish orqali ularning ijtimoiy himoyasini va jamiyatga moslashuvini taʼminlash; yoshlarda maʼnaviy va madaniy qadriyatlar, yaxshi xulq-atvor, vatanparvarlik va Vatanga muhabbat tuygʻusini, ularda milliy hamda umuminsoniy qadriyatlarga nisbatan hurmat bilan munosabatda boʻlishni tarbiyalash; yoshlarning mehnat koʻnikmalarini shakllantirish, ularga munosib kasb tanlashlari uchun sharoitlar yaratish, ularni ishga joylashishlariga koʻmaklashish; yoshlarni oʻz uyiga qaytib borish, xususiy uy-joy olish, turar joy olishga boʻlgan huquqlarini taʼminlashga koʻmaklashish va ularning manfaatlarini himoya qilish; yoshlarni mustaqil hayot kechirish bosqichiga qadam bosishlarida barcha chora-tadbirlar majmuini amalga oshirish orqali qoʻllab-quvvatlash; yoshlarni oʻz oilasini qurishlarida, qarindoshlari bilan munosabatlarini oʻrnatish yoki tiklashlariga koʻmaklashish; yoshlarni jamiyatga moslashishlari va integratsiyasi hamda oʻz oʻrinlarini topishlari uchun sharoitlar yaratish. 3-bob. Dasturni amalga oshirish 8. Dastur quyidagi ijtimoiy xizmat va yordamlarni qamrab oladi: a) yoshlarni mustaqil hayot koʻnikmalariga, jumladan maishiy-xoʻjalik va iqtisodiy koʻnikmalarga oʻrgatish, oilaviy hayotga tayyorlash, yurish-turish qoidalari va muomala madaniyatini shakllantirish; b) yoshlar istaklarini oʻrgangan holda ularni umumiy oʻrta, oʻrta maxsus, professional hamda oliy taʼlimga yoʻnaltirish; v) yoshlarning qoʻshimcha taʼlim olishlari, kasb-hunar oʻrganishlari, tadbirkorlik va mehnat faoliyati bilan shugʻullanishlari uchun shart-sharoitlar yaratish; g) yoshlarning qiziqish va qobiliyatlaridan kelib chiqib ularni turli sport mashgʻulotlari va sanʼat turlari boʻyicha toʻgaraklarga jalb qilish; d) oʻrta maxsus, professional hamda oliy taʼlimni tamomlagan yoshlarning bandligiga koʻmaklashish; e) uy-joyga muhtoj yoshlarni turar joy bilan taʼminlanishiga koʻmaklashish; j) psixologik va ayrim turdagi huquqiy xizmatlarni koʻrsatish. Qonunchilik hujjatlariga muvofiq boshqa xizmatlar ham koʻrsatilishi mumkin. 9. Homiylikda, tutingan (foster) oilalarda va ixtisoslashtirilgan tarbiya muassasalari (tashkilotlari)da tarbiyalanayotgan yoshlar 14 yoshga toʻlishi munosabati bilan bola yashayotgan hududdagi vakolatli organ bir oy ichida masʼul davlat organlari va tashkilotlari bilan hamkorlikda hamda yoshlar tarbiyalanayotgan oila (muassasa yoki tashkilot) vakillari ishtirokida ularning ijtimoiy holati, qiziqishlari va ehtiyojlarini oʻrgangan holda individual integratsiya rejasini ishlab chiqadi. Individual integratsiya rejasi ishlab chiqilganidan soʻng unda belgilangan chora-tadbirlarni amalga oshirishga koʻmaklashish maqsadida yoshlarga ijtimoiy xodim biriktiriladi. 10. Yoshlarning individual integratsiya rejasining namunasi Oʻzbekiston Respublikasi Prezidenti huzuridagi Ijtimoiy himoya milliy agentligi tomonidan tasdiqlanadi. Individual integratsiya rejasida vakolatli organ, masʼul davlat organlari va tashkilotlari, yoshlarni tarbiyaga olgan shaxslarning vazifalari hamda bajarish muddati, erishilishi kerak boʻlgan natija aniq belgilanadi. 11. Vakolatli organ individual integratsiya rejasining amalga oshirilishi uchun javobgar hisoblanadi hamda masʼul davlat organlari va tashkilotlarining faoliyatini muvofiqlashtiradi. Yoshlarning yashash joyi oʻzgargan taqdirda individual integratsiya rejasini ishlab chiqqan vakolatli organ mazkur rejani davom ettirish uchun yoshlarning yangi yashash joyi boʻyicha vakolatli organga yoʻnaltiradi. Vakolatli organ, zarur hollarda, individual integratsiya rejasini amalga oshirishda boshqa davlat organlari va tashkilotlariga soʻrovlar yuborishi mumkin. 12. Individual integratsiya rejasini amalga oshirishda yoshlarga Ijtimoiy himoya davlat jamgʻarmasi hamda “Saxovat va koʻmak” jamgʻarmasi mablagʻlari hisobidan taʼlim olishga va bandligini taʼminlashga koʻmaklashish, davolash, uy-joy sharoitlarini yaxshilash yoʻnalishlarda ijtimoiy yordamlar koʻrsatiladi. Qonunchilik hujjatlari bilan belgilangan yoshlarning boshqa xarajatlari uchun ham moddiy yordam koʻrsatilishi mumkin. 13. Yoshlarning individual integratsiya rejasida nazarda tutilgan chora-tadbirlarni amalga oshirilishi bilan bogʻliq xarajatlar quyidagi manbalar hisobidan moliyalashtiriladi: Davlat budjeti mablagʻlari; Ijtimoiy himoya davlat jamgʻarmasi mablagʻlari; “Saxovat va koʻmak” jamgʻarmasi mablagʻlari; yoshlarni qoʻllab-quvvatlash maqsadida tashkil etilgan jamgʻarmalar mablagʻlari; yuridik va jismoniy shaxslarning ixtiyoriy xayriya mablagʻlari; qonunchilik hujjatlarida taqiqlanmagan boshqa mablagʻlar. 4-bob. Dasturning amalga oshirilishini monitoring qilish 14. Vakolatli organ har uch oyda bir marta yoshlar tarbiyalanayotgan (yashayotgan) xonadonga, taʼlim muassasasiga yoki ish joyiga tashrif buyurgan holda individual integratsiya rejasining amalga oshirilishini monitoring qiladi. 15. Yoshlarning jamiyatga integratsiyasi samaradorligini monitoring qilishda jamoatchilik nazorati subyektlari ham jalb etilishi mumkin. 16. Vakolatli organ monitoring natijalarini “Ijtimoiy himoya” ATga kiritib boradi. 17. Individual integratsiya rejasi monitoring natijalari asosida, qoida tariqasida, har yili bir marotaba vakolatli organ tomonidan qayta koʻrib chiqiladi hamda zaruratga koʻra, unga tegishli oʻzgartirishlar kiritilishi mumkin. 5-bob. Yakunlovchi qoidalar 18. Dastur asosidagi hamrohlik yoshlarning 23 yoshga toʻlishi yoki ularning ixtiyoriga koʻra voyaga yetganidan soʻng tugatiladi. 19. Ushbu Nizomni qoʻllash jarayonida yuzaga kelgan nizolarni hal qilish qonunchilik hujjatlarida belgilangan tartibda amalga oshiriladi. 20. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Vazirlar Mahkamasining 2024-yil 27-dekabrdagi 893-son qaroriga 12-ILOVA Oʻzbekiston Respublikasi Hukumatining ayrim qarorlariga kiritilayotgan oʻzgartirish va qoʻshimchalar 1. Vazirlar Mahkamasining “SOS Oʻzbekiston bolalar mahallalari uyushmasining faoliyatini yanada takomillashtirish chora-tadbirlari toʻgʻrisida” 2020-yil 21-noyabrdagi 738-son qarorida : a) 1-ilovada : 5-banddagi “Xalq taʼlimi vazirligi” soʻzlari “Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)” soʻzlari bilan almashtirilsin; 18 va 19-bandlar quyidagi tahrirda bayon etilsin: “18. Bolalarni xizmatga qabul qilish qonunchilik hujjatlarida, ushbu Nizomda belgilangan tartibda amalga oshiriladi. Bolalarni xizmatga qabul qilish tarbiyalanuvchi yashaydigan joy boʻyicha “Inson” ijtimoiy xizmatlar markazining qarori hamda Agentlikning Qoraqalpogʻiston Respublikasi, viloyatlar va Toshkent shahar boshqarmalarining yoʻllanmasi asosida amalga oshiriladi. Xizmatga 10 yoshdan katta bolalar ularning roziligi bilan qabul qilinadi. 19. Xizmatga yuboriladigan har bir bola uchun “Inson” ijtimoiy xizmatlar markazi tomonidan quyidagi hujjatlar taqdim etiladi: bolani xizmatga joylashtirish haqidagi qaror va yoʻllanma; tugʻilganlik toʻgʻrisidagi guvohnoma; sogʻligʻi toʻgʻrisidagi tibbiy maʼlumotnoma va ambulatoriya kartasi; maʼlumoti toʻgʻrisidagi hujjat (maktab yoshidagi bolalar uchun); ota-onasi toʻgʻrisidagi hujjatlar (oʻlim toʻgʻrisidagi guvohnomaning, sudning hukmi yoki qarorining nusxasi, ota-onasining kasalligi toʻgʻrisidagi, ota-onasining qidirilayotganligi toʻgʻrisidagi maʼlumotnoma, ota-onasining yoʻqligini yoki ular oʻz farzandlarini tarbiyalay olmasligini tasdiqlaydigan boshqa hujjatlar); aka-uka va opa-singillarning mavjudligi va ularning turgan joyi toʻgʻrisidagi maʼlumotnoma”; 20-band “muvofiq” soʻzidan keyin “hamda Agentlikning tegishli hududiy boshqarmasi bilan kelishilgan holda” soʻzlari bilan toʻldirilsin; 22-bandning yettinchi xatboshisi chiqarib tashlansin; 24-band quyidagi tahrirda bayon etilsin: “24. Tarbiyalanuvchilarning ota-onalariga qaytarilishi ushbu Nizomning 23-bandiga muvofiq amalga oshiriladi. Bolani Xizmatga joylashtirgan “Inson” ijtimoiy xizmatlar markazining qarori tarbiyalanuvchining oilasiga qaytishi uchun asos hisoblanadi”; 26-band quyidagi tahrirda bayon etilsin: “26. Xizmatda tarbiyalanayotgan bolalarning huquqlari va qonuniy manfaatlari qonunchilik hujjatlariga muvofiq Xizmat joylashgan hududdagi “Inson” ijtimoiy xizmatlar markazi tomonidan himoya qilinadi”; 29-bandning ikkinchi jumlasi chiqarib tashlansin; 45-band oʻz kuchini yoʻqotgan deb hisoblansin; quyidagi mazmundagi 8-bob bilan toʻldirilsin: “ 8-bob. Yakunlovchi qoidalar 64. Xizmatda tarbiyalanayotgan bolalarning huquqlari va qonuniy manfaatlarini himoya qilish, ularning turmush sharoitlari va tarbiyalanishini kuzatish va monitoring qilish Xizmat joylashgan hududdagi “Inson” ijtimoiy xizmatlar markazi va Agentlikning hududiy boshqarmasi tomonidan amalga oshiriladi. 65. Nizolarni hal qilish qonunchilik hujjatlarida belgilangan tartibda amalga oshiriladi. 66. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi”; 4-ilovaning izoh qismi quyidagi tahrirda bayon etilsin: “Izoh. Oʻzbekiston Respublikasi Prezidenti huzuridagi Ijtimoiy himoya milliy agentligi hamda Iqtisodiyot va moliya vazirligi bilan kelishilgan holda Uyushma xizmatning umumiy shtatlar soni doirasida ushbu shtat normativlariga oʻzgartish kiritilishi mumkin”; b) 2-ilovada : 1-banddagi “, Bolalar shaharchasi” soʻzlari chiqarib tashlansin; 2-band “asosida” soʻzidan keyin “Oʻzbekiston Respublikasi Prezidenti huzuridagi Ijtimoiy himoya milliy agentligi hamda” soʻzlari bilan toʻldirilsin; 6-bandning yettinchi xatboshisidagi “va ularning manfaatlarini himoya qilish” soʻzlari chiqarib tashlansin; 9-bandda : birinchi xatboshidagi “va Bolalar shaharchalari” soʻzlari chiqarib tashlansin; uchinchi xatboshi quyidagi tahrirda bayon etilsin: “yoshlarni yashaydigan joy boʻyicha “Inson” ijtimoiy xizmatlari markazining qarori va Oʻzbekiston Respublikasi Prezidenti huzuridagi Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahar boshqarmalarining yoʻllanmasi”; 10-banddagi “vakolatli davlat organining” soʻzlari “Inson” ijtimoiy xizmatlar markazining” soʻzlari bilan almashtirilsin; quyidagi mazmundagi 6-bob bilan toʻldirilsin: “ 6-bob. Yakunlovchi qoidalar 24. Xizmatga qabul qilingan yoshlarning huquqlari va qonuniy manfaatlarini himoya qilish, ularning turmush sharoitlarini kuzatish va monitoring qilish Xizmat joylashgan hududdagi “Inson” ijtimoiy xizmatlar markazi va Agentlikning hududiy boshqarmasi tomonidan amalga oshiriladi. 25. Nizolarni hal qilish qonunchilik hujjatlarida belgilangan tartibda amalga oshiriladi. 26. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi”; 4-ilovaning izoh qismi quyidagi tahrirda bayon etilsin: “Izoh. Oʻzbekiston Respublikasi Prezidenti huzuridagi Ijtimoiy himoya milliy agentligi hamda Iqtisodiyot va moliya vazirligi bilan kelishgan holda Uyushma xizmatning umumiy shtatlar soni doirasida ushbu shtat normativlariga oʻzgartish kiritilishi mumkin”; v) 3-ilovada : 2-bandning ikkinchi xatboshisi “maqsadida” soʻzidan keyin “Oʻzbekiston Respublikasi Prezidenti huzuridagi Ijtimoiy himoya milliy agentligi hamda” soʻzlari bilan toʻldirilsin; 32-band quyidagi tahrirda bayon etilsin: “32. Xizmatga qabul qilishda oila bolalarning ota-ona qaramogʻidan mahrum boʻlish xavfi mezonlari boʻyicha baholanadi. Xizmatga ogʻir hayotiy vaziyatga tushib qolgan bolalar va oilalarni qabul qilish “Inson” ijtimoiy xizmatlar markazining yoʻllanmasi asosida amalga oshiriladi”; quyidagi mazmundagi 9-bob bilan toʻldirilsin: “ 9-bob. Yakunlovchi qoidalar 45. Xizmatga qabul qilingan ogʻir hayotiy vaziyatga tushib qolgan bolalar va oilalarga koʻrsatilayotgan xizmatlarning monitoringi Xizmat joylashgan hududdagi “Inson” ijtimoiy xizmatlar markazi va Agentlikning hududiy boshqarmasi tomonidan olib boriladi. 46. Nizolarni hal qilish qonunchilik hujjatlarida belgilangan tartibda amalga oshiriladi. 47. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi”; 1-ilovaning izoh qismi quyidagi tahrirda bayon etilsin: “Izoh. “SOS Oʻzbekiston bolalar mahallalari uyushmasi” tomonidan Oʻzbekiston Respublikasi Prezidenti huzuridagi Ijtimoiy himoya milliy agentligi hamda Iqtisodiyot va moliya vazirligi bilan kelishuvga koʻra va xizmatning umumiy shtatlar soni doirasida ushbu shtat normativlariga oʻzgartirish kiritilishi mumkin”. Oldingi tahrirga qarang. (2-band Oʻzbekiston Respublikasi Vazirlar Mahkamasining 2026-yil 29-yanvardagi 35-sonli qaroriga asosan oʻz kuchini yoʻqotgan — Qonunchilik maʼlumotlari milliy bazasi, 02.02.2026-y., 09/26/35/0101-son) 3. Vazirlar Mahkamasining “Alohida taʼlim ehtiyojlari boʻlgan bolalarning taʼlim olishlarini tashkil etish va ularni reabilitatsiya qilish tizimini takomillashtirish chora-tadbirlari toʻgʻrisida” 2024-yil 25-yanvardagi 46-son qarorida : a) 1-ilovada : 8-band quyidagi tahrirda bayon etilsin: “8. PTPK uning raisi, rais oʻrinbosari, kotibi, hududiy boshqarma masʼul xodimi va PTPK aʼzolaridan iborat 12 kishilik tarkibda tuziladi”; 10-band quyidagi mazmundagi toʻrtinchi xatboshi bilan toʻldirilsin: “Hududiy boshqarma masʼul xodimi PTPK tekshiruvidan oʻtkaziladigan bolalar va ularning oilalarining ijtimoiy holatini soʻrovnoma asosida baholashdan oʻtkazish uchun masʼul hisoblanadi”; b) 2-ilovada : quyidagi mazmundagi 10 1 -pozitsiya bilan toʻldirilsin: “ 10 1 . Lavozimi boʻyicha — Oʻzbekiston Respublikasi Prezidenti huzuridagi Ijtimoiy himoya milliy agentligi hududiy boshqarmasining tegishli sohaviy tarkibiy boʻlinmasi masʼul xodimi ”; 11-pozitsiyadagi “hududiy boshqarmalarining Bolalarni ijtimoiy himoya qilish shuʼbasi xodimi” soʻzlari “hududiy boshqarmasining tegishli sohaviy tarkibiy boʻlinmasi masʼul xodimi” soʻzlari bilan almashtirilsin. 4. Vazirlar Mahkamasining 2024-yil 31-maydagi 313-son qarori bilan tasdiqlangan “Saxovat va koʻmak” jamgʻarmasi mablagʻlari hisobidan ijtimoiy yordam koʻrsatish tartibi toʻgʻrisidagi nizomning 8-bandi birinchi xatboshisidagi “(avvalgi oylardan oʻtuvchi qoldiqlarni inobatga olgan holda)” soʻzlari chiqarib tashlansin. Vazirlar Mahkamasining 2024-yil 27-dekabrdagi 893-son qaroriga 13-ILOVA Oʻzbekiston Respublikasi Hukumatining oʻz kuchini yoʻqotgan deb hisoblanayotgan baʼzi qarorlari ROʻYXATI 1. Vazirlar Mahkamasining “Vasiylik va homiylik organiga ota-onasining qarovisiz qolgan bolalar toʻgʻrisidagi maʼlumotlarni taqdim etish tartibi haqidagi nizomni tasdiqlash toʻgʻrisida” 2008-yil 26-maydagi 110-son qarori . 2. Vazirlar Mahkamasining “Bolalar uylari toʻgʻrisidagi nizomni tasdiqlash haqida” 2012-yil 13-iyundagi 171-son qarori . 3. Vazirlar Mahkamasining “Vasiylik va homiylik toʻgʻrisida”gi Oʻzbekiston Respublikasi Qonunini amalga oshirishga doir normativ-huquqiy hujjatlarni tasdiqlash haqida” 2014-yil 22-sentabrdagi 269-son qarorining 2-bandi hamda qarorga 4-ilova . 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida” 2016-yil 22-fevraldagi PF-4782-son Farmoni hamda Oʻzbekiston Respublikasi Prezidentining “Oʻzbekiston Respublikasi Mehnat vazirligi faoliyatini tashkil etishni takomillashtirish chora-tadbirlari toʻgʻrisida” 2016-yil 24-fevraldagi PQ-2498-son qarori)” 2017-yil 13-martdagi 130-son qaroriga 1-ilovaning 42-bandi . 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yerlarni muhofaza qilish va ulardan oqilona foydalanish borasida nazoratni kuchaytirish, geodeziya va kartografiya faoliyatini takomillashtirish, davlat kadastrlari yuritishni tartibga solish chora-tadbirlari toʻgʻrisida” 2017-yil 31-maydagi PF-5065-son Farmoni va Oʻzbekiston Respublikasi Prezidentining “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini yanada takomillashtirish chora-tadbirlari toʻgʻrisida” 2017-yil 31-maydagi PQ-3024-son qarori)” 2017-yil 29-avgustdagi 679-son qaroriga ilovaning 18-bandi . 6. Vazirlar Mahkamasining 2017-yil 5-dekabrdagi 969-son qarori bilan tasdiqlangan “Oʻzmeliomashlizing” davlat unitar korxonasi ustavining 37-bandi . Oldingi tahrirga qarang. (7-band Oʻzbekiston Respublikasi Vazirlar Mahkamasining 2025-yil 15-dekabrdagi 791-sonli qaroriga asosan oʻz kuchini yoʻqotgan — Qonunchilik maʼlumotlari milliy bazasi, 16.12.2025-y., 09/25/791/1167-son) 8. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni joylashtirishning muqobil shakllarini tanlash, oila institutini mustahkamlash hamda ijtimoiy yetimlikning oldini olish tizimini takomillashtirish chora-tadbirlari toʻgʻrisida” 2019-yil 30-sentabrdagi 824-son qarori . 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Byurokratik toʻsiqlarni yanada qisqartirish hamda davlat organlari va tashkilotlari faoliyatiga zamonaviy boshqaruv tamoyillarini joriy qilish chora-tadbirlari toʻgʻrisida” 2019-yil 9-dekabrdagi PQ-4546-son qarori)” 2020-yil 7-iyuldagi 429-son qaroriga 1-ilovaning 13-bandi . 10. Vazirlar Mahkamasining “Yetim bolalar va ota-onasining yoki boshqa qonuniy vakillarining qaramogʻidan mahrum boʻlgan bolalarning ijtimoiy himoyasini yanada kuchaytirish chora-tadbirlari toʻgʻrisida” 2020-yil 21-noyabrdagi 739-son qarorining 3-bandi uchinchi — beshinchi xatboshilari hamda qarorga 2 — 4-ilovalar . 11. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasining “Maktabgacha taʼlim va tarbiya toʻgʻrisida” 2019-yil 16-dekabrdagi OʻRQ-595-son Qonuni)” 2021-yil 20-maydagi 320-son qaroriga 1-ilovaning 2 va 5-bandlari . 12. Vazirlar Mahkamasining “Vazirliklar, davlat qoʻmitalari, davlat boshqaruvining boshqa organlari va xoʻjalik birlashmalari rahbarlari oʻrinbosarlarining faoliyati samaradorligini hamda maqsadli vazifalarga erishishlarini baholashning asosiy mezonlarini tasdiqlash toʻgʻrisida” 2021-yil 28-iyuldagi 467-son qarori . 13. Vazirlar Mahkamasining “Voyaga yetmaganlarga ijtimoiy-huquqiy yordam koʻrsatishni yanada takomillashtirish chora-tadbirlari toʻgʻrisida” 2021-yil 3-avgustdagi 490-son qaroriga 5-ilovaning 1-bandi . 14. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida” 2021-yil 25-oktabrdagi 656-son qaroriga 2-ilovaning 3-bandi hamda 14-bandi “v” , “g” va “d” kichik bandlari . 15. Vazirlar Mahkamasining “Aholi va tadbirkorlik subyektlarining davlat xizmatlaridan foydalanish imkoniyatlari kengaytirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 27-dekabrdagi 774-son qaroriga 1-ilovaning 74-bandi . 16. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 284 , 718-bandlari hamda 950-bandi “b” , “v” va “g” kichik bandlari . 17. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Respublikada koʻkalamzorlashtirish ishlarini jadallashtirish, daraxtlar muhofazasini yanada samarali tashkil etish chora-tadbirlari toʻgʻrisida” 2021-yil 30-dekabrdagi PF-46-son Farmoni hamda “Atrof-muhitni muhofaza qilish hamda ekologik nazorat sohasidagi davlat organlari faoliyatini tashkil etish chora-tadbirlari toʻgʻrisida” 2021-yil 30-dekabrdagi PQ-76-son qarori)” 2022-yil 29-apreldagi 230-son qaroriga ilova 8-bandining “v” kichik bandi . 18. Vazirlar Mahkamasining “Yoshlar muammolarini oʻrganish va hal etish tizimini yanada takomillashtirish chora-tadbirlari toʻgʻrisida” 2022-yil 7-iyundagi 312-son qaroriga 4-ilovaning 8-bandi . 19. Vazirlar Mahkamasining “Bolalar masalalari boʻyicha milliy komissiya toʻgʻrisidagi nizomni va Bolalar masalalari boʻyicha Qoraqalpogʻiston Respublikasi, viloyatlar va Toshkent shahar hamda tuman (shahar) komissiyalari toʻgʻrisidagi namunaviy nizomni tasdiqlash haqida” 2022-yil 6-iyuldagi 363-son qaroriga 3-ilovaning 8 va 11-bandlari . 20. Vazirlar Mahkamasining “Yer munosabatlarida tenglik va shaffoflikni taʼminlash, yerga boʻlgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 8-iyuldagi 375-son qaroriga 1-ilovaning 33-bandi . 21. Vazirlar Mahkamasining “Oila va xotin-qizlar bilan ishlash, mahalla va nuroniylarni qoʻllab-quvvatlash tizimi takomillashtirilishi munosabati bilan Oʻzbekiston Respublikasi Hukumatining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 9-avgustdagi 438-son qaroriga 1-ilovaning 37 , 86-bandlari va 95-bandning “e” kichik bandi . 22. Vazirlar Mahkamasining “Oilaviy bolalar uylari toʻgʻrisidagi nizomni tasdiqlash haqida” 2022-yil 16-avgustdagi 451-son qarori . 23. Vazirlar Mahkamasining “Fuqarolar yigʻinlari faoliyatining huquqiy asoslari takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2023-yil 31-iyuldagi 327-son qaroriga ilovaning 2-bandi . 24. Vazirlar Mahkamasining “Qishloq xoʻjaligi va oziq-ovqat xavfsizligi sohasidagi davlat boshqaruvi takomillashtirilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2023-yil 11-dekabrdagi 653-son qaroriga ilovaning 27-bandi . 25. Vazirlar Mahkamasining “Alohida taʼlim ehtiyojlari boʻlgan bolalarning taʼlim olishlarini tashkil etish va ularni reabilitatsiya qilish tizimini takomillashtirish chora-tadbirlari toʻgʻrisida” 2024-yil 25-yanvardagi 46-son qaroriga 5-ilovaning 2-bandi . 26. Vazirlar Mahkamasining “Qurilish va uy-joy kommunal xoʻjaligi sohasida davlat boshqaruvi tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2024-yil 24-fevraldagi 100-son qaroriga ilovaning 25-bandi . Izoh. Mazkur ilovaning 2 , 4 , 5 , 8 , 9 , 10 , 14 , 21 va 25-bandlari 2025-yil 1-yanvardan boshlab kuchga kiradi. Mazkur ilovaning 1 , 3 , 7 , 11 , 13 , 15 , 16 , 19 , 22 , 23 va 26-bandlari 2025-yil 1-fevraldan boshlab kuchga kiradi. (Qonunchilik maʼlumotlari milliy bazasi, 28.12.2024-y., 09/24/893/1088-son; 01.03.2025-y., 09/25/126/0205-son; 19.06.2025-y., 09/25/377/0522-son; 17.09.2025-y., 09/25/587/0836-son; 19.11.2025-y., 09/25/732/1062-son; 16.12.2025-y., 09/25/791/1167-son; 06.01.2026-y., 09/26/840/0012-son; 02.02.2026-y., 09/26/35/0101-son)